text:
PIB Headquarters
কোবিদ-১৯গী মতাংদা নুমিৎ খুদিংগী ফোংবা পি.আই.বি.গী বুলেতিন
Posted On:
30 MAY 2020 6:35PM by PIB Imphal
(মসিদা হৌখিবা পুং ২৪ দা থোকখিবা কোবিদ -১৯গা মরী লৈনবা চেফোংশিং, ফিল্দ ওফিসশিংদগী ফংবা পাউশিং, অমসুং পি.আই.বি.না লৌখৎপা ফেক্ত চেকশিং য়াওরি )
- ফগৎপগী চাং ৪৭.৪%দা খঙহেন হেনগৎখ্রে, কোবিদ-১৯দগী ফাগৎখ্রবা/দিচার্জ তৌখ্রবা মীশিং ৮২,৩৬৯ শুদুনা হৌখিবা পুং ২৪দা ১১,২৬৪ ফগৎখ্রে।
- এক্তিব কেস মশীং ৮৬,৪২২দা হন্থখ্রে।
- কোবিদ-১৯গী হৌজিক ফাওবদা তেস্ত ৩৬,১২,২৪২ তৌখ্রে, মসিদা ১,২৬,৮৪২না ঙরাং তৌখি।
- ঐখোয়না অপুনবা ওইনা হোৎন্দুনা লেবররশিং, মাইগ্রেন্ত ৱার্করশিং, হোকরশিং অমসুং লৈবাক অসিগী মীপুম খুদিংমক্কী অৱাবশিং হন্থহনবা হোৎনরি হায়না প্রধান মন্রীনা ফোংদোকখ্রে।
- লৈঙাকনা লোকদাউন মনুংদা মীয়ামগী চেং হৱাইশিং পুথোক-পুশিন তৌরদুনা লেম্না ফংহল্লি।
হৌখিবা পুং ২৪দা, কোবিদ-১৯না নাবা অপুনবা মীওই ১১,২৬৪ লায়েংদুনা ফহনখ্রে; ফগৎপগী চাং ৪৭.৪০%দা খঙহেন হেনগৎখ্রে, পুং ২৪দা ৪.৫১% হেনগৎখ্রে; এক্তিব ওইবা অনাবগী মশিং ৮৯,৯৮৭ফগী ৮৬,৪২২দা হন্থখ্রে
হৌখিবা পুং ২৪দা, কোবিদ-১৯না নাবা অপুনবা মীওই ১১,২৬৪ লায়েংদুনা ফহনখ্রে। মসি নোংমদা অনাবা ফগৎহনবগী মশিং খ্বাইদগী ৱাংনা রেকোর্দ তৌখিবা ওইখি। মসিনা হৌজিক ফাওবদা কোবিদ-১৯দগী নাবা ফগৎখ্রবগী মশিং ৮২,৩৬৯ শুখ্রে। মসিনা মরম ওইরগা কোবিদ-১৯ নারিবা মীওইশিংগী মরক্তা ফগৎলকপগী চাং ৪৭.৪০% ওইদুনা মমাং নুমিৎকী ফগৎপগী চাং ৪২.৮৯%দগী ৪.৫১% হেনগৎখ্রে। অনাবা ফগৎলকপগী মশিং ৱাংখৎলকপনা এক্তিব কেস মশিংসু মে ২৯দা ৮৯,৯৮৭ লৈরম্বদগী হৌজিক এক্তিব কেস ৮৬,৪২২ হন্থখ্রে। এক্তিব কেসশিং হৌজিক মখা তানা লায়েং চৎথরি।
মে ৩০,২০২০ ফাওবদা হৌখিবা নুমিৎ ১৪গী দব্লিং তাইম অসি ১৩.৩ ওইখি, মসি হৌখিবা নুমিৎ হুমনি অসিদা ১৫.৪দা হেনগৎখ্রে। শীবগী চাংনা ২.৮৬% ওইরি। মে ২৯,২০২০ ফাওবদা আই.সি.য়ু.দা লৈবা এক্তিব ওইরিবা কোবিদ-১৯ নাবা ২.৫৫% লৈ, ভেন্তিলেতরদা ০.৪৮% অমসুং ওক্সিজেন সপ্পোর্ততা লৈবা ১.৯৬%নি। লৈঙাক্কী লেবোরেতরী ৪৬২ অমসুং লনাইগী লেবোরেতরী ২০০ লৈদুনা লৈবাক অসিদা তেস্তিংগী চাংসু হেনগৎখ্রে। পুলপ পুন্না কোবিদ-১৯গী তেস্ত ৩৬,১২,২৪২ হৌজিক ফাওবদা তৌখ্রে, অমরোমদা সেম্পল ১,২৬,৮৪২না ঙরাং তেস্ত তৌখিবনি।
অকুপ্পা ৱারোলশিংগীদমক: https://pib.gov.in/PressReleseDetail.aspx?PRID=1627908
ইকায় খুম্নরবা প্রধান মন্ত্রীগী চিথী
‘...ভারত্তা কোরোনা লাকপা মতমদা মালেমগী চৈথেং অমা ওইগনি হায়না অয়াম্বনা কিনখি। অদুবু ভারতকী অপুনবা থৌনা অমসুং ভারত মচাশিংগী তৌবা ঙম্বশিং অদুনা মালেমগী তৌবা ঙমবা অমসুং ইনাক খুল্লবা লৈবাকশিংগী লাম্বা তৌনরে। ভারতকী লান্মীশিংনা কোরোনা লান্মীশিং ইকায়খুম্নবা উৎতুনা খুবাক খুবা অমসুং মৈ থানবা, জনতা কর্ফ্যু নৎত্রগা লোকদাউন মীয়াম্না ইনবা অসিনা শ্রেস্থ ভারতগীদমক অদোম্না এক ভারত অদু উৎপনি।
লাইচৎ অসিনা কনাগুম্বা মীওই অমতা অৱাবা চৈথেং পীদে হায়বা য়ারোই। মসিনা ঐখোয়গী শিন্মীশিং, কোইনা চৎলগা থবক শুরিবা শিন্মীশিং, খুৎহৈবশিং, হোকরশিং অমসুং অপীকপা উদ্যোগশিংদা থবক শুরিবা শিন্মীশিংদা চাউনা চৈথেং পীখি। মসিগী অৱাবশিং অসি কোকহন্নবা ঐখোয়না অমতা ওইনা থবক পায়খৎলি।
অদুম ওইনমক ঐখোয়না থেংনরিবা খুদোং চাদবশিং অসি মাং তাকহন্নবা অমা ওইহন্দনবা চেকশিন্না লৈগদবনি। মরম অদুনা ভারতমচা খুদিংমক্না নিয়মশিং অমসুং কাংলোনশিং ইনবা য়াম্না মরু ওই। ঐখোয় হৌজিক ফাওবদা খাংবা কনবা উৎখ্রে অমসুং মখা তানা উৎকদবনি। মসি ভারতনা অতৈ লৈবাকশিংদগী হেন্না শাবা অমসুং অফবগী মরুওইবা মরম অমনি। মসিগী লানফম অসি য়াম্না কুইগনি অমসুং ঐখোয়গী অপুনবা ৱারেপ অদু ঐখোয়গী মাইপাকপগী লম্বেলদা চৎকদবনি..’।
অকুপ্পা ৱারোলশিংগীদমক: https://pib.gov.in/PressReleseDetail.aspx?PRID=1627794
লোকদাউন মনুংদা চাওখ্রবা লৈবাক অসিগী মীপুম খুদিংমক্তা লেম্না চেং হৱাইশিং পীখি অমসুং মশীং য়াম্না পুথোক-পুশিন তৌখিবা অদু হৌখিবা চহী অমা অসিদা মন্রালয় অসিগী খ্বাইদগী চাওনা মাইপাকপনি হায়না শ্রী রাম ভিলাস পাসৱননা ফোংদোকখ্রে
কঞ্জুমর এফিয়র্স, ফুদ & পব্লিক দিস্ত্রিব্যুসনগী কন্দ্রগী মন্ত্রী, শ্রী রাম ভিলাস পাসৱননা মহাক্কী মন্ত্রালয়না হৌখিবা চহী অমা অসিদা মাইপাকখিবা পন্দমশিং অমসুং থৌরাংশিং ঙসি ময়ামদা খঙহনখ্রে। খ্বাইদগী চাওবা মাইপাকপা অসি লৈঙাকনা লোকদাউন মনুংদা মীয়ামগীদমক লেম্না চেং হৱাই পুথোক-পুশিন তৌবা অমসুং য়েন্থোকপা ঙমবা অসিনি। শ্রী পাসৱননা ফোংদোকখি মদুদি কঞ্জুমর প্রোতেক্সন এক্ত, ২০১৯, সি.দবল্যু.সি. চৎনহনবনা খ্বাইদগী ৱাংবা তর্নওভর ফংবা ঙমখি, মসিনা এফ.সি.আই.গী ওথোরাই তৌবা কেপিতেল লুপা কোতি ৩,৫০০দগী লুপা কোতি ১০,০০০দা হেনগৎখি অমসুং ৱান নেসন, ৱান রেসন কার্দকী মায়োলদা চৎলি অমসুং মসি মন্ত্রালয় অসিনা হৌখিবা চহী অমা অসিদা লৈঙাক অসিনা তৌখিবা শীংথানিঙাই ওইবা থবকশিংগী মনুংদা অমনি।
অকুপ্পা ৱারোলশিংগীদমক: https://pib.gov.in/PressReleseDetail.aspx?PRID=1627917
রক্সা মন্ত্রী শ্রী রাজনাথ সিংনা য়ু.এস. দিফেন্স সেক্রেতরীগা ফোনদা ৱারী শানখ্রে
রক্সা মন্ত্রী, শ্রী রাজনাথ সিংনা য়ু.এস.কী সেক্রেতরী ওফ দিফেন্স, দা. মার্ক তি. এসপরগা ঙরাং তেলিফোন্দা ৱারী শানখ্রে। মন্ত্রী অনি অসিনা কোবিদ-১৯গী লাইচৎ অসিগা লান্থেংনবদা থেংনখিবা, খংখিবশিং অদুগী মতাংদা অমনা অমদা শম্লপ্পা ৱারী কয়া শানখি অমসুং মসিগী মতাংদা লৈবাক অনি অসিগী মরক্তা নিংথিনা তেংবাং পীনবগী মতাংদা ৱারেপ লৌখি। মখোয়না দিফেন্সকা মরী লৈননা লৈবাক অনি অসিগী দিফেন্সকা মরী লৈনবা থবক থৌরমশিংদা তেংবাং পীনবগী মতাংদা খুমাং কয়া য়াম্না চাউশিল্লবগে হায়বসু য়েংশিনখি অমসুং দিফেন্সকী পার্তনরশিপ মখাতানা চাউখৎহন্নবা মখোয়না থাজবসু পীনখি।
অকুপ্পা ৱারোলশিংগীদমক: https://pib.gov.in/PressReleseDetail.aspx?PRID=1627702
ব্রিক্সকী তেক্স ওথোরিতীশিংগী মকোকশিংগা মীফম পাংথোকখ্রে
ব্রিক্স লৈবাকশিং- ব্রাজিল, রুসিয়া, ভারত, চিনা অমসুং খা এফ্রিকাগী তেক্স ওথোরিতীশিংগী মকোকশিংগা মীফম অমা মে ২৯, ২০২০দা পাংথোকখ্রে। ফাইনান্স সেক্রেতরীনা ব্রিক্স লৈবাকশিংদা ভারতনা মখল কয়াগী থৌরাংশিং পাইখৎতুনা কমপ্লাইয়েন্সকী মথৌ তাবশিং দিফর তৌবা, পেমেন্তশিং থেংদরকপদা শেন্দোইগী চাং হন্থহনবা, ৱিৎহোল্দিং তেক্স রেৎ হন্থহনবা য়াওনা লাইচৎ অসিনা তেক্সপেয়রশিংদা পীবা অৱাবা অদু হন্থহল্লি হায়না খঙহনখি।ব্রিকস লৈবাকশিংদা কোবিদ-১৯গা মরী লৈন্না মশা-মশাগী তেক্স এদমিনিস্ত্রেসনশিংনা মতম মতমগী ওইনা পাইখৎপা তেক্সকী ওইবা থৌরাংশিং অদু ফোংদোক্তুনা লাইচৎ অসিনা ফিসকেল অমসুং ইকনোমিক্তা পীবা ইম্পেক অদু ঐখোয়না হেন্না খঙনবা ময়ামদা খঙহল্লু হায়না মহাক্না হায়খি অমসুং লাইচৎ অসি লাকশিনবা অমসুং মসিদগী ফগৎলক্নবা ঐখোয়গী লৈঙাকশিংনা হোৎনবদা মতেং ওইনবা মখল কয়াগী ওইথোকপা য়াবা তেংবাংশিং অদুসু পুথোক্নবা মহাক্না পুক্নিং থৌগৎখি।
অকুপ্পা ৱারোলশিংগীদমক: https://pib.gov.in/PressReleseDetail.aspx?PRID=1627742
কোবিদ-১৯গী চৈরক অসিদা এম.ও.এফ.পি.আই.গী গ্রীভান্স সেলনা ইন্দস্ত্রীদগী ইস্যু ৫৮৫কী মনুংদা ৫৮১ লোইশিনখ্রে
ফুদ প্রোসেসিং ইন্দস্ত্রীশিংগী মন্ত্রালয়গী গ্রীভান্স সেলদা লাকখিবা ইস্যু ৫৮৫কী মনুংদা ৫৮১ প্রোএক্তিব এপ্রোচ অমসুং মতম চানা রেদ্রেসেল তৌবগা লোয়ননা লোইশিন্দুনা কোকহনখ্রে। শেম-থুম মন্ত্রালয়, হোম পুরিবা মন্ত্রালয় য়াওনা অতোপ্পা মরী লৈনবা ওথোরিতীশিং অমসুং মশা-মশাগী স্তেৎ লৈঙাক্কা লোয়ননা তাস্ক ফোর্সনা মসিগী ইস্যুশিং অসি লৌখৎলি।
অকুপ্পা ৱারোলশিংগীদমক: https://pib.gov.in/PressReleseDetail.aspx?PRID=1627872
মাংজিল থারিবা ওনলাইন ত্রাবেল এজেন্তশিংগী মীহুৎকা তুরিজম & কলচর মন্ত্রীগা উনখ্রে
মাংজিল থারিবা ভারতকী ওনলাইন ত্রাবেল এজেন্তশিং(ও.তি.এ.শিং)না ন্যু দিল্লিদা তুরিজম & কলচরগী কন্দ্রগী মন্ত্রী(ইঞ্চার্জ)গা উন্নখ্রে। খন্ন-নৈনবা অদুদা মপুং ওইনা খন্নখ্রিবা অসি হোতেলশিং অমসুং এক্কমোদেসন য়ুনিৎশিং চেকশিন্না হাংদোকপনি, মসিদা এক্কমোদেসন য়ুনিৎশিং অমসুং লম কোইবগা মরী লৈনবা থবক থৌরমশিংদা লোকদাউনগী মতুংদসু চৎনা কাংলোনশিং অদু মপুং ফানা খুদোংথিবা থোক্তনবা অমসুং লুনানবা ঙাক্না চৎপা হায়বনচিংবা য়াওখি।
অকুপ্পা ৱারোলশিংগীদমক: https://pib.gov.in/PressReleseDetail.aspx?PRID=1627670
রিসর্চ অমসুং ইন্নোভেসন হেনগৎহনবা: বাইওতেক্নোলোজি বিভাগনা কোবিদ-১৯গী বাইও বেঙ্ক ৪ লীংখৎখ্রে
কোবিদ-১৯ লাইচৎ হন্থহন্নবা, ভেক্সিনশিং, দাইগনোস্তিকশিং অমসুং থেরাপ্যুতিকশিং দেভেলোপ তৌনবদা আর.&দি.না হোৎনগদবনি হায়না খঙহনখ্রে। কোবিদ-১৯ পোজিতিব ওইবা মীওইগী লৌখিবা স্পেসিমেনশিং অদু আর.&দি.গী হোৎনবদা কান্নবা রিসোর্স অমা ওইরগনি। নিতি আয়োগনা কোবিদ-১৯গা মরী লৈনবা বাইও স্পেসিমেনশিং অমসুং রিসর্চকী দাতা সিয়র তৌবগী গাইদলাইনশিং নৌনা ইস্যু তৌখ্রে।ইন্দিয়ন কাউন্সিল ওফ মেদিকেল রিসর্চ(আই.সি.এম.আর.)গী কেবিনেৎ সেক্রেতরীনা পীখিবা দিরেক্তিবশিংগী মতুং ইন্না বাইও-রিপোজিতরী ১৬তা কোবিদ-১৯ অনাবগী ক্লিনিকেল সেম্পলশিং কলেক তৌবা, স্তোর তৌবা অমসুং মেন্তেন তোনবা খঙহনখ্রে।মমিং য়াওরবা বাইও-রিপোজিতরী ১৬ অদুদি মখাদা পীরি: আই.সি.এম.আর. – ৯, দি.বি.তি. – ৪ অমসুং সি.এস.আই.আর.- ৩।
অকুপ্পা ৱারোলশিংগীদমক: https://pib.gov.in/PressReleseDetail.aspx?PRID=1627861
কলচরস মন্ত্রালয়গী গন্ধী স্ম্রিতি অমসুং দারশন সমিতিনা জরখন্দ এদমিনিস্ত্রেসনদা কোবিদ-১৯ লান্তেংনবদা মতেং ওইনবা পি.পি.ই. কিৎশিং অমসুং অতৈ অতোপ্পা পোৎলমশিং থাখ্রে
কোবিদ-১৯ লান্তেংনবগী ন্যু দিল্লিগী গন্ধী স্ম্রিতি অমসুং দারশন সমিতি অমসুং রজাস্থানগী লুপিন হ্যুমেন ৱেলফিয়র এসোসিএসননা মে ২৯, ২০২০দা পি.পি.ই. কিৎ ২০০, থর্মোমীতর ৫০, পি.সি.এস. নাইত্রিল গ্লোব ১০,০০০, মাক্স ১১০০০ অমসুং ফেস শীল্দ ৫০০ জরখন্দগী ত্রাইবেল দিস্ত্রিক খুনতিগী দিস্ত্রিক এদমিনিস্ত্রেসননা শীজিন্ননবা লেম্না থারকখ্রে।
পি.এফ.সি.না উত্তরাখন্দ লৈঙাক্তা কোবিদ-১৯গী মাইয়োক্তা লান্থেংনবদা মতেং ওইনবা পি.পি.ই. কিৎশিং অমদি এম্বুলেন্স পীরগনি
পাৱর মন্ত্রালয়গী মখাদা লৈবা সেন্ত্রেল পি.এস.য়ু. পাৱর ফাইনান্স কোর্পরেসন লিমিতেৎ (পি.এফ.সি.)না উত্তরাখন্দ লৈঙাকতা শেলগী মতেং ওইনা লুপা কোতি ১.২৩ পীগদৌরি। ফন্দ অসিনা ফ্রন্তলাইন স্তাফকীদমক পি.পি.ই. কিৎ ৫০০ অমসুং মপুং ফানা ইক্বিপ তৌরবা এম্ব্যুলেন্স ০৬ লৈশিন্ননবা উত্তরাখন্দ স্তেৎকী হকশেল বিভাগতা শীন্নরগনি।
অকুপ্পা ৱারোলশিংগীদমক: https://pib.gov.in/PressReleseDetail.aspx?PRID=1627869
Scaling up of COVID testing centres (Hub and spoke model) in National research laboratories and Universities নেস্নেল রিসর্চ লেবোরেতরীশিং অমসুং য়ুনিভর্সিতীশিংদা কোবিদ তেস্তিং সেন্তরশিং (হব অমসুং স্পোক মোদেল) হেনগৎহনখ্রে
লৈবাক শিনবা থুংনা তেস্ত তৌবা হেনগৎনবা, সিতী/রিজনেল ক্লস্তরশিংনা হব অমা অমসুং স্পোক মোদেল লিংখৎখ্রে, মসিনা লৈবাক অসিদা লৈবা লৈঙাক্কী ইন্সতিত্যুসনশিংদা কোবিদ-১৯ সেম্পলশিং তেস্ত তৌবা হেনগৎহল্লগনি। সেম্পল কলেকসন, হেন্দলিং/প্রোসেসিং(বি.এস.এল.-২ ফেসিলিতী) অমসুং তেস্তিং(আর.তি.-পি.সি.আর.) অনিমক্কী অসিদা হৈরবা অমসুং খুৎলাই শুরবা ইন্সতিত্যুসনশিং অমসুং লেবোরেতরীশিংনা হব অমা ওইনা মথৌ তৌরি অমসুং মখোয়গী মখাদা আর.তি. পি.সি.আর. মেচিনশিং লৈবা অমসুং তেস্তিং ফেসিলিতী হেনগৎপদা মথৌ তাবা মেনপাৱর লৈবা লেবোরেতরী মশিং কয়া লৈরি।
অকুপ্পা ৱারোলশিংগীদমক: https://pib.gov.in/PressReleseDetail.aspx?PRID=1627871
পি.আই.বি. ফিল্দ ওফিসশিংদগী ফংবা পাউ
- চন্দিগর: হকশেলগী প্রিন্সিপাল সেক্রেতরি মপান লৈবাক্তগী মীওই ১১৬ চন্দিগরদা য়ৌরকখ্রে অদুগা মসিগী মনুংদা মথৌ তাবা তেস্তশিং তৌরবা মতুংদা ২৯না দিসচার্জ তৌখ্রে হায়না ফোঙদোকখ্রে। দোমেস্তিক ফ্লাইয়র 281সু চন্দিগর য়ৌরকখ্রে অমসুং ভারত সরকারগী গাইদলাইনশিংগী মতুং ইন্না মখোয়বু ময়ুমদা সেল্ফ-মোনিতরিং তৌনবা খঙহনখ্রে। চন্দিগরগী এদভাইজরনা ফোঙদোকখ্রে মদুদি চন্দিগর এদমিনিস্ত্রেসননা কাহেন্না নাদবা অমসুং কাহেন্না নাবা অনাবা অনিমক লায়েং চত্থনবা ফমুং ৩,০০০গা লোয়ননা শেম শাদুনা লৈরে। অনাবশিং লায়েংবদা ভেন্তিলেতরশিং, ওক্সিজেন, পি.পি.ই.শিং নত্রগা হিদাক লাংথক্কী অৱাৎপশিং লৈতে। ভারত সরকারগী গাইদলাইনশিংগী মতুং ইন্না চাং নায়না তেস্ত তৌরি। চয়োল খুদিংগী কন্তেনমেন্ত জোনশিং পেরিওদিক ওইনা য়েশিল্লি।
- পঞ্জাব: মখাতানা কোবিদ-১৯ লাকশিনবদা মপাঙ্গল কনখৎনবা কোরোনা ভাইরস শন্দোকপা থীংনবা থোক্লিবা ইন্সত্রক্সনশিং অসুং গাইদলাইনশিং থুগায়বশিংগী পেনাল্তিশিং হেনগৎহনখ্রে। হৌজিক মীয়াম তিনবা মফমদা মাস্ক উপতবগী পেনাল্তি লুপা ৫০০, হোম ক্বারিন্তিন ইন্সত্রক্সনশিং ঙাক্তবগী লুপা ২,০০০, মীয়াম তনবা মফমদা তিন শীৎপগী লুপা ৫০০, দুকান মপুশিং/পোৎচৈ য়োল্লিবা মফমশিংদা সোসিএল দিস্তেন্সিং ঙাক্তবগী লুপা ২০০০: বস মপুশিংনা সোসিএল দিস্তেন্সিং ঙাক্তবগী লুপা ৩০০০: কারশিংগী লুপা ২০০০ অমসুং ওতো রিক্সো/চকা অনি পানবা গারী মচাগীনা লুআপ ৫০০ ওইরগনি।
- হরিয়ানা: হরিয়ানা তুরিজম কোর্পোরেসননা মালেমগী কোবিদ-১৯গী লাইচৎ মনুংদা কোবিদ অনাবশিং লায়েংলিবা দোক্তরশিং অমসুং পেরামেদিকেল স্তাফতা মখোয়গী তুরিস্ত কমপ্লেক্সশিংদা লেম্না লৈফম চাফম পীরি। কোবিদ-১৯গী য়েংলগা লৈবাক শিনবা থুংনা লাওথোকখিবা লোকদাউনগী মনুংদা কোবিদ অনাবশিং লায়েংলিবা দোক্তরশিংদা লৈফম চাফমগী খুদোংচাবশিং তুরিস্ত কমপ্লেক্সশিংদা লেম্না পীনবা ৱারেপ লৌখি।
- হিমাচল প্রদেশ: চীফ মিনিস্তরনা ইন্দস্ত্রেলিস্তশিং মরু ওইনা হীদাক লাংথক্কী ইন্দস্ত্রীদা কোবিদ-১৯গী লাইচৎ মায় পাক্না লান্থেংনবদা থৱাই য়াওনা মতেং পাংবগীদমক থাগৎপা ফোঙদোকখ্রে। মহাক্না হায় স্তেৎ অসি দ্রগ অমসুং গেনেরিক ময়াম অমা পুথোকপগী মরু ওইবা মফম অমা ওইনা থোরক্লে অমসুং লৈবাক মনুং অমসুং মপানগী কৈথেলশিংদা অচৌবা শরুক অমা চনবা ঙমলে। মহাক্না ইন্দস্ত্রেলিস্তশিংনা মতম কুইনা কোরোনাভাইরস মায়পাক্না লান্থেংনবদা শিজিন্নগদবা পি.এম. কিয়র্স অমসুং ঐচ.পি. এস.দি.এম.এ. কোবিদ-১৯ স্তেৎ দিজাস্তর রেস্পোন্স ফন্দদা অচৌবা তেঙবাং পীবীনবা হায়খ্রে।
- কেরেলা: কোঝিকোদতা ক্বারিন্তিনদা লৈরিঙৈদা ৱান্থরক্তুনা শীখিবা মীরৈবাক্তগী লাকপা নুপা অদুগী কোবিদ-১৯গী তেস্ত রিজল্ত নেগেতিব ওইদুনা পুক্নিং লাঙতক্নবগী পুংফম অদু লোইশিনখ্রে। তিরুবন্থপুরমদগী লাপ্না লৈবা মফমদা ক্বরিন্তিন তৌরগা লৈরিবা পুলিসমেন ৮গী তেস্ত রিজল্ত নেগেতিব ওইখ্রে। বীহারদা হন্নবগী ত্রেন দিমান্দ তৌরদুনা পথানামথীত্তদগী মফম অনিদা মাইগ্রেন্ত লেবররশিংনা প্রোতেস্ত তৌখি। ওথোরিতিশিংনা কনুরদা লোকদাউনগী অথীংবশিং চাওনা থুগায়রকপদগী ত্রিপল লোকদাউন থম্নবা খন্নখ্রে। মরক অসিদা গল্ফ লৈবাকশিংদা কেরেলা মচা অহুম কোবিদ১৯না মরম ওইদুনা লৈখ্রিদে। ঙরাং স্তেৎ অসি শীবা অনি অমসুং অনৌবা পোজিতিব কেস ৬২ রিপোর্ত তৌখ্রে। অনাবা ৫৭৭না লায়েংলি অদুগা স্তেৎ শিনবা থুংনা মীওই ১,২৪,১৬৭ কুপ্না য়েংশিল্লি।
- তামিল নাদু: স্তেৎ অসিনা খুঙ্গংগী শেনমিৎলোন ফগৎনবা লুপা কোতি ৩০০গী কোবিদ১৯গী তেংবাংগী পেকেজ লাওথোকখ্রে। চেনাই-অন্দমান জহাজ সর্ভিস মখা চত্থখ্রে। চহী ৪৭ শুরবা লোরি দাইবর অমা তমথিরবা ভাইরস অসিনা শীহনখিদুনা নমক্কলদা কোবিদ১৯গী অহানবা শীবা রেকোর্দ তৌখ্রে; হৌজিক ফাওবদা ৭৮ পোজিতিব ওইখ্রে অমসুং ৭৭ লায়েংবা ঙমখ্রে। তি.এন. শীনা থুংনা লৌখিবা সেম্পল ৯০গী মনুংদা বন্দী ৪০ পোজিতিব ওইখ্রে। ঙরাং অনৌবা কেস ৮৭৪গা লোয়ননা স্তেৎকী তেলি লিশিং ২০ য়ৌখ্রে। হৌজিক ফাওবদা অপুনবা কেস:২০,২৪৬, এক্তিব কেস: ৮৬৭৬, শীবা: ১৫৪, দিসচার্জ:১১,৩১৩নি। চেনাইদা এক্তিব কেস ৬৩৫৩নি।
- কর্নাতক: সেক্তর কয়ামরুমদগী ফিদবেক লাকখ্রবা মতুংদা স্তেৎ লৈঙাক্না নোমাইজিং নুমিৎ মপুংফানা সতদাউন তৌবা অদু লৌথোকখ্রে। চৎথোক চৎশিন তৌরিবশিংনা প্রাইবেৎ লেবশিং তেস্ত তৌবগী লুপা ৬৫০ থীরগনি; তেস্তিংগী পুলিং মেথদ চৎনরগনি। নোংমদা হেনগৎপগী অতোপ্পা রেকর্দ অমগা লোয়ননা ইরাই নুমিৎতা কর্নাতকতা কোবিদ পোজিতিব ওইবা কেস ২৪৮ থেংনরদুনা অপুনবা মশীং ২,৭৮১ য়ৌখ্রে। হৌজিক ফাওবদা অপুনবা কেস মশীং:২,৭৮১, এক্তিব কেস:১৮৩৭, শীবা মশীং ৪৮, ফগৎলকপা:৮৯৪ শুখ্রে।
- অন্ধ্র প্রদেশ:. সি.এম.না রাইতু ভারোসা কেন্দ্রাস ১০,৬৪১ওনলাইনদা লোঞ্চ তৌখ্রে মসিনা একর ৫ ফাওবগী লম লৈবা লৌমীশিংদা চহীগী শেল ওইনা লুপা ১৩,৫০০গী ইন্সেনতিবকী কান্নবা পীগনি, এস.সি.,এস.তি.,বি.সি. অমসুং মশিং য়ামদবা কাংলুপতা চনবা লৌশান পীরগা লৌ উরিবা লৌমীশিংসু স্কিম অসিগী মখাদা কান্নবা পীগনি। শেমফম অসিদা চহীগী ওইনা কান্নবা ্পীদুনা ইমুং অমদা লুপা ৬,০০০ সেন্তরনা পি.এম. কিশান যোজনাগী মখাদা লৌমী লাখ ৫১গী মথক্তা কান্নবা পীরি অমসুং গুহাশিং লেম্না তৌবিরি & নোংমাদা পুং মপাল লেম্না মৈ থালহল্লি। সেম্পল ৯৫০৪ তেস্ত তৌবদা অনৌবা কেস ৭০, শীবগী রিপোর্ত লাক্তে লোয়ননা পুং ২৪ অসিদা ৫৫ দিচার্ক তৌখি।অতোপ্পা স্তেৎতা লৈবা কেস ৪০৬ শুদুনা এক্তিব কেস ২১৭ লৈরি। অপুনবা মপানদা লৈবা পোসিতিব কেস মশিং ১১১ ওইরি।
- তেলঙ্গনা: আই.সি.এম.আর.না নেস্নেল ইন্সতিত্যুৎ ওফ ন্যুত্রিসনগা খুৎশম্নরগা তেলঙ্গনাগী সহরদা লৈবা মীশিংগী মরক্তা সার্স-কোব-২ অনাবা খংদোক্নবা হাবদরাবাদতা লৈবা কন্তেনমেন্ত জোন মঙাদা রেপিদ সর্ভে অমা পাঙথোকপা হৌখ্রে। আই.সি.এম.আর. অমসুং এন.আই.এন. তীম্না স্তেৎ লৈঙাক্কী ওফিসিএলশিংগী মতেংগা লোয়ননা থাংজ অমসুং নোংমাইজিং নুমিৎতা সেম্পল ১০০ লৌরগনি। মে ৩০ ফাওবদা তেলঙ্গনাদা অপুনবা কেস ২৪২৫ য়ৌখ্রে। মাইগ্রেন্ত ১৮০ অমসুং মীরৈবাক্তগী হল্লকপা মীওই ২৩৭ পোজিতিব ওইখ্রে।
- অসাম: অসামগী জোর্হাততা সি.এস.আই.আর-এন.ই.আই.এস.তি. কোবিদ-১৯ তেস্তিং লেবোরেতি মথৌ তৌবা হৌরগনি। অসামদা কোবিদ১৯গী অনৌবা পোজিতিব কেস ৪৩ ফঙখ্রে। অপুনবা কেস ১১০০, এক্তিব কেস ৯৬৮, ফগৎলকপা ১২৫ অমসুং শীখিবা ৪নি।
- মনিপুর: মনিপুরদা পোজিতিব কেস অমগা ফঙখ্রে। অপুনবা কেস ৬০ শুখ্রে।
- মিজোরাম: মথৌ পাঙথোকপদা কোবিদ-১৯না মরম ওইদুনা লৈখিদবশিংদা সেন্ত্রেল সিভিল সর্ভিসেস (পেন্সন) রুল্সনা ১৯৭২না গভর্ন তৌবা লুপা লাখ ২০গী কম্পেসেসন অমা সরকারগী শীন্মিগী ইমুং মনুংদা পীরগগনি।
- নাগালেন্দ: কোবিদ-১৯ লাইচৎকী য়েংলগা নাগালেন্দদা লৈবা স্কুল অমসুং কোলজশিং ফিশিং কোকপীখ্রে। মসিনা মহৈরোই লিংশিং কয়াদা অৱাবা পোৎলুম হন্থহল্লগনি হায়রদুনা মহৈরোই লুপশিংনা খোংথাং অসিবু থাগৎপা ফোঙদোকখ্রে। কোবিদ-১৯গী বেঙ্গলুরুদা লৈবা নাগা তাস্ক ফোর্সনা স্পিসিএল ত্রেনশিং নংহৌদবা নাগাশিংদা লৈফম চাফম পিখ্রে।
- সিক্কিম: কোবিদ-১৯ পোজিতিব ওইরবা অনাবশিং লায়েংবদা শীজিন্নবা সিক্কিমদা লৈবা এস.তি.এন.এম. হোস্পিতালগী অহানবা বেতসকী হেল্থকেয়র ৱার্কর ৩২ নুমিৎ ১৪গী ক্বরিন্তিনগী থাখ্রে।
- মহারাস্ত্র: অনৌবা অনাবা ৬৯২ পোজিতিব ওইবা থেংনরদুনা অপুনবা কেস ৬২,২২৮ য়ৌখ্রে। এক্তিব ওইবা কোবিদ কেস অসি ৩৩,১২৪নি অদুগা স্তেৎ অসিদা শীবা মশিং ২,০৯৮ রিপোর্ত তৌখ্রে। অমরোমদা মহারাস্ত্র লৈঙাক্না স্তেৎ শিনবা থুংনা হীদাক মনাগী পোৎলমশিং চাবা, ওথোকপা অমসুং থোকপা থীংবগী মরুওইবা ৱারেপ অমা লৌখ্রে।
- গুজরাত: অনৌবা কেস ৩৭২ রিপোর্ত তৌরদুনা কোবিদ-১৯ অপুনবা কেস মশীং ১৫,৯৪৪ য়ৌখ্রে। হৌখিবা পুং ২৪ অসিদা অহমেদবাদনা খ্বাইদগী ৱাংবা কেস ২৫৩ রিপোর্ত তৌখি, দিস্ত্রিক তরাতরুক্না ইরাই নুমিৎতা দিজিৎ অমদা হেনগৎপা ওইখি। স্তেৎ অসিদা হৌজিক কোবিদ-১৯গী এক্তিব কেস ৬,৩৫৫ লৈরি। হৌজিক ফাওবদা অয়াম্বা শ্রমিক এক্সপ্রেস ত্রেনশিংগী খুথংদা ময়াম অমা য়াওনা তোঙান তোঙান ত্রান্সপোর্তকী খুথাংদা মাইগ্রেন্ত ৱার্কর লাখ ১৪ মখোয়গী ময়ুম স্তেৎতা থাখ্রে।
- মধ্য প্রদেশ: স্তেৎ অসিদা কোবিদ-১৯ কেস ৭,৬৪৫ শুখ্রে মসিগী মনুংদা ৩০৪২না এক্তিব কেসনি। স্তেৎ লৈঙাক্না শিন্মীশিংদা থবক পীনবা অখন্নবা স্কিম ‘রোজগার সেতু’ লোঞ্চ তৌখ্রে। মসিগী স্কিম অসিগী মখাদা শিন্মীশিং ইন্দস্ত্রিশিং, কন্সত্রক্সনগী থবকশিং অমসুং মখোয়গী হৈ শিংবগী মতুং ইনবা থবকশিংদা থবক পীরগনি।
- রাজস্থান: ঙসি অনৌবা কেস ৪৯ রিপোর্ত তৌরদুনা স্তেৎকী কোবিদ-১৯ পোজিতিব ওইবা কেস ৮৪১৪ শুখ্রে, মসিগী মনুংদা হৌজিক ফাওবদা অনাবা ৫২৯০ ফগৎপা ঙমখ্রে। এক্তিব কেস মশীং লেংদনা লৈরে অদুগা ফগৎলকপগী চাংনা হৌখিবা নুমিৎ তরুক অসিদা হেনগৎলক্লে।
- ছত্তিশগর: স্তেৎ অসিদা রাইপুরদগী অহানবা ওইনা কোবিদ-১৯গা মরি লৈননা শীবগী রিপোর্ত তৌখ্রে। এক্তিব ওইবা কেসনা ৩১৪ শুখ্রে, হৌজিক ফাওবদা অনাবা ১০০ ফগৎপা ঙমখ্রে।
পি.আই.বি. ফেক্ত চেক
******
(Release ID: 1628011)
Visitor Counter : 48
Read this release in:
English
,
Urdu
,
Hindi
,
Marathi
,
Assamese
,
Bengali
,
Punjabi
,
Gujarati
,
Telugu
,
Kannada
,
Malayalam


c: text/html

text:
করম্না য়ৌগনি
নোংথক্কী লমীদাঃ ইম্ফালদগী কিঃমিঃ ৫ রোম চত্লগা লৈবা বির তিকেন্দ্রজিত্ ই-টরনেসেণল ইযারপোর্ট (হান্না তুলিহল ইযারপোর্ট হাযনা খঙনরমা) না ইম্ফালগা দেল্লি, বেঙ্গলুরু, চেন্নাই, মুমাই, আগরতালা, আইজোল, গুবাহাতি অমদি সিলচরগা শম-হল্লি। ইয়ার ইন্দিয়া, ইন্দিগো, ইয়ার এসিয়া অমদি জেট ইয়ারৱেজগী ফ্লাইট ১০ হেনবনা ইম্ফালদগী নুমিত্ খুদিংগী পাইরি।
রেল লম্বীদা – খআইদগী নক্নাবা রেলহেড অসি নাগালেণ্ডগী দিমাপুরদা (কিঃমিঃ ২১৫, অবাংদা) লৈ অমদি মসিনা কোহিমা ফাওরগা ইম্ফালগা শম-হল্লি। অতোপ্পা রেলহেড অমনা আসামগী শিলচরদা (নোংচুপ্তা কিঃমিঃ ২৭৩) লৈ অমদি ইম্ফালগা এনঐচ ৩৭ খুত্থাংদা শম্নৈ।
লম্বীদা – ইম্ফাল অসি এনঐচ ২না গুবাহাতি, দিমাপুর অমদি কোহিমাগা শম-হল্লি। এঐচ ১৫০না চুরাচানদপুর ফাওরগা ইম্ফালগা আইজোলগা শমনহল্লি। এনঐচ – ৩৭না জিরিবাম ফাওরগা ইম্ফালদগী আসামগী সিলচর ফাওবা শম্নৈ।

robotstxt: allowed

filter: keep


text:
প্রধানমন্ত্রীগী লোইশঙ
প্রধান মন্ত্রীনা ‘দিজিতেল ইন্দিয়া’গী বেনিফিসরীশিংগা উন্নখ্রে
দিজিতেলনা শক্তি পীরবা নহারোলশিংনা হন্দক্কী চহি তরা অসি ‘ইন্দিয়াগী তেকেদ’ ওইহল্লগনি: পি.এম.
দিজিতেল ইন্দিয়া অসি আত্মানির্ভর ভারতকী খুলায়নি: পি.এম.
দিজিতেল ইন্দিয়া হায়বসি য়াম্না থুনা কান্নবা পীবা, মপুং ফানা কান্নবা পীবা অমনি, দিজিতেল ইন্দিয়া হায়বা অসি মিনিমম গবর্নমেন্ত, মেক্সিমম গবর্নান্স হায়বনি: পি.এম.
কোরোনাগী মতমদা ভারতনা দিজিতেলগী পাম্বৈ শিজিন্নখিবা অসিনা মালেম পুম্বগী পুক্নিং চিংশিল্লি: পি.এম.
লৌমীগী ইমুং কোতি ১০ হেনবা অমগী একাউন্তদা লুপা কোতি লাখ ১.৩৫ দিপোজিৎ তৌখি: পি.এম.
দিজিতেল ইন্দিয়ানা ৱান নেসন-ৱান এম.এস.পি.গী ইথিল মংফাওনরী: পি.এম.
Posted On:
01 JUL 2021 1:18PM by PIB Imphal
প্রধান মন্ত্রী, শ্রী নরেন্দ্র মোদীনা ঙসি ‘দিজিতেল ইন্দিয়া’না হৌদোকখিবা চহি তরুক মপুং ফারকপগী থৌরমদা, ভিদিও কনফরেন্সকী খুত্থাংদা দিজিতেল ইন্দিয়াগী বেনিফিসরীশিংগা উন্নখ্রে। ইলেক্ত্রোনিক্স অমসুং আই.তি.গী কেন্দ্রগী মন্ত্রী শ্রী রবি শঙ্কর প্রসাদ অমসুং এজুকেসনগী এম.ও.এস. শ্রী সঞ্জয় শামরাও ধোত্রেসু থৌরম অসিদী শরুক য়াখি।
থৌরম অদুদা ৱা ঙাংলদুনা, প্রধান মন্ত্রীনা হায় ভারতনা অনৌবা পুথোকপা অমসুং অনৌবশিং অসি পুথোকপগী য়াম্না থুনা চুশিনবগী হৈনবী লৈবা অসি পামনরক্লে। দিজিতেল ইন্দিয়া অসি ভারতকী ওইনা পাম্বৈ অমনি। দিজিতেল ইন্দিয়া অসি অত্মানির্ভর ভারতকী খুলায় অমনি। দিজিতেল ইন্দিয়া অসি ২১শুবা সেঞ্চুরীগী ভারতনা য়াম্না লিংবা অমা উৎথোরক্লি। প্রধান মন্ত্রীনা মহাক্কী লাইৱা মিনিমম গবর্নমেন্ত মেক্সিমম গবর্নান্স অসি ফোংদোরক্লি অমসুং মতৌ করম্না দিজিতেল ইন্দিয়ানা মীচম প্রজাদা সরকারগী মীয়ামগগী মরক্তা, সিস্তেম অমসুং ফেসিলিতী, অৱাবা মায়োক্নবা অমসুং পাম্বৈ অমা থিবা অসি হন্থহন্দুনা শক্তি লৈহল্লি। দিজিলোকরনা মতৌ করম্না মীওই মিলিয়ন কয়াদা মরুওইনা লায়চৎ মনুংদা মতেং পাংবগে হায়বা মহাক্না খুদম পীদুনা উৎখি। লৈবাক শিনবা থুংবা অসিগী স্কুলগী সর্তিফিকেতশিং, মেদিকেলগী চে-চাংশিং অমসুং অতৈ অরুবা সর্তিফিকেতশিং দিজিতেল ওইনা থম্মী। মহাক্না হায় মদুদি থবকশিং হায়বদি দ্রাবিং লাইসেন্স, বার্থ সর্তিফিকেত, ইলেক্ত্রিসিতীগী বিল থীবা, ঈশিংগী বিল থীবা, ইনকম তেক্স থীবা অসিনচিংবা অসি য়াম্না থুনা অমসুং কোম্না ফংহল্লি অমসুং খুঙ্গংশিংদা, ই কমন সর্বিস সেন্তরশিং (সি.এস.সি.)না মীয়ামদা মতেং পীরি। হায়রিবা দিজিতেল ইন্দিয়া অসিনা ৱান নেসন ৱান রাসন কার্দকী খোঙথাংশিং মপুং ফাহল্লি। মহাক্না সুপ্রীম কোর্ততা খোঙথাংশিং অসি মরী লৈনবা রাজ্য পুম্বদা হৌদোক্নবা খঙহল্লি।
প্রধান মন্ত্রীনা বেনিফিসরীশিংগী পুন্সিদা দিজিতেল ইন্দিয়ানা অহোংবা অমা পুরক্লিবা অসিদা অপেনবা ফোংদোকখ্রে। মহাক্না স্বানিধি স্কীমগী কান্নবা অমসুং মশাগী ওইবা সেক্যুরিতীগী অৱাৎপা লৈরিবশিং স্বামিতভা স্কীমনা অৱাবা কোকহল্লিবা অসি পনখি। মহাক্না রিমোৎ মেদিসিনগী ই-সঞ্জিবিনি স্কীমগী মতাংদা পনখি অমসুং হায়রিবা অসি নেস্নেল দিজিতেল হেলথ মিসনগী মখাদা মপুং ফানা পাংথোকপা প্লেতফোর্ম অমনি হায়না খঙহনখি।
প্রধান মন্ত্রীনা হায় কোরোনা মনুংদা ভারতনা দিজিতেলগী পাম্বৈশিং শিজিন্নখিবা অসি খন্ননিঙাইনি অমসুং ঙসিদি মালেম পুম্বনা পুক্নিং চিংশিল্লি। মালেমগী ওইনা খ্বায়দগী চাওবা দিজিতেল কন্তেক্ত ত্রেসিং এপ, আরোগ্যা সেতু অসিনা কোরোনানা নাহল্লগদবা কয়া অমদগী কনখি। মহাক্না মখা তানা হায় মদুদি লৈবাক কয়া অমনা ভেক্সিনেসনগীদমক লৈরিবা ভারতকী কোৱিন এপ অসি অপাম্বা উৎলক্লি। অসিদুম্বা ভেক্সিনেসনগী থৌওংগীদমক য়েংশিন্নবা খুলায় অমা লৈবা হায়বসি ঐখোয়গী তেক্নিকেলগী হৈ-শিংবগী খুদম্নি।
প্রধান মন্ত্রীনা হায় দিজিতেল ইন্দিয়া হায়বা অসি মীপুম খুদিংগী খুদোংচাবা অমনি, মীপুম খুদিংগা কান্নবা লৌফম্নি, ময়ামগী শরুক য়াফম্নি। দিজিতেল ইন্দিয়া হায়বা অসি সরকারগী সিস্তেমদা মীপুম খুদিংগী চংফম্নি। দিজিতেল ইন্দিয়া হায়বা অসি ময়েক শেংবা, নন-দিস্ক্রিমিনেতরী সিস্তেম অমসুং করপসনবু থুগাইবা অমনি। দিজিতেল ইন্দিয়া হায়বা অসি মতম, থবক অমসুং পৈশা মাংহন্দবা হায়বনি। দিজিতেল ইন্দিয়া হায়বা অসি য়াম্না থুনা কান্নবা পীবা, মপুং ফানা কান্নবা পীবনি। দিজিতেল ইন্দিয়া হায়বা অসি মিনিমম, গবর্নমেন্ত, মেক্সিমম গবর্নান্স হায়বনি।
প্রধান মন্ত্রীনা হায় মদুদি দিজিতেল ইন্দিয়ানা কোরোনা মতমদা লৈবাক অসিদা কেম্পেইন তৌবদা মতেং পাংই। চাওখৎলবা লৈবাকশিংনা মখোয়গী নাগরীকশিংদা লোকদাউন্না মরম ওইদুনা শেলগী তেংবাং পীবা ঙমদবা মতমদা, ভারতনা মীয়ামগী একাউন্দা হকথেংননা লুপা কোতি লিশিং কয়া অমা থাখি। দিজিতেল ত্রান্সেক্সন্না লৌমীগী পুন্সিদা অমুক্তা থোকখিদ্রিবা মওংদা অহোংবা পুরকখি। পি.এম.কিসান সামান নিধিগী মখাদা, লৌমীগী ইমুং কোতি ১০ হেনবগী বেঙ্ক একাউন্তা হকথেংননা লুপা কোতি লাখ ১.৩৫ হাপখি। দিজিতেল ইন্দিয়ানা ৱান নেসন, ৱান এম.এস.পি.গী মংলানসু মংফাওনরি।
প্রধান মন্ত্রীনা হায় দিজিতেল ইন্দিয়াগী ইনফ্রাস্ত্রকচরকীদমক য়াম্না পাক-চাওনা অমসুং অথুবদা মরুওইবা পীদুনা হোৎনরি। মহাক্না মখা তানা হায় মদুদি কমন সর্বিস সেন্তর লাখ ২.৫কী মখাদা মনুং হঞ্জিনবা মফমশিংদা ইন্তর্নেত য়ৌহল্লি। ভারত নেত স্কীমগী মখাদা, খুঙ্গংশিংদা ব্রোদবেন্দ ইন্তর্নেত য়ৌহন্নবা মিসন অমগী মখাদা থবক পায়খৎলি। পি.এম. ৱানিগী মখাদা, খুঙ্গংদা লৈবা নহারোলশিংদা হায়-স্পীদ (য়াম্না য়াংবা) ইন্তর্নেতগী হেন্না ফবা মথৌশিং পীনবা পায়খৎলি। লৈবাক শিনবা থুংনা মহৈরোয়শিংনা লৈবা ঙম্বা তেব্লেতশিং অমসুং দিজিতেল দিবাইজশিং পীরি। পান্দম অসি ফংননবা কম্পনীশিংদা সবসিদী কয়া অমা পীরি। হৌখিবা চহি ৬-৭ অসিদা দিজিতেল ইন্দিয়াগী ওইনা, স্কীম কয়াগী মখাদা লুপা কোতি লাখ ১৭ লোম বেনিফিসরীশিংগী বেঙ্ক একাউন্দা চংহনখি।
প্রধান মন্ত্রীনা হায় হন্দক্কী চহি ১০ অসি দিজিতেল তেক্নোলোজীদা ভারত অসি য়াম্না খুমাং চাওশিল্লে, ভারত অসি মালেমগী ওইবা দিজিতেল ইকোনোমীদা শরুক য়াবা ঙম্লে। ৫.জি. তেক্নোলোজী অসিনা মালেম অসিদা য়াম্না শাথিনা অহোংবা অমা পুরক্লগনি অমসুং ভারতনা মদুগীদমক শেম-শাদুনা লৈরি। মহাক্না থাজৈ মদুদি নহাশিংনা দিজিতেলগী শক্তিগী মতেংনা অনৌবা মফম অমদা য়ৌবা ঙম্লগনি। হায়রিশিং অসিনা হন্দক্কী দিকেৎ অসি ‘ইন্দিয়াগী দিকেৎ’ ওইহনবদা মতেং ওইরগনি।
প্রধান মন্ত্রীগা উনবদা উত্তর প্রদেশতকী বালরামপুরদগী মিস সুহানি সাহু কৌবা মহৈরোয় অমনা মহাক্না দিক্সা এপ থেংরকখিবগী মতাংদা পাউদমখি অমসুং লোকদাউন্দ মনুংদা মহাক্কী মহৈ-তম্বদা য়াম্না কান্নখি হায়না পাউদমখি। মহারাস্ত্রগী হিঙ্গোলিদগী শ্রী প্রলাদ বোরঘাদনা ই-নাম এপ্না মহাকপু ত্রান্সপোর্তেসন্দা অহোংবা অমসুং শেল কনবা ঙম্বগী মতাংদা পাউদমখি। নেপালগী ঙমখৈ মনাক্তা লৈবা বিহারগী খুঙ্গং অমা ওইরিবা নোংচুপ চম্পরন্দগী শ্রী শুবম কুমারনা মতৌ করম্না মহাক্না ই-সঞ্জিবানি এপ খুত্থাংদা লখনৌ চৎতনা মহাক্কী মবোকপু দোক্তরগী পাউতাংক ফংহনখি হায়না পাউদমখি। লখনৌদগী দাঃ ভুপেন্দর সিংহনা ই-সঞ্জিবানি এপ খুত্থাংদা পাউতাক পীবা অসি এপ অসিগী খুত্থাংদা লাম্না লায়বা অমনি হায়না পাউদমখি। প্রধান মন্ত্রীনা মহাকপু দোক্তরগী নুমিৎতা য়াইফ পাউজেল পীখি অমসুং মতুং তাবদা হেন্না ফবা ই-সঞ্জিবানি এপকী খুদোংচাবা ফংহনগনি হায়না ৱাশক পীখি।
উত্তর প্রদেশকী, বরানাসীদগী মিস অনুপামা দুবেনা মহিলা ই-হাতকী খুত্থাংদা নাৎকী ওইবা সারীশিং য়োনবগী থেংনবশিং পাউদমখি অমসুং লোয়ননা মহাক্না মতৌ করম্না খ্বায়দগী নৌরবা দিজিতেল পেদ শিজিন্নবা অমসুং সারী অসি দিজাইন তৌননবা স্তাইলুস শিজিন্নবগী মরমদা পাউদমখি। হৌজিক্না উত্তরাখন্দগী দেহরাদুন্দা লৈবা কোইনা চৎপা থবক শুবা শ্রী হরি রাম্না ৱান নেসন ৱান রাসনগী খুত্থাংদা লায়না রাসনশিং ফংবগী নুঙাইবা ফোংদোকখি। হিমাচল প্রদেশকী, ধরমপুরদগী শ্রী মেহর দত্ত শর্ম্মনা মতৌ করম্না কমন সর্বিস সেন্তরগী ই-স্তোরদা মনাক নকপা সহরশিংদা চৎতনা পোৎ-চৈশিং লৈবগী থেংনরকপশিং পাউদমখি। মধ্য প্রদেশকী উজেন্দগী লম্বী নাকন্দা পোৎ য়োনবা শ্রীমতি নাজমিন সাহনা মতৌ করম্না পি.এম. স্বানিদি য়োজনানা লায়চৎ মতুংদা শেলগী তেংবাং ফংখি হায়না পাউদমখি। মেঘালায়াদগী কে.পি.ও. এমপ্লোয়ি অমা ওইরিবা শ্রীমতি ৱাম্দামাফি সৈমলিনা হায় মদুদি মহাক্না ইন্দিয়া বি.পি.ও.স্কীম অসি কোবিদ-১৯ লায়চৎ মনুংদা মহাক্কী থবক্তা য়াম্না নুংনাংদবা ঙম্মী হায়না নুঙাইবা ফোংদোকখি।
***
(Release ID: 1731948)
Visitor Counter : 39
Read this release in:
Malayalam
,
Assamese
,
Odia
,
Telugu
,
Tamil
,
English
,
Urdu
,
Marathi
,
Hindi
,
Bengali
,
Punjabi
,
Gujarati
,
Kannada


text:
ৱাহৌদোক
নেসনেল পেমেন্ট কোরপোরেসন ওফ ইন্দিয়া (NPCI)না হৌদোকপা ইনোভেটিভ পেমেন্ট সর্ভিসশীংগী মনুংদা অনষ্ট্রকচর্দ সপ্লিমেন্টরি সর্ভিস দেটা (USSD) চেনেলদা পাংথোকপা *99# সর্ভিস অসিসু অমনি। সর্ভিস অসি মোবাইল বেঙ্কিংগী পোটেন্সিএল অসি য়েংদুনা অমসুং ফাইনান্সিএল দিপ্পনিং অমসুং অন্দর বেঙ্ক সোসাইটিবু মেইনষ্ট্রিম বেঙ্কিং সর্ভিসশীংদা মনুং চলহনবদা মতেং পাংগদবা খুদক্কী ওইবা লো ভেল্যু রেমিটেন্সশীংগী মথৌ তাবশীংদু য়েংদুনা হৌদোকখিবনি।
*99#গী মরমদা
বেঙ্কিং কষ্টমরশীংনা সর্ভিস অসি তেলিকোম সর্ভিস প্রোভাইদর (TSPs) পুম্নমক্তা কমন ওইরিবা মশীং *99# অসি মখোয়গী মোবাইল ফোনদা দাইল তৌদুনা লৌবা য়াই অমসুং মোবাইল স্ক্রিন্দা উৎলক্লিবা ইন্টরেক্টিভ মেন্যু অমগী খুত্থাংদা ত্রাঞ্জেক্ট তৌবা য়াই।
*99# সর্ভিসকী মখাদা পীরিবা মরুওইবা সর্ভিসশীংগী মনুংদা, ইন্টরবেঙ্ক একাউন্ট টু একাউন্ট ফন্দ ত্রান্সফর, বেলেন্স ইনক্বারি, মিনি ষ্টেটমেন্ট অসিখক্তা নত্তনা অতৈ সর্ভিস কয়াসু মনুং চল্লি। *99# সর্ভিস অসি হৌজিক্কী ওইনদি মরুওইবা বেঙ্ক 55 অমসুং GSM সর্ভিস প্রোভাইদর পুম্নমক্না পিরি অমসুং হিন্দি অমসুং ইংলিস য়াউনা ভারতকী তোঙান-তোঙানবা লোলশীংদা এক্সেস তৌবা য়াই।
মসি বেঙ্কশীং অমসুং TSPশীংবু মখোয় মশেল অপনবা লৈতনা পুন্সিন্দুনা কষ্টমরশীংগী মোবাইল ফোনশীংদা (বেসিক অমসুং স্মার্টফোনসু য়াউনা) বেঙ্কিং সর্ভিসশীং পীবা য়াহন্নবগীদমক্তা NPCIনা দিভেলপ তৌবা কমন টেক্নোলোজি প্লেটফোর্ম অমনি।
*99# মোবাইল এপকী মরুওইবা মশকশীং
- ত্রাঞ্জেক্সনশীং পাংথোক্নবগীদমক্তা দেটা/ ইন্টরনেট মথৌ তাদে।
- একাউন্ট বেলেন্স চেক তৌবা, শেল থাবা, মোবাইল PIN (MPIN) মেনেজমেন্ট তৌবগুম্বা বেসিক ওইবা বেঙ্কিং ত্রাঞ্জেক্সনশীং পী।
- আধারদা লিঙ্ক তৌবা ওভরদ্রাফট ষ্টেটস অমসুং PMJDY ওভরদ্রাফট ষ্টেটস চেক তৌবগুম্বা ভেল্যু এদেদ সর্ভিসশীং পী।
- ইন্টরনেট য়াউদনা থবক পাংথোকই – ভোইস কন্নেক্টিভিটি শিজিন্নৈ।
- পুং কুনমরি চুপ্না ফংই (ছুটি নুমিৎশীংদসু পাংথোকপা য়াই)।
- TSP পুম্নমক্তা *99# হায়রিবা কমন কোদ অসিগী খুত্থাংদা এক্সেসিবল ওইগনি।
- GSM সর্ভিস প্রোভাইদর অমসুং মোবাইল হেন্দসেট পুম্নমক্তা থবক পাংথোকপা য়াই।
- বেঙ্কিংগী অহেনবা চেনেল অমসুং ফাইনান্সিএল ইনক্লুজনগীদমক্তা মরুওইবা কেটালিষ্ট (catalyst) অমা ওই।
- খুঙ্গংগী মীয়ামদা খুদোংচানবা পীনবগীদমক BC মাইক্রো ATMশীংগী খুত্থাংদসু সর্ভিস অসি পীরি।
- লোল মশীং কয়াদা ফংই।
*99# সর্ভিস শিজিন্নবগী মতাংদা খুদম ওইনা উৎপা (Demo)
*99 সর্ভিসকী ভিদিও দেমো অদু য়েংনবগীদমক্তা, মফমসিদা ক্লিক তৌবীয়ু।
*99# সর্ভিসশীং
*99# অসি মখাদা পীরিবা সর্ভিসশীং অসিগা লোয়ননা এনেবল তৌরে:
নন-ফাইনান্সিএল ত্রাঞ্জেক্সন
- বেলেন্স ইনক্বারি – য়ুজরনা মহাক্কী মোবাইল নম্বরগা লিঙ্ক তৌনরবা বেঙ্ক একাউন্টদা ফংলিবা বেলেন্স অদু চেক তৌবা য়াই।
- মিনি ষ্টেটমেন্ট – য়ুজরনা মহাক্কী মোবাইল নম্বরগা লিঙ্ক তৌনরবা বেঙ্ক একাউন্টগী মিনি একাউন্ট ষ্টেটমেন্ট অদু জেনেরেট তৌবা য়াই।
- MMID* (মোবাইল মনি আইদেন্টিফায়র) খংদোকপা – য়ুজরশীংনা মোবাইল বেঙ্কিং রেজিষ্ট্রেসন তৌবা মতমদা বেঙ্কনা মখোয়দা পিরকপা MMID খংদোকপা য়াই।
- MPIN জেনেরেট তৌবা – য়ুজরনা মহাক্কী MPIN জেনেরেট নত্ত্রগা সেট তৌবা য়াই। MPIN নত্ত্রগা মোবাইল PIN হায়বসি পাসৱার্দ অমগুম্বনি অমসুং মসি ফাইনান্সিএল ত্রাঞ্জেক্সনশীং ওথেন্টিকেট তৌবদা শিজিন্নৈ।
- MPIN হোংদোকপা – য়ুজরনা মহাক্কী MPIN হোংদোকপা য়াই। MPIN নত্ত্রগা মোবাইল PIN হায়বসি পাসৱার্দ অমগুম্বনি অমসুং মসি ফাইনান্সিএল ত্রাঞ্জেক্সনশীং ওথেন্টিকেট তৌবদা শীজিন্নৈ।
- OTP জেনেরেট তৌবা – য়ুজরনা ওথেন্টিকেসনগীদমক্তা সেকেন্দ ফেক্টর অমগুম্না তোঙান-তোঙানবা ত্রাঞ্জেক্সনশীংদা শীজিন্নবা য়ারিবা ৱান টাইম পাসৱার্দ (OTP) জেনেরেট তৌবা য়াই।
ফাইনান্সিএল
- মোবাইল নম্বর অমসুং MMID শিজিন্নদুনা ফন্দ ত্রান্সফর তৌবা – য়ুজরনা বেনিফিসরি অদুগী MMID অমসুং মোবাইল নম্বর শিজিন্নদুনা ফন্দ ত্রান্সফর তৌবা য়াই।
- IFSC অমসুং একাউন্ট নম্বর শিজিন্নদুনা ফন্দ ত্রান্সফর তৌবা – য়ুজরনা বেনিফিসরি অদুগী IFS কোদ অমসুং একাউন্ট নম্বর শিজিন্নদুনা ফন্দ ত্রান্সফর তৌবা য়াই।
- আধার নম্বর শিজিন্নদুনা ফন্দ ত্রান্সফর তৌবা – য়ুজরনা বেনিফিসরি অদুগী আধার নম্বর শিজিন্নদুনা ফন্দ ত্রান্সফর তৌবা য়াই।
ত্রাঞ্জেক্সনগী থৌওং পরিং (Transaction Flows)
বেলেন্স ইনক্বারি
য়ুজরনা মহাক্কী মোবাইল নম্বরদা লিঙ্ক তৌরিবা বেঙ্ক একাউন্ট অদুদা লৈরিবা বেলেন্স অদু চেক তৌবা য়াই। বেলেন্স ইনক্বারি তৌনবা ত্রাঞ্জেক্সনগী থৌওং পরিং অদু মখাদা পিরি।
- নহাক্কী মোবাইল হেন্দসেটতগী *99# নম্মু।
- নহাক্কী বেঙ্ককী অতেনবা মমীংগী ময়েক 3 নত্ত্রগা IFSCগী অহানবা ময়েক 4 অদু এন্টর তৌনবা খংহনবা ৱেলকম স্ক্রিন থোক্লক্কনি।
- চৎনবা য়াবা IFS কোদ নত্ত্রগা অতেনবা মমীং অদু এন্টর তৌরবা মতুংদা, নহাক্কী বেঙ্ককী এনেবল তৌরবা সর্ভিসশীংগী তোঙান-তোঙানবা ওপশনশীং য়াউবা মেন্যু অমা থোরক্কনি।
- বেলেন্স ইনক্বারিগীদমক্তা 1 নম্মু অমসুং সবমিট তৌ।
- অরৈবা বেলেন্স অদু উত্তুনা কনফার্মেসন স্ক্রিন অমা থোরক্কনি।
মিনি ষ্টেটমেন্ট
য়ুজরনা মহাক্কী মোবাইল নম্বরদা লিঙ্ক তৌবা বেঙ্ক একাউন্টকী মিনি একাউন্ট ষ্টেটমেন্ট জেনেরেট তৌবা য়াই। মিনি ষ্টেটমেন্ট জেনেরেট তৌনবা ত্রাঞ্জেক্সনগী থৌওং পরিং অদু মখাদা পিরি।
- নহাক্কী মোবাইল হেন্দসেটতগী *99# দাইল তৌবীয়ু।
- নহাক্কী বেঙ্ককী অতেনবা মমীংগী ময়েক 3 নত্ত্রগা IFSCগী অহানবা ময়েক 4 অদু এন্টর তৌনবা খংহনবা ৱেলকম স্ক্রিন থোক্লক্কনি।
- চৎনবা য়াবা IFS কোদ নত্ত্রগা অতেনবা মমীং অদু এন্টর তৌরবা মতুংদা, নহাক্কী বেঙ্ককী এনেবল তৌরবা সর্ভিসশীংগী তোঙান-তোঙানবা ওপশনশীং য়াউবা মেন্যু অমা থোরক্কনি।
- মিনি ষ্টেটমেন্টকীদমক্তা 2 এন্টর তৌ অমসুং সবমিট তৌ।
- মিনি ষ্টেটমেন্ট অদু উত্তুনা কনফার্মেসন স্ক্রিন অমা থোরক্কনি।
MMID খংদোকপা
য়ুজরনা মোবাইল বেঙ্কিং রেজিষ্ট্রেসন তৌবা মতমদা মঙোন্দা বেঙ্কনা পীরকপা মখোয়গী MMID অদু খংদোকপা য়াই। MMID খংদোক্নবা পাংথোকপা ত্রাঞ্জেক্সনগী থৌওং পরিং অদু মখাদা পীরি।
- নহাক্কী মোবাইল হেন্দসেটতগী *99# নম্মু।
- নহাক্কী বেঙ্ককী অতেনবা মমীংগী ময়েক 3 নত্ত্রগা IFSCগী অহানবা ময়েক 4 অদু এন্টর তৌনবা খংহনবা ৱেলকম স্ক্রিন থোক্লক্কনি।
- চৎনবা য়াবা IFS কোদ নত্ত্রগা অতেনবা মমীং অদু এন্টর তৌরবা মতুংদা, নহাক্কী বেঙ্ককী এনেবল তৌরবা সর্ভিসশীংগী তোঙান-তোঙানবা ওপশনশীং য়াউবা মেন্যু অমা থোরক্কনি।
- নহাক্কী MMID খংনবা 6 এন্টর তৌরো অমসুং সবমিট তৌরো।
- নহাক্কী একাউন্টদা লিঙ্ক তৌবা MMID অদু উৎপা কনফার্মেসন স্ক্রিন অমা থোরক্কনি।
MPIN জেনেরেট তৌবা
য়ুজরনা সর্ভিস অসি শিজিন্নদুনা MPIN জেনেরেট তৌবা য়াই। MPIN জেনেরেট তৌনবা ত্রাঞ্জেক্সনগী থৌওং পরিং অদু মখাদা পীরি।
- নহাক্কী মোবাইল হেন্দসেটতগী *99# নম্মু।
- নহাক্কী বেঙ্ককী অতেনবা মমীংগী ময়েক 3 নত্ত্রগা IFSCগী অহানবা ময়েক 4 অদু এন্টর তৌনবা খংহনবা ৱেলকম স্ক্রিন থোক্লক্কনি।
- চৎনবা য়াবা IFS কোদ নত্ত্রগা অতেনবা মমীং অদু এন্টর তৌরবা মতুংদা, নহাক্কী বেঙ্ককী এনেবল তৌরবা সর্ভিসশীংগী তোঙান-তোঙানবা ওপশনশীং য়াউবা মেন্যু অমা থোরক্কনি।
- MPINগীদমক্তা 7 এন্তর তৌ অমসুং সবমিট তৌরো।
-
- জেনেরেট MPIN অদু সেলেক্ট তৌরো.
- কার্দ নম্বরগী অকোনবা দিজিট 6 অমসুং দেবিট কার্দকী CVV অদু এন্টর তৌ।
- অনৌবা MPIN অদু এন্টর তৌরো।
- MPIN অদু মায়পাক্না জেনেরেট তৌরে হায়বা উৎপা কনফার্মেসন স্ক্রিন অমা থোরক্কনি।
MPIN হোংদোকপা
- য়ুজরনা সর্ভিস অসি শিজিন্নদুনা MPIN হোংদোকপা য়াই। মসি ফাইনান্সিএল ত্রাঞ্জেক্সনশীংগীদমক অহেনবা সেক্যুরিটি অমনি। MPIN হোংদোক্নবা ত্রাঞ্জেক্সনগী মপুংফাবা থৌওং পরিং অদু মখাদা পীরি।
- নহাক্কী মোবাইল হেন্দসেটতগী *99# নম্মু।
- নহাক্কী বেঙ্ককী অতেনবা মমীংগী ময়েক 3 নত্ত্রগা IFSCগী অহানবা ময়েক 4 অদু এন্টর তৌনবা খংহনবা ৱেলকম স্ক্রিন থোক্লক্কনি।
- চৎনবা য়াবা IFS কোদ নত্ত্রগা অতেনবা মমীং অদু এন্টর তৌরবা মতুংদা, নহাক্কী বেঙ্ককী এনেবল তৌরবা সর্ভিসশীংগী তোঙান-তোঙানবা ওপশনশীং য়াউবা মেন্যু অমা থোরক্কনি।
- MPIN হোংদোক্নবগীদমক 7 এন্টর তৌ অমসুং সবমিট তৌরো।
- অরিবা MPIN, অনৌবা MPIN এন্টর তৌ অমসুং কনফার্ম তৌরো।
- MPIN অদু মায়পাক্না হোংদোক্লে হায়বদু উত্তুনা কনফার্মেসন স্ক্রিন অমা থোরক্কনি।
OTP জেনেরেট তৌবা
য়ুজরনা তোঙান-তোঙানবা ত্রাঞ্জেক্সনশীংগীদমক ওথেন্টিকেসন তৌনবগী অনিশুবা ফেক্টর অমা ওইনা শিজিন্নরিবা ৱান টাইম পাসৱার্দ (OTP) অসি জেনেরেট তৌবা য়াই। OTP জেনেরেট তৌনবা ত্রাঞ্জেক্সনগী মপুংফাবা থৌওং পরিং অদু মখাদা পীরি।
- নহাক্কী মোবাইল হেন্দসেটতগী *99# নম্মু।
- নহাক্কী বেঙ্ককী অতেনবা মমীংগী ময়েক 3 নত্ত্রগা IFSCগী অহানবা ময়েক 4 অদু এন্টর তৌনবা খংহনবা ৱেলকম স্ক্রিন থোক্লক্কনি।
- চৎনবা য়াবা IFS কোদ নত্ত্রগা অতেনবা মমীং অদু এন্টর তৌরবা মতুংদা, নহাক্কী বেঙ্ককী এনেবল তৌরবা সর্ভিসশীংগী তোঙান-তোঙানবা ওপশনশীং য়াউবা মেন্যু অমা থোরক্কনি।
- OTP জেনেরেট তৌনবগীদমক 8 এন্টর তৌ অমসুং সবমিট তৌরো।
- MPIN এন্টর তৌরো।
- নহাক্না পাংথোক্কদৌরিবা থবক অদুগীদমক জেনেরেট তৌরবা OTP অদু উত্তুনা কনফার্মেসন স্ক্রিন অমা থোরক্কনি।
মোবাইল নম্বর অমসুং MMID শিজিন্নদুনা ফন্দ ত্রান্সফর তৌবা
য়ুজরনা বেনিফিসরিগী MMID অমসুং মোবাইল নম্বর শিজিন্নদুনা ফন্দ ত্রান্সফর তৌবা য়াই। মসি পাংথোক্নবা ত্রাঞ্জেক্সনগী থৌওং পরিং অদু মখাদা পীরি।
- নহাক্কী মোবাইল হেন্দসেটতগী *99# নম্মু।
- নহাক্কী বেঙ্ককী অতেনবা মমীংগী ময়েক 3 নত্ত্রগা IFSCগী অহানবা ময়েক 4 অদু এন্টর তৌনবা খংহনবা ৱেলকম স্ক্রিন থোক্লক্কনি।
- চৎনবা য়াবা IFS কোদ নত্ত্রগা অতেনবা মমীং অদু এন্টর তৌরবা মতুংদা, নহাক্কী বেঙ্ককী এনেবল তৌরবা সর্ভিসশীংগী তোঙান-তোঙানবা ওপশনশীং য়াউবা মেন্যু অমা থোরক্কনি।
- MMID অমসুং মোবাইল নম্বর শিজিন্নদুনা ফন্দ ত্রান্সফর তৌনবগীদমক 3 এন্টর তৌ অমসুং সবমিট তৌরো।
- বেনিফিসরিগী মোবাইল নম্বর, MMID, এমাউন্ট অমসুং রিমার্ক (ওপশনেল) এন্টর তৌনবগী স্ক্রিন মথং মথং থোক্লক্কনি।
- MPIN অমসুং একাউন্ট নম্বর (ওপশনেল) অদুগী অরোয়বা দিজিট 4 অদু এন্টর তৌরো।
- মায়পাক্লে তাকপা কনফার্মেসন স্ক্রিন অমা থোরক্কনি।
একাউন্ট নম্বর অমসুং IFSC শীজিন্নদুনা ফন্দ ত্রান্সফর তৌবা
য়ুজরনা বেনিফিসরিগী IFS কোদ অমসুং একাউন্ট নম্বর শিজিন্নদুনা ফন্দ ত্রান্সফর তৌবা য়াই। একাউন্ত নম্বর অমসুং IFS কোদ শীজিন্নদুনা ফন্দ ত্রান্সফর তৌনবগী মপুংফাবা ত্রাঞ্জেক্সনগী থৌওং পরিং অদু মখাদা পীরি।
- নহাক্কী মোবাইল হেন্দসেটতগী *99# নম্মু।
- নহাক্কী বেঙ্ককী অতেনবা মমীংগী ময়েক 3 নত্ত্রগা IFSCগী অহানবা ময়েক 4 অদু এন্টর তৌনবা খংহনবা ৱেলকম স্ক্রিন থোক্লক্কনি।
- চৎনবা য়াবা IFS কোদ নত্ত্রগা অতেনবা মমীং অদু এন্টর তৌরবা মতুংদা, নহাক্কী বেঙ্ককী এনেবল তৌরবা সর্ভিসশীংগী তোঙান-তোঙানবা ওপশনশীং য়াউবা মেন্যু অমা থোরক্কনি।
- একাউন্ত নম্বর অমসুং IFSC শিজিন্নদুনা ফন্দ ত্রান্সফর তৌনবগীদমক 4 এন্টর তৌ অমসুং সবমিট তৌরো।
- বেনিফিসরি একাউন্ট নম্বর, IFS কোদ, এমাউন্ট অমসুং রিমার্ক (ওপশনেল) এন্টর তৌনবগী স্ক্রিন মথং মথং উৎলক্কনি।
- MPIN অমসুং একাউন্ট নম্বরগী অকোনবা দিজিট 4 (ওপশনেল) অদু এন্টর তৌরো।
- মায়পাক্লে তাকপা কনফার্মেসন স্ক্রিন অমা থোরক্কনি।
আধার নম্বর শিজিন্নদুনা ফন্দ ত্রান্সফর তৌবা
য়ুজরনা বেনিফিসরিগী আধার নম্বর শিজিন্নদুনা ফন্দ ত্রান্সফর তৌবা য়াই। আধার নম্বর শিজিন্নদুনা ফন্দ ত্রান্সফর তৌনবা ত্রাঞ্জেক্সনগী থৌওং পরিং অদু মখাদা পিরি।
- নহাক্কী মোবাইল হেন্দসেটতগী *99# নম্মু।
- নহাক্কী বেঙ্ককী অতেনবা মমীংগী ময়েক 3 নত্ত্রগা IFSCগী অহানবা ময়েক 4 অদু এন্টর তৌনবা খংহনবা ৱেলকম স্ক্রিন থোক্লক্কনি।
- চৎনবা য়াবা IFS কোদ নত্ত্রগা অতেনবা মমীং অদু এন্টর তৌরবা মতুংদা, নহাক্কী বেঙ্ককী এনেবল তৌরবা সর্ভিসশীংগী তোঙান-তোঙানবা ওপশনশীং য়াউবা মেন্যু অমা থোরক্কনি।
- বেনিফিসরিগী আধার নম্বর শিজিন্নদুনা ফন্দ ত্রান্সফর তৌনবগীদমক 5 এন্টর তৌরো।
- বেনিফিসরিগী আধার নম্বর এন্টর তৌনবা খংহনবা স্ক্রিন থোক্লক্কনি।
- MPIN অমসুং একাউন্ট নম্বরগী অকোনবা দিজিট 4 (ওপশনেল) অদু এন্টর তৌরো।
- মায়পাক্লে তাকপা কনফার্মেসন স্ক্রিন অমা থোরক্কনি।
সোর্স: নেসনেল পেমেন্ট কোরপোরেসন ওফ ইন্দিয়া
মরি লৈনবা রিসোর্সশীং
USSDগী খুত্থাংদা মোবাইল বেঙ্কিং পাংথোকপা – য়ুজরগী গাইদ অমা


text:
পুৱারী
ঊখ্রূল ডিস্ট্রিক্ট অসি মশাগী মনাৎ ৱাংনা লৈজবা, তাংখুল জাতিগীদি ময়ুম্নি। তাংখুল হায়বা মিং অসি মখোয়গা য়ুমথংননা লৈমিননরিবা মৈতৈ জাতিনা থোনখিবনি। অৱাং থংবদা লৈব তাংখুলশিংবু লুহুপা হায়নসু কৌনরম্মী। নাগা হায়ব মিং অসিদি বর্মিজ ( ময়ানমার ) শিংনা মখোয় অমসুং মাননবা জাতিশিংদা পিখিবা মিংনি, ময়ানমারদা নাগা হায়বদি নাহুৎপা হাযবনি। না লাওনা হুৎপ অসি তাংখুল য়াওনা নাগাশিংগী মরক্তা পাক-শন্না চৎনরম্মী। তাংখুলশিং অসি পৃথিগী মফম খুদিং শন্দোকখ্রিবা অচৌবা মোনগোলিয়ানশিংগী চাদা নৌদানি। লিঙ্গুইস্টিক লোমদা য়েংবদা মখোয় অসি সিনো-তিবেতানদা চাউনা মনুং চল্লি, নদুগী অমুক মনুংদা তিবেতো-বর্মনগী মনুং চল্লি।
খৃাইদগী লিরবা তাংখুলশিংগী য়ুম অসি চিনাগী ঝিনজ্য়াং প্রোভিন্সকী মথক থংবা হুআং-হিও অমসুং য়াংতে তুরেলগী শরুক্তা ওইরম্মী। মরুভুমিগী মফম অয়াম্বদা তৌনবগুম, পুন্সি মহিংদা ৱারকপদগী তাংখুলশিংসু য়াওনা মাইকৈ কয়াদা অতোপ্পা মফম কয়াদা শৈদাংবা হৌরকখি। কাঙলুপ অমনা নোংপোক অমসুং খা-নোংপোকলোমদা চাইনিজশিং ওইনা অদুগা খরনা খারোমদা লাক্তুনা তাংখুল অমদি অতৈ অপিকপা নাগা কাংলুপশিং ওইখি। মদু চাউরাক্না খৃঃমমাং ১০,০০০ দগী ৮,০০০ গী মরক্তা ওইগনি। অসুমনা হোংলকপা অসি পুৱারীগী কুইদ্রি মতম ফাওবদা চৎথরক্লি। এস কে চেত্তর্জিনা ইরমবদা খৃঃমমাং ২০০০ দগী সিনো-তিবেতানশিংনা চিনাদগী খা-নোংচুপলোমদা ভারত্তা চঙবা হৌরকখি। দব্লিয়ু আই সিংহগী লাইরিক “The History of Manipur” গী মতুং ইন্না তাংখুলশিং অসি ময়ান্মারগী সমশোক ( থৌংদুৎ ) লৈরম্মী। মখোয় চিনাগী য়াকখা জাতিদগী হৌরকপনি। তাংখুলশিং অসি মনিপুরদ মনিপুর তমপাক্ত পানখিবা অঙন্বা মতমগী নিংথৌ পোইরৈতোনগী মতমদা অহান্বা ওইনা লৈরমবা থেংনরকখি।
তাংখুলশিংনা অতোপ্পা নাগা কাংলুপশিংগা লোয়ননা মনিপুর, নাগালেন, অসাম অমসুং অরুনাচল প্রডেশতা ময়ান্মার ফাওরগা চঙলকখি। মখোয়না তাংকক নাইনা ভারত্তা চঙশিল্লকখি অদুগা খরনা ময়ান্মারদা লৈহৌখি। তাংখুলশিংনা মাও, পাওমৈ, মরাম অমদি থাঙ্গালশিংগা পুন্না লাকমিন্নরগা সেনাপতি ডিস্ট্রিক্টকী মাখেল খুনদগী কায়নখি। কায়নখিবা অসিবু নিংশিংনবা মাখেল খুলদা নিংশিং খুফম য়ুংদুনা লৈরি।
তাংখুলশিংনা সমুদ্রদা ফংবা মোইবুং মখল কয়াদগী শাবা লৈতেং কয়া শিজিন্নৈ। কোংসাং, হুইশোননচিংবা অসি মোইবুং মখল কয়াদগী শাবা লৈতেংনি, মসিনা মখোয়গী পারি-পুরিশিং সমুদ্র খোঙবান্দ খুন্দারম্বগা মরি লৈনরম্বা য়ারি।
২শুবা শকাব্দিগী মতমদা তাংখুলশিং অসি মায়ান্মারগী সামশোক তা লৈরম্মী। কো-লো-ফেং না লাল তারকপা মতুং অমদি মাগী ফমশিলহৌবা নান-চাওগী নিংথৌ ই-মৌ-শুনগী মতম, ৮শুবা অমদি ৯শুবা শকাব্দিগী মতমদ তাংখুলশিংনা সামশোকতগী থোক্লকখি। অসুমনা তাংখুলশিংনা অতোপ্পা নাগা কাঙলুপশিংগা লোইনন চিনা অমসুং ময়ান্মার ফাওরগা হৌজিক খুন্দারিবা মফম অসিদা লাকখি। মখোয়না লাকখিবা লম্বীদা চীংজাও কয়া, উমং কয়া, শা কয়া থেংনরকখি, অৱা-অনা কয়া থেংনরকখি। মসিমক তাংখুলশিংগী থৌনা ফবগী অমদী খাঙব কনবগী ৱারী অমনি।
মতমগী মতুং ইন্না তাংখুলগী খুল খুদিং মনীংতৌবা লম অমমমগুম ইদুনদি লৈতবা চৎন পথাপ অমা ঙাকতুনা লাক্লি। তাংখুলগী খুলশিং অসি মশা মরোমদোম লেপচবা ঙম্বা, মশা মরোমদোম লৈঙাকচবা, অদুগা লুচিংবনা অহলশিংগী মরক্তগী খন্বা নৎত্রগা পারি-পুরি রোমদগী লাকপনা ওইনরম্মী। অদুমকপু অপীকপা লৈঙাক ওইবগী খুদোংচাদবদি অচৌবা কাঙলুপনা লাল তারকপা মতমদদি ঙাকথোকচবদা অৱাবা অমদি ওইরকই।
অরীবা মতমগা তাংখুলশিংগী পুৱারীদি অইবা ওইনদি ফংদে অদুবু ১৩ শুবা চহীচাদদি তমপাক্কী মীওইশিংগা চৎনলোনচৎ অমদি ললোন ইতিক্কী থবক্তা মরী লৈনরম্মী। মৈতৈ নিংথৌ থৱানথাবা (১১৯৫-১২৩১) গী মতমদা তাংখুলশিংগী মতাংদা পল্লম্বা থেংনৈ।


text:
মুতুম অপু, নিউ ইয়র্ক উশোই ইরোনবা মৈতৈ মথেল মরক্তা খোৱাইদগি পাম্নবা মথেল অমনি। হকচাংগি কানবা অমসুং মহাও লৈবা মথেল অমনি। উশোই স্লাইস কাপ ১মা দা ফং
মুতুম অপু, নিউ ইয়র্ক
উশোই ইরোনবা মৈতৈ মথেল মরক্তা খোৱাইদগি পাম্নবা মথেল অমনি। হকচাংগি কানবা অমসুং মহাও লৈবা মথেল অমনি।
উশোই স্লাইস কাপ ১মা দা ফংবিগনিঃ
ফ্যাটঃ ০.৫ গ্রা.
সোডিয়ামঃ ৬ মি.গ্রা.
পটাসিয়ামঃ ৮০৫ মি.গ্রা.
কার্বোহাইড্রেডঃ ৮ গ্রা.
ডায়েটরি ফাইবারঃ ৩.৩ গ্রা.
সুগারঃ ৪.৫ গ্রা.
ক্যালসিয়ামঃ ২%, ভিটামিন সি ১০%
আইরনঃ ৪%, ভিটামিন বি-৬ ২০%
মচংঃ উশোই, হওয়াই অফুতপা, ঙারি, উতোঙা, থুম, উমোরোক, ময়াংবা মনা, তনিংখোক মনা।
প্রোসেসঃ উশোইগা হওয়াইগা ১২-১৫ মিনিটরোম ফুতপিউ। ফুতপা মখাদা হওয়াইগা, উশোইদগি ইশিং চিথোকপিউ। ঊতোঙা, ঙারি লৌনা থম্বিউ। মচং পুম্নমক অমুক্তা তোতপিরো। চাং চপ চানা থুম, উমোরোক হাপ্পিরো। মহাও হেনখতহন্নবা তোনিংখোক, ময়াংবা, ফকপাই মনা কুপ্না শোয়রগা হাপ্পিউ।


text:
ঙাকশেল মন্ত্রালয়
নরেলা ক্বরেন্তাইন সেন্তরদা আর্মীনা তেংবাং পীখ্রে
Posted On:
19 APR 2020 7:37PM by PIB Imphal
দিল্লীদা লৈবা নরেলা ক্বরেন্তাইন সেন্তর অসি দিল্লীদা লৈবা কোবিদ সস্পেকশিং মেনেজ তৌনবগীদমক্তা লৈবাক অসিদা লৈবা খ্বাইদগী চাউবা সেনতরশিংগী মনুংদা অমনি। সেন্তর অসি মার্চ ২০২০গী ময়াই চল্লকপদা দিল্লী সরকারনা লিংখৎখিবনি। অহানবদদি নুংশি-চান্ননা লৈমিন্নরিবা মপান লমগী লৈবাকশিংদগী লাকপা মপান লমগী মীওই ২৫০ সেন্তর অসিদা থমখি, মতুংদা চাউরাক্না ১০০০ মুক্কী অহেনবা মীশিং অমা নিজামুদ্দীন মার্কজদগী মফম অসিদা পুরকখি।
এপ্রিল ০১,২০২০দগী নরেলা ক্বরেন্তাইন সেন্তরদা আর্মী দোক্তরশিং অমসুং নর্সিং স্তাফকী তীম অমনা সিবিল এদমিনিস্ত্রেশনগী মতেং পাংদুনা লৈরক্লি। এপ্রিল ১৬, ২০২০দগী আর্মীনা অয়ুক্কী পুং ৮.০০দগী নুংমিদাংগী পুং ৮.০০ ফাওবা ফেসিলিতী অসিবু মেনেজ তৌবগী থৌদাং লৌদুনা দিল্লী সরকারগী দোক্তরশিং অমসুং মেদিকেল স্তাফশিংবু পোথাহন্দুনা মখোয়দা ফেসিলিতী অসিবু নুমিদাং খক্তমক মেনেজ তৌহল্লি। পেরামেদিকেল স্তাফ ১৮গা লোইননা মেদিকেল ওফিসর তরুক য়াওবা পর্সোনেল ৪০না শেম্বা আর্মীগী তীম অমা প্রেমিজ অসিগী মনুংদা খক্তদা লৈনবা মশানা চোংথোরকখি।
আর্মীগী মেদিকেল তীমগী প্রোফেশনেল ওইবা খোংথাং অসিনা ইনমেৎশিংগী পু্ক্নিং চিংশিনখ্রে, মখোয়না আর্মীগী মেদিকেল তীমদা য়াম্না কোওপরেতিব অমসুং পোজিতিব ওইখি, মসিনা মরম ওইরগা মেদিকেল প্রোসিজরশিং পুম্নমক্তা কোম্না হেন্দলিং তৌবগী খুদোংচাবা পীখি। হোজিক্কী ওইনা মার্কজদগী মেম্বর ৯৩২ ফেসিলিতী অসিদা নীংথিনা শেন্নরি অমসুং মখোয়গী মনুংদা ৩৬৭তি তেস্ত তৌবদা কোবিদ পোজিতিব ওইরে।
মপুং ওইনা ফেসিলিতী অসিবু চলাইবদা সিবিল এদমিনিস্ত্রেশনগা অৱাংবা থাক্তা পুন্না থবক তৌমিন্নখি। প্রজা মীয়ামগী খুদোংথিবা নংদনবগীদমক্তা কোরোনা লাইচৎ অসিগী মায়োক্তা লৈবাক মীয়াম্না হোৎনরিবা অসিদা থৱাই য়াওনা মতেং পাংনবা অরেপ্পা অমসুং পান্দম অমগা লোইননা আর্মীনা মখাতানা লান্থংনখিগনি।
(Release ID: 1616307)
Visitor Counter : 40


text:
প্রধান মন্ত্রী, শ্রী নরেন্দ্র মোদীনা ভিদিও কনফরেন্সিংগী খুৎথাংদা ইনৌ-নৌনা শেমজিনখিবা জলিয়ানৱালা বাঘ স্মারক্কী কমপ্লেক্স অদু লৈবাক অসিদা কৎখ্রে৷ থৌরম অদুদা, স্মারক্তা শারিবা ম্যুজিয়ম গেল্লরীশিং অদুসু মহাক্না শঙ্গাখি৷ কমপ্লেক্স অসি অপগ্রেদ তৌননবা সরকার অসিনা লৌখৎখিবা দিবেলপমেন্ত ইনিসিয়েতিব কয়ামরোম অদু থৌরম অসিনা উৎখি৷
প্রধান মন্ত্রীনা পঞ্জাবকী থৌনা ফরবা লৈবাক অমসুং জলিয়ানৱালা বাঘকী হোলী সোইল অদুদা খুরুমখি৷ নিংতম্বগী মৈরি খক্তমক মুথৎনবা মীওইবা খুন্নাইনা মমাংগী মতমদা তৌখিদ্রিবা থৌওংশিং অদু থিংনবা হোৎনখিবা ইমা ভারতকী মচাশিং অদুদসু মহাক্না ইকাই খুম্নবা উৎখি৷
থৌরম অদুদা ৱা ঙাংলদুনা, জলিয়ানৱালা বাঘকী ৱালশিংদা চমজরবা নুপাশিং অমসুং নুপীশিংগী মংলানশিং অদু বুল্লেত মার্কশিং ওইনা অদুমক তাবা উরি হায়না প্রধান মন্ত্রীনা ফোংদোকখি৷ ঙসিদি, মদুগী শাহীদি অদুদা তুখিবা মশিং য়াম্লবা ইমাশিং অমসুং ইচেলশিং অদুগী পুন্সি অমসুং মিনুংশি অদু ঐখোয়না নিংশিল্লি হায়না মহাক্না মখাতানা ফোংদোকখি৷
জলিয়ানৱালা বাঘ অসি মশিং য়াম্লবা রিবোলুসন্নরীশিং অমসুং লান্মীশিং খুদম ওইনা হায়রবদা সর্দার উধম সিংহ, সর্দার ভগত সিংহনা ভারতী নিংতম ইহৌগীদমক কৎথোকখিবা অসিদা চাওনা পুক্নিং শুমহৎখিবা মফম অদুনি হায়না প্রধান মন্ত্রীনা ফোংদোকখি৷ ১৯১৯, এপ্রীল ১৩গী মিনত ১০গী মতম অদু ঐখোয়গী নিংতম ইহৌগী মুৎপা নাইররোইদবা ৱারি ওইখ্রে, মসিনা মরম ওইদুনা ঙসি ঐখোয়না নিংতম্বগী অমিৃত মহোতসব পাংথোকপা ঙম্লিবনি হায়না মহাক্না ফোংদোকখি৷ অসিগুম্লবা থৌরম অসিদা, লৈবাক অসিনা মনিং-মখা তম্লকপা চহি ৭৫ মপুং ফারকপদা অনৌবা বর্জনদা জলিয়ানৱালা বাঘ মিমোরিএল কৎপা অসি ঐখোয় পুম্নমকপু চাওনা পুক্নিং থৌগৎনবগী খুদোংচাবা অমনি হায়না মহাক্না ফোংদোকখি৷
জলিয়ানৱালা বাঘ মাস্কর অসিগী মমাংদা, মফম অসিদা হোলী বাইসাখি পাংথোক্নরম্মী হায়বসি প্রধান মন্ত্রীনা নিংশিংলকখি৷ ‘সর্বাত দা ভালা’গী স্পিরিতকা লোইননা গুরু গোবিন্দ সিংহ জি খল্সা পান্থসু নুমিৎ অসিমক্তদা লিংখৎখি৷ লৈবাক অসিনা মনিং-মখা তম্লকপা চহি ৭৫ শুরকপদা, মসিগী নৌনা শেমজিল্লিবা জলিয়ানৱালা বাঘ অসিনা মসিগী মফম অসিগী পুৱারিগী মতাংদা নৌনা লাক্লিবা মীরোল অসিদা নিংশিংহল্লি অমসুং হৌখিবা ৱারিশিংগী মতাংদা হেন্না খঙহন্নবা পু্ক্নিং থৌগৎলগনি হায়না মহাক্না ফোংদোকখি৷
পুৱারিনা ঐখোয়বু তাকপি-তম্বিবা অমসুং ঐখোয়বু অচুম্বা লম্বীদা চৎনবগী মাইকৈ তাকপিবা অসিনা মশা মশাগী পুৱারিবু ঙাক শেনবা হায়বসি লৈবাক খুদিংমক্কী থৌদাংনি হায়না প্রধান মন্ত্রীনা ফোংদোকখি৷ লৈবাক অমা হেক্তনা অসিগুম্বা পুৱারিগী হৌখিবশিং অসি মীরাইদুনা থম্বা হায়বসি অচুম্বা নত্তে হায়না মহাক্না মখা তরক্লম্মী৷ মরম অদুনা, ভারতনা চহি খুদিংগী ওগস্ত ১৪ অসি 'পার্তিসন হোরর্স রিমেম্ব্রেন্স দে' ওইনা পাংথোক্নবা ৱারেপ্নখ্রে হায়না মহাক্না ফোংদোকখি৷ ভারত পার্তিসন তৌবগী মতমদা জলিয়ানৱালা বাঘকুম্বা অকি-তুজুংলবা থৌদোকশিং অসি ভারতনা থেংনখি৷ পার্তিসনগী মতম অসিদা পঞ্জাবকী প্রজা মীয়াম্না খ্বাইদগী হেন্না অৱাবা মাইয়োক্নখি হায়না মহাক্না ফোংদোকখি৷ পার্তিসনগী মতমদা লৈবাক অসিগী মফম পুম্নমক্তা মরু ওইনা পঞ্জাবকী ইমুংশিংনা থেংনখিবা অৱাবা অদু ঙসিসু ঐখোয়দা ফাওরি হায়না মহাক্না মখাতারম্মী৷
মালেম অসিগী মফম অমা হেক্তদা, ভারত মচাশিংনা অৱাবা খুদোংচাদবা মাইয়োক্নরকপা মতমদা, মখোয়শিং অদুগীদমক মহাক্কী ঙমজবি থাদুনা মতেং পাংনবা লেপ্লি হায়না প্রধান মন্ত্রীনা ঙসি ফোংদোকখি৷ কোরোনাগী মতমদবু ওইরবসু নত্রগা অফগানিস্তানগী ক্রাইসিস অসিদবু ওইরবসু, মালেম অসিনা লেপ্পা-লৈতনা থেংনরি৷ ওপরেসন দেবী শক্তিগী মখাদা অফগানিস্তানদগী মরুপ-মপাং কয়া অমা ভারত্তা পুরক্লি হায়না মহাক্না মখা তাখি৷ ‘গুরু ক্রিপা’না মরম ওইদুনা, প্রজা মীয়ামগা লোইননা হোলী গুরু গ্রান্থ সাহিবকী ‘স্বারুপ’ অদু ভারত্তা সরকার অসিনা পুরকপা ঙম্লগনি হায়না প্রধান মন্ত্রীনা ফোংদোকখি৷ অসিগুম্বা ফিভমশিং অসি ৱানা মাইয়োক্নরিবা প্রজা মীয়ামগীদমক পোলিসীশিং শেম্বদা গুরুশিংগী তিচিংশিং অসিনা মতেং পাংলি হায়না মহাক্না ফোংদোকখি৷
হৌজিক লৈরিবা মালেমগী ফিভমশিং অসিনা ‘এক ভারত শ্রেশথা ভারত’কী মরু ওইবা অমসুং অত্মনির্ভর অমসুং অত্মবিস্বাসকী তঙাই ফদবা অদু খঙহল্লি হায়না প্রধান মন্ত্রীনা ফোংদোকখি৷ হায়রিবা থৌদোকশিং অসিনা ভারতকী ফাউন্দেসনশিং মপাঙ্গল লৈহনবদা লমজিংলিবনি হায়না মহাক্না ফোংদোকখি৷
অমিৃত মহোতসবতা, খুঙ্গং খুদিংমক্তা নিংতম লান্মীশিংবু ইকাই খুম্নবা উৎলি হায়না ঙসি প্রধান মন্ত্রীনা ফোংদোকখি৷ নিংতম ইহৌগী মরু ওইবা স্তেজশিং অসিদা শাগোন্নরিবা মফমশিং অসি ঙাক শেন্নবা য়াম্না কন্না হোৎনরি হায়না মহাক্না ফোংদোকখি৷ জলিয়ানৱালা বাঘকুম্না লৈবাক অসিদা লৈরিবা নেস্নেল মোনুমেন্তশিং খুদম ওইনা হায়রবদা অলাহবাদতা ম্যুজিয়মদা লৈরিবা ইন্তরেক্তিব গেল্লরী, কোলকতাদা লৈরিবা বাইপ্লোবি ভারত গেল্লরীসু নৌহৌননা শেমগৎলি হায়না মহাক্না পনখি৷ নেতাজিনা ইহান হানবা ওইনা লৈবাক অসিগী ফিরাল পাইহনখিবা অন্দামনদা লৈরিবা মফম অদুদা অনৌবা আইদেন্তিতী পীদুনা অজাদ হিন্দ ফোজ(আই.এন.এ.)গী কন্ত্রব্যুসনশিং অদু নিংশিংহনখ্রে৷ অন্দামনদা লৈরিবা ইথৎশিংগী মমিংশিং নিংতম ইহৌগী মমিং লৌদুনা থোনখ্রে৷
ঐখোয়গী ত্রাইবেল কম্ম্যুনিতীনা নিংতম ইহৌদা অচৌবা থৌদাং লৌখি অমসুং চাওনা কৎথোকখি হায়না প্রধান মন্ত্রীনা ফোংদোকখি৷ মখোয়না কৎথোক্লম্বশিং অদুগী মতাংদা পুৱারিগী লাইরিকশিংদা ইগদবা চাং অদুদগী ৱাৎনা ইরবনি হায়না প্রধান মন্ত্রীনা নুংঙাইতনা ফোংদোকখি৷ লৈবাক অসিগী রাজ্য ৯দা ত্রাইবেলগী নিংতম লান্মীশিং অমসুং মখোয়গী স্ত্রগল উৎপা ম্যুজিয়মশিং শেমগৎপগী থবক চত্থরি হায়না মহাক্না ফোংদোকখি৷
পঞ্জাবকী ফজরবা ত্রেদিসন অদু পল্লদুনা, গুরুশিংগী লম্বী অদু মতুং ইন্দুনা, পঞ্জাবকী মচানুপাশিং অমসুং মচানুপীশিংনা লৈবাক অসিনা থেংনরিবা খুদোংথিবা পুম্নমক্তা অকিবা লৈতনা লেপ্লিবা অদু প্রধান মন্ত্রীনা ফোংদোকখি৷ মসিগী মমল লৈরবা হেরিতেজ অসি ঙাক শেন্নবা য়াম্না কন্না হোৎনরি হায়না মহাক্না ফোংদোকখি৷ লাইবক ফবদগী ৫৫০শুবা গুরু নানক দেবী জিগী প্রকাসহোতসব, ৩৫০শুবা গুরু গোবিন্দ সিংহ জিগী প্রকাসহোতসব, ৪০০শুবা গুরু তেগ বহাদুর জিগী প্রকাসহোতসবকুম্বা থৌরমশিং অসি হৌখিবা চহি তরেৎ অসিদা পাংথোকখি অমসুং মসিগী হোলী থৌরমশিং অসিগী মতেংদগী গুরুশিংগী তিচিংশিং অসি শন্দোক্নবা কেন্দ্র সরকারনা হোৎনখ্রে হায়না মহাক্না ফোংদোকখি৷ অসিগুম্বা মমিং লৈরবা লিগেসী অসি নহাশিংদা য়ৌহন্নবা অমসুং সুলাতানপুর লোধিবু হেরিতেজ তাউনদা ওন্থোকখিবা, কর্তারপুর কোরিদোর, তোঙান তোঙানবা লৈবাকশিংগা পঞ্জাবকা নুংশিৎকী লম্বী শম্নহনখিবা, গুরু স্থানশিংগা শম্নহনখিবা অমসুং স্বাদেশ দর্শন স্কিমগী মখাদা পতিয়লা হেরিতেজ সর্ক্যুইত-কলানোর-খতকর কালন-অমিৃতসর-ফেরোজপুর-চমকোর সাহিব-ফতেহগার্হ সাহিব-অনন্দপুর সাহিব শেমগৎ শাগৎখিবগুম্বা ইনিসিয়েতিবশিং অদু মহাক্না অমমম্তা ওইনা শন্দোক্না ফোংদোরকখি৷
ঐখোয়গী মনিং-মখা তম্বগী অমিৃত কাল অসি লৈবাক অসিগী ওইনা য়াম্না মরু ওই হায়না প্রধান মন্ত্রীনা ফোংদোকখি৷ মসিগী অমিৃত কাল অসিদা, মীপুম খুদিংমক্না হেরিতেজ অমসুং দিবেলপমেন্তদা মাই ওনশিনলক্নবা মহাক্না তকশিনখি৷ পঞ্জাবকী লৈবাক অসিনা ঐখোয়বু মতম পুম্নমক্তা থৌনা হাপ্পী অমসুং ঙসিদি পঞ্জাবপু লেবেল খুদিংমক্তা অমসুং মাইকৈ খুদিংমক্তা চাওখৎহনবা য়াম্না মরু ওই৷ মসিগীদমক, ‘সবকা সাথ, সবকা বিকাস’কী স্পিরিত অসিগা লোইননা পুন্না থৌবক তৌমিন্ননবা মহাক্না মীপুম খুদিংমক্তা তকশিনখি৷ জলিয়ানৱালা বাঘকী লমদম অসিনা লৈবাক অসিনা মহাক্কী থম্লিবা পান্দমশিং অদু অথুবা মতমদা ফংনবগী রিজোলুসনশিং অসিগীদমক লেপ্পা লৈতনা ইনর্জী পীবা ওইরসনু হায়না মহাক্না মঙ্গোল পীখ্রে৷
কল্চরগী কেন্দ্রগী মন্ত্রী, হাউজিং অমসুং আর্বান এফিয়র্সকী কেন্দ্রগী মন্ত্রী, কল্চরগী রাজ্য মন্ত্রীশিং, পঞ্জাবকী রাজ্যপাল অমসুং মুখ্য মন্ত্রী; হরিয়ানা, উত্তরখন্দ অমসুং হিমাচল প্রদেশকী মুখ্য মন্ত্রীশিং; পঞ্জাবতগী লোক সভা অমসুং রাজ্য সভাগী এম.পি.শিং, জলিয়ানৱালা বেঘ নেস্নেল মিমোরিএল ত্রস্তকী মেম্বরশিং অমসুং অতোপ্পা মীওইশিংনা থৌরম অসিদা শরুক য়াখি৷
অকুপ্পা মরোলশিংগীদমক মফম অসিদা পীরিবা বেক্তগ্রাউন্দর অসি য়েংবিয়ু
वो मासूम बालक-बालिकाएं, वो बहनें, वो भाई, जिनके सपने आज भी जलियांवाला बाग की दीवारों में अंकित गोलियों के निशान में दिखते हैं।— PMO India (@PMOIndia) August 28, 2021
वो शहीदी कुआं, जहां अनगिनत माताओं-बहनों की ममता छीन ली गई, उनका जीवन छीन लिया गया।
उन सभी को आज हम याद कर रहे हैं: PM @narendramodi
13 अप्रैल 1919 के वो 10 मिनट, हमारी आजादी की लड़ाई की वो सत्यगाथा बन गए, जिसके कारण आज हम आज़ादी का अमृत महोत्सव मना पा रहे हैं।— PMO India (@PMOIndia) August 28, 2021
ऐसे में आज़ादी के 75वें वर्ष में जलियांवाला बाग स्मारक का आधुनिक रूप देश को मिलना, हम सभी के लिए बहुत बड़ी प्रेरणा का अवसर है: PM @narendramodi
किसी भी देश के लिए अपने अतीत की ऐसी विभीषिकाओं को नजरअंदाज करना सही नहीं है।— PMO India (@PMOIndia) August 28, 2021
इसलिए, भारत ने 14 अगस्त को हर वर्ष ‘विभाजन विभीषिका स्मृति दिवस’ के रूप में मनाने का फैसला किया है: PM @narendramodi
आज दुनियाभर में कहीं भी, कोई भी भारतीय अगर संकट से घिरता है तो भारत पूरे सामर्थ्य से उसकी मदद के लिए खड़ा हो जाता है।— PMO India (@PMOIndia) August 28, 2021
कोरोना काल हो या फिर अफगानिस्तान का संकट, दुनिया ने इसे निरंतर अनुभव किया है।
ऑपरेशन देवी शक्ति के तहत अफगानिस्तान से सैकड़ों साथियों को भारत लाया जा रहा है: PM
आज़ादी के महायज्ञ में हमारे आदिवासी समाज का बहुत बड़ा योगदान है।— PMO India (@PMOIndia) August 28, 2021
इतिहास की किताबों में इसको भी उतना स्थान नहीं मिला जितना मिलना चाहिए था।
देश के 9 राज्यों में इस समय आदिवासी स्वतंत्रता सेनानियों और उनके संघर्ष को दिखाने वाले म्यूज़ियम्स पर काम चल रहा है: PM @narendramodi
देश की ये भी आकांक्षा भी थी, कि सर्वोच्च बलिदान देने वाले हमारे सैनिकों के लिए राष्ट्रीय स्मारक होना चाहिए।— PMO India (@PMOIndia) August 28, 2021
मुझे संतोष है कि नेशनल वॉर मेमोरियल आज के युवाओं में राष्ट्र रक्षा और देश के लिए अपना सब कुछ न्योछावर कर देने की भावना जगा रहा है: PM @narendramodi


text:
ঐগী মুংশিরবা ইরৈবাকচাশিং, খুরুমজরি। কুমজা ২০১৮ অসি লোইগদৌরে। ঐখোয় ২০১৯দা খোংথাংজিনগদৌরে। অসিগুম্বা মতম অসিদা হৌখিবা কুমওনগী মরমদা ৱারী শানবা অসি হৌনশানি, অদুগালাক্কদৌরিবা কুমজা অসিদা তৌগদবশিংগী মরমদসু ৱারী শান্নৈ। মীওইবগী পুন্সিবু ওইরো, খুন্নাইগীবু ওইরোনত্ত্রগা খুন্নাইগীবু ওইরো – পুম্নমক্না হন্না য়েংবা অসি তৌনৈ অমসুং লাক্কদৌরিবা মতমগীদমক হেক ঙম্লিবমখৈশান্না য়েংনৈ, মতম অদুতদা হৌখিবা মতম অদুদা থেংনখিবশিংগী কান্নবশিং ফংলকই অমসুং করিগুমবাঅনৌবা খরা তৌনবগী থাজবসু ফংলকই। ঐখোয়না করি থবক তৌরগা ঐগী পুন্সিদা করি অহোংবা পুরকপাঙমগদগে অমসুং লৈবাক অমদি খুন্নাই অসিবু চাউখৎহনবদা কয়া য়াম্না মতেং পাংবা ঙমগদগে হায়বদু অমুকহন্না খন্নবা তাই। পুম্নমকপু ২০১৯না লাকপদা য়াইফ–পীওজেল পীজরি। ময়াম্না খনবীরমগনি মদুদি ২০১৮বুকরম্না নীংশিংদুনা থমগনি। ২০১৮ অসিদা ভারতপু অচৌবা লৈবা অমা ওইনা, ঐখোয়গী মীওই ক্রোর চাম্মাকুন্ত্রানা মতেং পাংবা ওইনা , করম্না নীংশিংদুনা থমগনি – মসি নাংশিংবা অসিসু য়াম্না মরু ওই। মসিনা ঐখোয়নাচাউথোক্না হিংবসু ঙমহল্লিবনি।
২০১৮দা, হকশেলগী লমদা মালেমগী খ্বাইদগী চাউবা ইন্স্যুরেন্স স্কিম ‘আয়ুশ্মান ভারত’ হৌদোকখি। লৈবাক্কীখুঙ্গংশিংদা মৈ ফংহনখি। মালেমগী শক্নাইরবা লুপ কয়ানা ভারতকী চাউখৎপগী খোংচৎ হেনগৎলকপগালোইননা লাইরবগী পনখৈসু হন্থরক্লি হায়না ফোংদোক্নরক্লি। লৈবাক মীয়ামগী অনীংবা অচেৎপগা মপান্না লুবানানবগী পনখৈসু ৯৫%গী চংদা য়ৌরক্লি।
নীংতম্লবা মতুংদা অহানবা ওইনা লাল কিলাদা আজাদ হিন্দ সরকারগী চহি ৭৫শুবগী থৌরমদা মচু অহুমগীফিরাল পাইহনখি। লৈবাক অসিবু অমত্তা ওইবা লংলানা পুনশিনবীরম্বা, সরদার ভল্লভভাই পতেলবু ইকাই খুম্নবাওইনা মালেমগী খ্বাইদগী ৱাংবা মীতম স্তেচু ওফ য়ুনিতী লৈবাক অসিনা ফংজরি। মালেম অসিনা লৈবাক অসিবুশক খঙবা হেনগৎলক্লি। লৈবাক অসিবু য়ুনাইতেদ নেসনগী খ্বাইদগী ৱাংবা অকোইবগী ফিভমগী মনা‘চেম্পিয়ন ওফ দ আর্থ’ পীদুনা ইকাই খুম্নবীখি। নুমিৎতগী ইনর্জী লৌবগী অমদি অইং–অশাগী ফিভমহোংলকপদা ভারতনা মসিবু কন্ননবা হোৎনবদা লৌখিবা থৌদাং অদুবু মালেম্না খঙবীরি। ‘ইন্তর্নেস্নেল সোলরএলায়েন্স’কী অহানবা অচৌবা মীফম অমা ভারত্তা পাংথোকখি। ঐখোয়না পুন্না হোৎনখিবা অদুগী মহৈ ওইনালৈবাক অসিগী ইজ ওফ দোইং বিজিনেসকী অঙকপা ফংনা অহোংবা লাকখি। ইশানা ইশাবু ঙাকথোকচনবাহোৎনবদা লৈবাক অসি চেৎশিল্লক্লি। চহি অসিদা লৈবাক অসিনা ন্যুক্সিয়র ত্রাইদ মপুং ফারে, হায়বদি হৌজিকঈশিং, কংফাল অমসুং অতিয়া অহুম অসিদা ন্যুক্লিয়রগী মপাঙ্গল নীংথিনা মপুং ফারে। লৈাক অসিগীইচানুপীশিংনা নবিকা সাগর পরিক্রমাগী থোংদা মালেম পুম্বা কোইরুদুনা লৈবাক অসিবু চাউথোকচহনখি।বরানসীদা ভারতকী অহানবা ঈশিং লম্বী হৌদোকখ্রে। মসিনা ঈশিং লম্বীগা লমদা অনৌবা য়াওল অমা হৌরে।লৈবাক অসিগী খ্বাইদগী শাংবা রেল লম্বীগা থোং বোগিবীল থোং মীয়ামদা কৎথোকখ্রে। সিক্কিমগী অমসুংলৈবাক অসিগী ১০০শুবা এয়রপোর্ত – পাক্যোং হাংদোকখ্রে। অন্দর–১৯ ক্রিকেৎ ৱার্লদ কপ অমদি ব্লাইন্দক্রিকেৎ ৱার্ল্দ কপ্তসু ভারতনা মাই পাকখি। হন্দক এসিয়ন গেম্সতসু ভারতনা মেদল য়াম্না ফংলকখি। পেরাএসিয়ন গেম্সতসু ভারতনা নীংথিজনা শান্নখি। ঐহাক্না ভারতকী নুপা থৌকপা থৌদাং, অমদি ঐখোয়গীঅপুনবা হোৎনজমনগী মরমদা ঙাংদুনা লৈরবদি, ঐখোয়গী ‘মন কী বাত’ অসি অসুক্কী মতিক শাংদোকখ্রগনিমদু ২০১৯ ফাওবা য়ৌখিগনি। মসি পুম্নমক অসি ইরৈবাকচা ক্রোর ১৩০গী হোৎনজমন্নি। লাক্কদৌরিবা ২০১৯দসুভারতকী চাউখৎপগী খোংচৎ অসি লেপ্তনা চৎখিগনি অমসুং খোংফম চেৎনা চাউখৎপা মতোন লোমগনিহায়বসি ঐগী থাজবনি।
ঐগী নুংশিজরবা ইরৈবাকচাশিং, হন্দক্কী দিসেম্বর অসিদা ঐখোয়গী থোইদোক হেন্দোকপা মীওই কয়াকাইনখ্রে। দিসেম্বর ১৯দা চেন্নৈগী দা. জয়াচন্দ্রন লৈখিদ্রে। মহাকপু মীয়াম্না নুংশিনা ‘মক্কল মারুথুবর’ হায়নাকৌখি। মরমদি মহাক অসি মীয়াম্না য়াম্না নুংশিজখি। দা. জয়াচন্দ্রন্না লাইরবশিংবু অহোংবা লায়েংফংহনবগীদমক মীয়াম্না খঙনৈ। মহাক্না অনাবশিংবু য়াম্না লায়েংবীনিংখি। মাগী মনাক্তা লায়েংবা লাকপা চহিয়াম্লবা অহাল ওইরবশিংদা চৎথোক–চৎশিগী ভরা ফাওবা পীখি। ঐহাক্না thebetterindia.com websiteতা মানা তৌখিবা থবক কয়াগী মরমদা পারে।
অসুম্না দিসেম্বর ২৫দসু কর্নাতক্কী সুলাগিত্তী নরসম্মা লৈখিদবগী পাউ তাখি। সুলাগিত্তী নরসম্মা অসি মীরোনবী ইচে–ইচলশিংবু অঙাং পোকপা মতমদা মতেং পাংবী মীশক অমা ওইরম্মি। মহাক্না কর্নাতক্তা থোইদোক্না লম্বী–থোং ফিভম য়াম্না চাদবা মফমদা চৎতুনা মমা ওইবী লিশিং কয়াগী মতেং পাংখি। চহি অসিগী হৌরকপদা মহাকপু পদ্ম শ্রী পীদুনা ইকাই খুম্নবীখি। দা. জয়াচন্দ্রন অমদি সুলাগিত্তী নরসম্মাগুম্বী মীয়ামগীদমক মপুন্সি কৎথোকপীখিবা কয়াসু লৈরি। ঐনা হেল্থ ক্যারগী মরমদা পঞ্জরকপা অসিদা উত্তর প্রদেশকী বিজনৌরদা লৈবা দোক্তরশিংগী হোৎনবা কনবা অদু নৈনবা য়াই। নুমিৎ খরনিগী মমাংদা পার্তীগী ৱাকর খরনা, শহরগী দোক্তর নহা খরনা কেম্প তৌদুনা লাইরবা অনাবশিংবু লেম্না লায়েংলি হায়না ঐঙোন্দা তমখি। মফম অসিদা হার্ত লংস ক্রিতিকেল সেন্তরনা শিন্দুনা থা খুদিংগী মেদিকেল কেম্প পাংথোকই। মফমদুদা মখল কয়াগী অনাবশিংবু য়েম্না লায়েংই অমসুং হিদাক লাংথক ফংহন্দুনা মখা তানা লায়েংই। হৌজিক্তি থা খুদিংগী লাইরবা চা কয়া কেম্প অসিদগী কান্নবা ফংলে। মশাগী ওইদবা থাদোক্লবা নহা ওইরিবা দোক্তর মরূপশিংগা থৌনা অসি তশেংনমক থাগৎনীংঙাইনি। ঙসি ঐহাক্না য়াম্না চাউথোক্না হায়জনীংবদি পুম্মক্কী অপুনবা হোৎনজমন্না ‘স্বচ্ছ ভারত মিশন’ অসি মাই পাক্লবা খোংজং অমা ওইখিবনি। নুমিৎ খরনিগী মমাংদা মীওই খরনা হায়বদা মধ্য প্রদেশকী জবলপুরদা মীওই লাখ অহুম হেনবনা শেংদোক খোৎতোকপগী থবক তৌরি হায়। লু নানবগী অচৌবা খোংজং অসিদা ম্যুনিপাল কাউন্সিল, ভোলুন্তীয়র ওর্গনাইজেসন, স্কুল–কোলেজগী মহরোই, জবলপুরগী মীয়াম পুন্না থৱাই য়াওনা থবক শুমিন্নরি। ঐহাক্না হৌজিক thebetterindia.comগী মরমদা হায়জখিবা অদুনি। মদুদগী ঐহাক্না দা. জয়াচন্দ্রনগী মরমদা পাবা ফংজখিবনি। তাঞ্জা ফংবদা ঐনা অসিগুম্বা নুংঙাইরবা ৱাফম অসিপাজগে। হৌজিক্তি তোইদোকপা হেন্দোকপা থবক তৌবা মীওই কয়াগী নারী ৱাখোং কয়া ৱেবসাইৎ কয়াদাহাপতুনা মীয়ামদা খংহল্লি। thepositiveindia.comনা খুন্নাই অসিদা অফবা ৱাখল্লোন পোকহন্নবা হোৎনরি। মত অসুম্না yourstory.comদা নহা ওইরিবা, অনৌবা পুথোকপা মাওইশিংগী মাই পাকপগী ৱারী লিরি। অসুম্না samskritabharati.inগা পাম্বৈনা মীয়াম্না য়াম্না লাইনা য়ুমদা ফমদুনা সংস্কৃৎ লোন তম্বা ঙম্লি। ঐখোয় পুন্না থবক অমা তৌমিন্নবা য়াই – অসিগুম্বা ৱেবসাইৎশিং অসি ঐখোয় মশেল শ্যার তৌসি। অফবা ৱাখল্লোন অসি ভাইরেল ওইহন্সি। মসিদগী খুন্নাইদা অহোংবা পুরকপদা থৌদাং য়ারিবা মীওইশিংগী মরমদা খঙবা ঙম্লগনি। নত্তবা ৱাখল্লোন শন্দোকপদি য়াম্না লাই অদুবু ঐখোয়গী অকোইবদা অফবা থবক তৌরিবশিং অসি খঙজিনবা য়াই অদুবু পুম্নমক অসি ভারতকী মীয়াম ক্রোর ১৩০গী অপুনবগী হোৎনজমন্নি।
খুন্নাইদা শান্ন–খোৎনবগী মফম চাউনা কল্লি। শান্নবা মতমদা, য়েংলিবা মীশিংগী থৱাইসু থৌনাতনা থল্লি। শান্নরোইশিংগী মমিং, মখোয়গী শক্তাক, মখোয়গী ইকাই খুম্নবা পুম্নমক অদু ঐখোয়না লোইনা খঙবা ঙম্মি। অদুবু করি করিগুম্বদা ৱাফম খরদি শান্নবুংগী তাইবঙদগী হেন্না মরুওই। ঐনা কশ্মীরগী ইচানুপী হনায়া নিসারগী মরমদা করিগুম্বা খরা হায়নীংই। মহাক্না কোরিয়াদা পাংথোকখিবা করাতে চেম্পিয়নশিপ্তা সনাগী মেদল লৌরকখি। হনায়া চহি ১২ শুরে অমসুং মহাক কশ্মীরগী অনন্তনাগতা লৈবীনি। হনায়ানা করাতে অসি য়াম্না চেকশিন্না পুক্নীং চংনা প্রেক্তিস তৌই হায়বসি মাগী মশান্নদগী খঙবা ঙম্মি। হনায়াবু য়াইফ–মঙ্গল পীজরি। মতৌ অসুম্না চহি ১৬তা ঙাইরিবী ইচানুপী রজনীগী মরমদসু মীদিয়ানা য়াম্না নৈনখি। অদোম্নসু পাবীরম্লগনি রজনীনা জুনিয়র বোক্সিং চেম্পিয়নশিপ্তা সনাগী মেদল ফংলকখি। মহাক্না মেদল হেক ফংবগা মনাক্তা লবা শঙ্গোম য়োনফম অমদা চৎলগা শঙ্গোম গ্লাস অমা থকখি। মসিগী মতুংদা মাগী মেদল অদু ফিদা য়োমশিন্দুনা খাওদা হাপচিনখি। রজনীনা শঙ্গোম গ্লাস অমা করিগী থকখিবনো হায়না অদোম খনবীরমগনি? মহাক্না মদু মহাক্কী মপা জসমের সিংহগী মফমদা ইকাই খুম্নবা উৎপা ওইনা থকখিবনি। মহাক পনিপৎকী দুকান অমদা লস্সী য়োল্লি। রজনীনা হায়খি মদুদি মহাক্না থাক অসি য়ৌরক্নবা হোৎনবদা মপানা য়াম্না ৱানা হোৎনরকখি। মহাক্কী মপানা মখোয় মচিন–মনাওশিংনা হৌগৎত্রিঙৈদা থবক চৎখি। রজনীনা মপাদা বোক্সিং তম্নীংবগী অপম্বদু ফোংদোক্লুবদা অঙাম্বা পাম্বৈ পুথোক্তুনা তমহনগনি হায়না থৱাই হাপ্পীরকই। মহাক্না বোক্সিংগী প্রেক্তিস অসি অমনবা গ্লোব উপতুনা তম্বা হৌখি। মরমদি মতমদুদা মখোয়গী ইমুংগী শেল–থুমগী ফিভম ফৎলমদে। অসিগুম্বা খুদোংচাদবা কয়া লৈরবসু রজনীনা থৌনা হনখিদে। বোক্সিং অদুম্মক তমখি। মহাক সর্বিয়াদসু মেদল অমা ফংখি। ঐহাক্না রজনীবু য়াইফ–মঙ্গল পীজরি অমসুং মহাক্কী মতেং পাংবা অমদি থৌনা হাপ্পীবগীদমক্তা মপাবুং জসমের সিংহ অমসুং মমা ইবেম্মা উসারানীবুসু হন্না হন্না থাগৎচরি। হন্দক্কী থা অসিদা পুনেগী চহি ২০দা ঙাইরিবী ইচা নুপী বেদাঙ্গী কুলকরনীনা সাইকলনা ৱার্ল্দ তুর তৌবী খ্বাইদগী য়াঙবী এসিয়ন ওইখি। মহাক্না নুমিৎ ১৫৯ চুপ্না নোংমদা চাউরাক্না কিলোমীতর ৩০০ সাইকল থৌখি। অমুক্তং খন্দুনা য়েংবীয়ু, নোংমদা কিলোমীতর ৩০০ সাইকল থৌবগী মাগী অঙাওবী ৱাখল্লোন অদু তশেংনা থাগৎনীংঙাইনি। অসিগুম্বা মখলগী এচীবমেন্তশিং পারুরগা তারুরগা ঐখোয়সু পুক্নীং থৌগৎনীংঙাই ওইরি। মরু ওইনা ঐগী নহা ওইরিবা মরূপশিং, অসিগুমবা থৌদোকশিং তারুরগা খুদোংথিবা কয়া মায়োক্নরবসু করিগুমবদা তৌগে হায়বগী ৱাখল পোক্লক্কনি। তৌগে হায়নবু নীংলবদি খুদোংথিবা কয়া মথন্তা নান্থোকচখি। খুদোংথিবনা কৈদৌঙৈদসু অপনবা ওইহন্দে। অসিগুম্বা খুদ কয়া অসি তারুরগা ঐখোয়সু মিকুপ খুদিং অনৌবা থবক কয়া তৌনীংবগী ৱাখল্লোন ফাওরকই।
ঐগী নুংশিরবা ইরৈবাকচাশিং, জনুৱারী থা অসিদা হরাও নুংঙাইবা অমসুং অনৌবা ইহুল পোকহনবা কুম্মৈ কয়া লাক্লগনি। খুদম ওইনা লোহরী, পোঙ্গল, মকর সংক্রান্তী, উত্তরায়ন, মাঘ বিহু, মাঘী; কুম্মাশিং অসিনা লাকপদা ভারত পুম্বদা মফম খরদনা নাৎকী জগোই উবা ফংগনি, অদুগা খরদনা লৌরোক পান্থাগী নুংঙাইবা ফোংদোক্তুনা লোহরী মৈ থাগনি। মফম কয়াদা মচু কয়াগী তেলঙ্গা পাইবা উবগা লোইননা, অতোপ্পা মফম কয়াদনা মেলা কয়া উবা ফংগনি। মশান্না কয়া চাংদম্নবা উবা ফংগনি। অদুগা মফম কয়াদানা থোইদিং কাংশুবী চামিন্নবা উগনি। কুম্মৈশিং অসিগী মমিং তোঙান তোঙান থোঞ্জরবসু নুংগী ওইবা লাখল্লোন্দি অমত্তনি। কুম্মৈশিং অসি মহৈ–মরোং, লৌউ–শিংউ, লৌবুক, লৌমী, খুঙ্গংগা মরি লৈনবা ঙাক্তনি। চৈরক অসিদা সুর্য় উত্তরায়ন ওইদুনা মকর রাশিদা চংখি। মসিগী তুংদা নুংথিলগী মতম তপ্না তপ্না শাংদোরকপগা লোইননা নীংথম মহৈ–মরোংশু লোকপা হৌরকই। ঐখোয়গী চিঞ্জাক ফংহনবীরিবা লৌমী ইচিল–ইনাওশিংদা ঙমখৈ লৈতনা য়াইফ–পাওজেল পীজরি। খেন্নবা ময়ামগী লক্তা অমত্তা ওইবা অপুনবা ভারত, অথোইবা ভারতকী ৱাখল্লোন অসি ঐখোয়গী কুম্মৈশিং অসিদা উবা ফংই। কুম্মৈশিং অসি মহৌশাগা কয়াদা নকশিন্নরিবা। ভারতকী চৎনবদা নাৎতা খুন্নাই অমসুং মহৌশাবু খক তোখাইনা লৌদে। মহৌশাগা ঐখোয়গা য়াম্না নক্নবগী খুদম অমা লৈ। কুম্মৈশিং অসিদা য়ুম্ফম ওইবা কেলেন্দর, মসিদা চহি চুপ্পগী কুম্মৈশিংগা লোইননা গ্রহ অমসুং থৱানমীচাক্কী অফ–ফত্তসু ইরি। থা অমসুং নুমিৎকী খোংচৎ মতুং ইন্না কুম্মৈগী নুমিৎ লেপ্পি। কনানা করম্বা কেলেন্দর চৎনবগে হায়বগী মতুং ইন্নসু মসি লেপ্পি। মফম কয়াদা গ্রহ অমসুং থৱানমিচাক্কী ফিভমগী মতুং ইন্না কুম্মৈগী মতম লেপ্পি। গুরী পরৱা, চেতীচন্দ, উগাদি পুম্নমকশিং অসি থাগী খোংচত্তা য়ুম্ফম ওইবা কেলেন্দরগী মতুং ইন্না পাংথোকই। তমিল পুথান্দু, বিশু, বৈশাখ, বৈসাখী, পোইলা বৈসাখ, বিহু – কুম্মৈশিং অসি নুমিৎকী খোংচৎতা য়ুম্ফম ওইবা কেলেন্দরগী মতুং ইন্না পাংথোকই। ঐখোয়গী কুম্মৈ কয়াদা তুরেল অমসুং ঈশিং কনবগী ৱাখল্লোন য়াওই। ছথ কুম্মৈ অসি তুরেল অমসুং পুখ্রিশিংদা নুমিৎ খুরুম্বগী কুম্মৈনি। মকর সংক্রান্তিদসু মীওই লাখ কয়া শেংলবা তুরেলশিংদা লুপ্নৈ। ঐখোয়গী কুম্মৈশিং অসিদা ঐখোয়দা নুংশি চানননা লৈমিন্ননবগী ৱাখল্লোন পীরি। ঐহাক্না মীয়ামদা ২০১৯গী য়াইফ–পাওজেল পীজরি। কুম্মৈশিং অসি পাংথোকপগী ফোতোশিং ময়ামদা শ্যার তৌবীয়ু মসিনা মীয়ামদা ভারতকী চৎনবী নাৎকী ফজবা উহনবা ঙমগনি।
ঐগী নুশিরবা ইরৈবাকচাশিং, ঐখোয়না মালেমদা চাউথোক্না উৎপা য়াবা কুম্মৈশিংগী মনুংদা য়াম্না মরু ওইবা অমদি কুম্ভ মেলানি। কুম্ভগী মরমদা ময়াম্না হেন্না তাবীরম্লগনি। সিনেমাদসু মসি উবীরম্লগনি খল্লি। কুম্মৈ অসি অদুক্কী মতিক চাউই, মালেম পুম্বদগী মীওই কয়া কুম্মৈ অসি য়াওবা লাক্নৈ। কুম্ভ মেলা অসি কৎথোকপা অমসুং নীংজবগী ৱাখল্লোন থোইদোক্না য়াওই। মফম অমদা মতম অমত্তদা মালেম পুম্বদগী মীওই লাখ কয়া পুল্লি। কুম্ভ অসিদা ঐখোয়গী লেমজনীংঙাই ওইরবা চৎনরোল কয়া য়াওরি। কুমসিগী ওইনা জনুৱারী ১৫দা প্রয়াগ রাজদা পাংথোক্কদৌরি। মালেমদা মমিং লৈরবা কুম্ভ মেলা অসিগীদমক ময়ামসু খৌরাংনা ঙাইবীরমগনি হায়না খনজৈ। কুম্ভ মেলাগীদমক লাইনীংবা কয়া হৌজিক্তগী লাকপা হৌরম্লগনি হায়না খল্লি। মসি মালেমগী ওইনা অথোইবা ওইরে হায়বগী খুদমদি, মমাংগী চহিদা য়ুনেস্কোনা কুম্ভ মেলা অসিবু ইন্তেঞ্জিবল কলচরেল হেরিতেজ ওফ হ্যুমেনিতীগী লিস্তা হাপখ্রে। নুমিৎ খরনিগী মমাংদা লৈবাক কয়াগী এম্বেসেদরশিনা কুমভগী শেম–শারিবশিং য়েংখি। মফম অদুদা লৈবাক কয়াগী ফিরাল পুন্না পাইহনখি। প্রয়াগরাজদা পাংথোক্কদৌরিবা কুম্ভ মেলা অসিদা লৈবাক ১৫০দগী হেনবনা শরুক য়াগনি হায়না পানরি। কুম্ভগী মতেংনা মালেম পুম্দা ভারতকী মগুন উৎকদৌরিবনি। কুমভ মেলা অসি সেল্ফ দিস্কভরীগী পাম্বৈ অমসুং ওইরিবনি। মরু ওইনা নহরোলশিংগীদমক্তি লর্নিং এক্সপিরিয়েন্স ওইবা য়াই। ঐহাক ঈশামকশু খরনিগী মমাংদা প্রয়াগরাজদা চৎলুই। কুমভগীদমক কন্না শেম–শাবা উরকই। মফম অদুদা ঐহাক্না ইন্ত্রিগেতেদ কমান্দ অমসুং কন্ত্রোল সেন্তর মীয়ামদা খুৎশিন্নখি। লাই খুরুম্বা লাকপশিংদা মসিনা মতেং য়াম্না পাংবা ঙমগনি। কুমসিদি কুম্ভ মেলাদা লু হেনবগী ৱাফমসু মরু ওইনা কন্না য়েংশিনগনি। কুম্মৈগা লোইননা লু–হেন্না লৈরবদি, মসিগী অফবা পাউজেল অরাপ্পা মফম ফাওবা য়ৌখিগনি। হন্দক্তি লাই খুরুম্বা লাকপশিংনা শেংলবা শঙ্গমদা লুপ্লবা তুংদা অক্ষয়বৎসু দর্শন তৌবা ফংলগনি। অক্ষয়বৎ অসি চহি কয়া লানবন্দা থোং লোন্দুনা লৈরুরবনি। পাম্ন–পাম্ন মসি উবা ফংজখিদ্রবনি। হৌজিক অক্ষয়বৎকী থোং অসি মীয়ামগীদমক হাংলে। ঐহাক্না মীয়ামদা হায়জনীংবদি কুম্ভ চৎপা তারবদি মদুগী ফোতোশিং অদু সোসিয়েল মীদিয়াদা শোইদনা শ্যার তৌবীদুনা মীয়ামদা কুম্বদা চৎনীংনবা ইথিল পীবীয়ু। কুম্ভ অসি নেস্নেল ইন্ত্রিগেসনগী অথোইবা পাওজেল পীবা ওইরসনু হায়না ঐহাক্না থৌনীজরি। লাইনীংবশিংগী কুম্ভ অসি লমকোইবশিংগী মহা কুম্ভ ওইরসনু হায়নসু থৌনীজরি।
ঐগী নুংশিজরবা ইরৈবাকচাশিং, জনুৱারী ২৬কী রিপাব্লিক দেগীদমক ঐখোয়গী পুক্নীংদা লাংতক্নবা পোক্নরি। নুমিৎ অদুদা ঐখোয়না ঐখোয়গী সংবিধান পীনবীরম্বা অথৌবশিংবু নীংশিংজৈ।
চহি অসিদা ঐখোয় ইকাই খুমনজরবা বাপুগী চহি ১৫০শুবা মপোক কুমওন পাংথোক্কদৌরি। ঐখোয়গী লাইবক ফবদি খা অফ্রিকাগী রাস্ত্রপতি শ্রী সিরিল রামাফোসা, কুমসি চহিগী রিপাব্লিক দেগী অথোইবা মীথুংলেন ওইনা লাক্কদৌরি। বাপুজী অমসুং খা অফ্রিকাগী মরক্তা তৎনবা য়াদ্রবা মরি অমা লৈনৈ। খা অদুমক্নি, মোহন্দগী ‘মহাত্মা’ ওইরকখিবা অদু। খা অফ্রিকাদা মহাত্মা গান্ধীনা অহানবা সত্যগ্রহ হৌদোকখি অমসুং জাতি মরক্তা খেন্নবা লৈবগী মরক্তা লেপ্পা হৌখি। মহাক্না ফীনিক্স অমসুং তোল্সতোয় ফার্মশিং লিংখৎখি। মফম অদুদগী মালেম শিনবা থুংনা ইং তপ্পা অমদি অচুম্বগী খোল্লাও শন্দোকখি। ২০১৮ অসি নেল্সন মন্দেলাগী চহি ১০০শুবা মপোক কুমওন পাংথোক্লি। মহাকপু ‘মরীবা’ হায়নসু খঙনৈ। ঐখোয় পুম্নমক্না খঙই মদুদি মন্দেলানা জাতি খেন্নবগী মায়োক্তা লান্থেংনখি অদুগা মঙোন্দা ৱাফম কয়া কনাদগী লাকখি হায়বদুসু খঙবীরম্লগনি। চহি কয়া জেলদা খাঙবগী থৌনা অদুসু বাপুজীদগী ফংখি। মন্দেলানা বাপুজীগী মরমদা অসুম্না হায়বীরম্মি –“মহাত্মা অসি ঐখোয়গী পুৱারীগা তৎনবা য়াদ্রবা শরুক অমনি মরমদি মহাক্না মফম অসিদা অচুম্বা ৱায়েলগীদমক্তা লেপ্পা হৌখি। মফম অসিদগী সত্যগ্রহ হৌখি।” মহাক্না বাপুবু রোল মোদেল ওইনা লৌই। বাপু অমসুং মন্দেলা অসিনা মালেম পুম্বদা অরানবগী মায়োক্তা লেপ্পা অমসুং নুংশিনবগী ৱাখল্লোন শন্দোক্লি।
নুংশিরবা ইরৈবাকচাশিং, নুমিৎ খরগী মমাংদা গুজরাৎকী নর্মদা তোর্বান্দা কেৱরিয়াদা দি.জি.পি. কনফ্রেন্স পাংথোকখি, মফম অদুদা মালেমগী খ্বাইদগী ৱংবা মীতম ‘স্তেচু ওফ য়ুনিতী’ লৈ, লৈবাক অমসুং লৈবাক অসিদা লৈরিব মীওইশিংবু মতৌ করম্না ঙাকশেনগনি হায়বগী মরমদা তান্নখি। চৈরক অদুদা ঐহাক্না নেস্নেল ইন্তিগ্রেসনগীদমক্তা সরদার পতেল এৱার্দ হৌদোকপগী ৱাফম লাওথোকখি। মনা অসি নেস্নেল ইন্তিগ্রেসনগীদমক্তা অচৌবা থৌদাং লৌবা মীওইদা পীগনি। সরদার পতেলনা মহাক্কী পুন্সি অদু অপুনবা লৈবাক অমা শেম্ননবগীদমক কৎথোকখি। অপুনবা ভারত অমগীদমক মহাক্না হনবা লৈতনা হোৎনখি। সরদারজীগী ৱাখল্লোন অদুবু ইকাই খুম্নবা ওইনা, মনা অসি মঙোন্দা কৎচবা শদ্ধাঞ্জলি অমনি।
ঐগী নুংশিরবা ইরৈবাকচাশিং, জুনৱারী ১৩ অসি গুরু গোবিন্দ সিংহজীগী শেংলবা মপোক কুমওন নুমিৎনি। মহাক পতনাদা পোকখি। পুন্সিগী অয়াম্বা শরুক মহাক অৱাং ভারত্তা লৈখি, অদুগা মহারাস্ত্রগী নান্দেরদা মহাক্কী পুন্সি লোমখি। পোকপনা পতনাদা পুন্সি শিন্থা পাংখিবনা অৱাং ভারত্তা অদুগা পুন্সি লোইখিবনা নান্দেরদা। অমরোমদা মহাক্না বারত অপুনবদা থৌজানবীরম্মি। মপাবুং গুরু তেক বহাদুরনা পুন্সি লোমখিবগা মহাক্না চহি মাপল শুরকপদা য়াম্না অঙাং ওইনা গুরুগী ফমথোন ফংখি। গুরু গোবিন্দ সিংহজীনা অচুম্বগীদমক লান্থেংনবগী থৌনা সিখ গুরুশিংদগী ফংজখি। মহাক ইং তপ্পা অমদি অচম্বা পুন্সি মহিংদা হিংখি। অদুবু তোল্ল–তারবশিংবু তুহৎপীরকপদা মহাক্না মখোয়গীদমক লেপখি। মহাক্না হায়বীরম্মি – অশোনবগা লান্থেংনরগা মায়োক্নরগা থৌনা উৎকদবা নত্তে। মহাক্না থাজবদি, খ্বাইদগী অচৌবা সেবাদি মীওইবগী অৱাবা কোকহনবনি। মহাক্তি অকনবা, অথৌবা, কৎথোকপা ময়াম অসিনা পুল্লবা মীশক্নি। ঐনা অমুক্কা হন্না গুরু গোবিন্দ সিংহজীগী মফমদা ইকোক নোঞ্জরি।
ঐগী নুংশিরবা ইরৈবাক মচাশিং, ২০১৮গী অরোইবা থৌরম্নি। ২০১৯দা অমুক হন্না উন্নরসি। অমুক হন্না পুক্নীংগী ৱা হায়নরসি। মীওইবগী পুন্সিবু ওইরো, লৈবাক্কী পুন্সিবু ওইরো, খুন্নাইগী পুন্সিবু ওইরো, ইথিল অসি চাউখৎপগী য়ুম্ফম্নি। লাক্লো, অনৌবা থৌনা অমদি ৱাখল্লোনগা লোইননা মাংলোমদা চংশিন্দুনা ইশাবু অমদি লৈবাক অসিবু অহোংবা পুরক্লসি। হন্না হন্না থাগৎচরি।
2018 को भारत एक देश के रूप में,— PMO India (@PMOIndia) December 30, 2018
अपनी एक सौ तीस करोड़ की जनता के सामर्थ्य के रूप में,
कैसे याद रखेगा - यह याद करना भी महत्वपूर्ण है |
हम सब को गौरव से भर देने वाला है: PM#MannKiBaat pic.twitter.com/UJ0ESX0KLK
मैंने अभी https://t.co/jwNJuhGvwj का उल्लेख किया था |— PMO India (@PMOIndia) December 30, 2018
जहाँ मुझे डॉ. जयाचंद्रन के बारे में पढ़ने को मिला और जब मौका मिलता है तो मैं जरुर https://t.co/jwNJuhGvwj website पर जाकर के ऐसी प्रेरित चीजों को जानने का प्रयास करता रहता हूँ: PM
ख़ुशी है कि ऐसी कई website हैं जो प्रेरणा देने वाली कई कहानियों से परिचित करा रही है | जैसे https://t.co/HMBToQyh5G समाज में positivity फ़ैलाने का काम कर रही है |— PMO India (@PMOIndia) December 30, 2018
इसी तरह https://t.co/FkYsW9gxwz उस पर young innovators और उद्यमियों की सफलता की कहानी को बखूबी बताया जाता है: PM
इसी तरह https://t.co/N5uVDfOEBE के माध्यम से आप घर बैठे सरल तरीके से संस्कृत भाषा सीख सकते हैं |— PMO India (@PMOIndia) December 30, 2018
क्या हम एक काम कर सकते हैं - ऐसी website के बारे में आपस में share करें | Positivity को मिलकर viral करें : PM
Negativity फैलाना काफी आसान होता है,— PMO India (@PMOIndia) December 30, 2018
लेकिन, हमारे समाज में, हमारे आस-पास बहुत कुछ अच्छे काम हो रहे हैं और ये सब 130 करोड़ भारतवासियों के सामूहिक प्रयासों से हो रहा है : PM
जनवरी में उमंग और उत्साह से भरे कई सारे त्योहार आने वाले हैं...#MannKiBaat pic.twitter.com/4wu9otZL6Y— PMO India (@PMOIndia) December 30, 2018
विविधता में एकता’ – ‘एक भारत श्रेष्ठ भारत’ की भावना की महक हमारे त्योहार अपने में समेटे हुए हैं#MannKiBaat pic.twitter.com/MlHxqQJ36m— PMO India (@PMOIndia) December 30, 2018
हमारे पर्व, त्योहार प्रकृति से निकटता से जुड़े हुए हैं..#MannKiBaat pic.twitter.com/9aRZy9rq2K— PMO India (@PMOIndia) December 30, 2018
मैं आप सभी को 2019 की बहुत-बहुत शुभकामनाएँ देता हूँ और आने वाले त्योहारों का आप भरपूर आनन्द उठाएँ इसकी कामना करता हूँ |— PMO India (@PMOIndia) December 30, 2018
इन उत्सवों पर ली गई photos को सबके साथ share करें ताकि भारत की विविधता और भारतीय संस्कृति की सुन्दरता को हर कोई देख सके: PM
हमारी संस्कृति में ऐसी चीज़ों की भरमार है, जिनपर हम गर्व कर सकते हैं और पूरी दुनिया को अभिमान के साथ दिखा सकते हैं - और उनमें एक है कुंभ मेला: PM#MannKiBaat pic.twitter.com/qDC8NpLYAU— PMO India (@PMOIndia) December 30, 2018
कुंभ की दिव्यता से भारत की भव्यता पूरी दुनिया में अपना रंग बिखेरेगी.#MannKiBaat pic.twitter.com/RypCXKL1B8— PMO India (@PMOIndia) December 30, 2018
मेरा आप सब से आग्रह है कि जब आप कुंभ जाएं तो कुंभ के अलग-अलग पहलू और तस्वीरें social media पर अवश्य share करें ताकि अधिक-से-अधिक लोगों को कुंभ में जाने की प्रेरणा मिले: PM pic.twitter.com/MUGxODRl4e— PMO India (@PMOIndia) December 30, 2018
26 जनवरी के गणतंत्र दिवस समारोह को लेकर हम देशवासियों के मन में बहुत ही उत्सुकता रहती है..#MannKiBaat pic.twitter.com/QoxETgSzou— PMO India (@PMOIndia) December 30, 2018
2018 - नेल्सन मंडेला के जन्म शताब्दी वर्ष के रूप में भी मनाया जा रहा है..#MannKiBaat pic.twitter.com/7mXDgjya6d— PMO India (@PMOIndia) December 30, 2018
कुछ दिन पहले गुजरात के नर्मदा के तट पर केवड़िया में DGP conference हुई, जहाँ पर दुनिया की सबसे ऊँची प्रतिमा ‘Statue of Unity’ है, वहाँ देश के शीर्ष पुलिसकर्मियों के साथ सार्थक चर्चा हुई: PM#MannKiBaat pic.twitter.com/qlkAJLE8HK— PMO India (@PMOIndia) December 30, 2018
13 जनवरी गुरु गोबिंद सिंह जी की जयन्ती का पावन पर्व है..#MannKiBaat pic.twitter.com/3TB8rmMvrj— PMO India (@PMOIndia) December 30, 2018


text:
ঙসি রিলিস তৌখিবা ইন্দিপেন্দেন্ত এপ্রাইজেল রিপোর্ত অমদা, য়ুনাইতেদ নেসন্স দিবলপমেন্ত প্রোগ্রাম(য়ু.এন.দি.পি.) ইন্দিয়ানা এস্পিরেস্নেল দিস্ত্রিক্স প্রোগ্রামবু(এ.দি.পি.)‘দিবলপমেন্ত স্তেতস্তা মরম কয়া অমনা রিজনেল দিস্পেরিতীশিং লৈরিবা অতোপ্পা লৈবাকশিংগীদমক খ্বাইদগী ফরবা প্রেক্তিস ওইনা শিজিন্ননবগীদমক’ ‘লোকেল এরিয়া দিবলপমেন্তগী মাই পাক্লবা মোদেল অমনি হায়না’ থাগৎখ্রে৷
এ.দি.পি.গী মখাদা য়াম্না কন্না হোৎনরিবশিং অসিনা অথাকপা মফমদা লৈরিবশিং অমসুং লেফত ৱিঙ্গ এক্সত্রিমিজম্না শোকহল্লবা মীওইশিং য়াওনা মমাংগী মতমদা মীরাইরুরবা জিলাশিং ‘হৌখিবা চহি অহুম অসিদা হান্না অমুক্তা তৌখিদ্রিবা মওংদা হেন্না চাওখৎপা অমসুং য়াইফবা পুরকপা ঙমখ্রে’ হায়না রিপোর্ত অসিনা পল্লি৷ এ.পি.দি.না ‘শোত্থদুনা লৈরিবা জিলাশিংগী মরক্তা কা হেন্না মাই পাক্না চাওখৎপা পুরকপা ঙমখ্রে’৷
রিপোর্ত অদু ঙসি য়ু.এন.দি.পি. ইন্দিয়া রিসাইদেন্ত রিপ্রজেন্তেতিব স্কোদা নোদানা নিতি আয়োগকী ভাইস চিয়রমেন দা. রজিব কুমার অমসুং সি.ই.ও. অমিতাভ কান্তদা খুৎশিন্নখ্রে৷ মসিদা এস্পিরেস্নেল দিস্ত্রিক্স প্রোগ্রামগী প্রোগ্রেস অদু রেকোর্দ তৌরি অমসুং মখাতানা চাওখৎপা পুরক্নবগীদমক রিকম্মেন্দেসনশিং শেম্লি৷ রিপোর্ত অসি পব্লিক্লী ফংলিবা দাতাগী ক্বান্তিতেতিব এনালাইসিসকী মতুং ইন্না অমসুং দিস্ত্রিক মেজিস্ত্রেতশিং, সেন্ত্রেল প্রভারি ওফিসরশিং, দিস্ত্রিক ফেল্লোশিং অমসুং অতোপ্পা দিবলপমেন্ত পার্তনরশিং য়াওনা তোঙান তোঙানবা স্তেকহোল্দরশিংগা খন্নরবা মতুংদা শেম্বনি৷
এ.দি.পি.গী মরু ওইবা সেক্তর ৫দা- হেল্থ অমসুং ন্যুত্রিসন; এজুকেসন; এগ্রীকল্চর অমসুং ৱাতর রিসোর্চেস; বেসিক ইনফ্রাস্ত্রকচর; অমসুং স্কিল দিবলপমেন্ত অমসুং ফাইনান্সিয়েল ইনক্লুজনদা য়ু.এন.দি.পি.না নৈনরিবা অসিনা প্রোগ্রাম অসি হায়রিবা জিলাশিং অসিদা চাওখৎপা পুরক্নবা হোৎনবদা কেতেলিস্ত অমা ওইনা মথৌ তৌরে হায়না খঙবা ঙমখি৷ রিপোর্ত অসিগী মতুং ইন্না, হেল্থ অমসুং ন্যুত্রিসন, এজুকেসন, এগ্রীকল্চর অমসুং ৱাতর রিসোর্চশিং য়াম্না চাওনা ফিভম ফহনখ্রে অমসুং অতোপ্পা ইন্দিকেতরশিংনা ফিভম খরা ফনা লৈরবসু মখাতানা ফিভম ফহনবগী তঙাই ফদবা লৈরি৷
এস্পিরেস্নেল জিলাশিং অমসুং মখোয়গী কাউন্তরপার্তশিংগী মরক্তা চাংদম্নবা মতমদা এ.দি.শিংনা নন-এ.দি.শিংবু আউতপর্ফোর্ম তৌরে হায়না ফংখ্রে৷ হেল্থ অমসুং ন্যুত্রিসনগী সেক্তরশিংদা অমসুং ফাইনান্সিয়েল ইনক্লুজনদা, হোম দেলিভরীশিংগী ৯.৬% হেন্না স্কিল বর্থ এতেন্দেন্ত অমনা পাংথোক্লি; অরুবা এনেমিয়া লৈবা মীরোনবী নুপী ৫.৮% হেন্না লাইয়েংলি; দাইরিয়া নারিবা অঙাং ৪.৮% হেন্না লাইয়েংলি; মীরোনবী নুপী ৪.৫% হেনবনা মখোয়গী অহানবা ত্রিমেস্তরগী মনুংদা এন্তিনেতেল কেয়রগীদমক রেজিস্তর তৌখ্রে;, অমসুং প্রধান মন্ত্রী জীবন জ্যোতি বিমা য়োজনা, প্রধান মন্ত্রী সুরক্সা বিমা য়োজনা অমসুং প্রধান মন্ত্রী জন-ধন য়োজনাগী মখাদা মথংশিৎনা মীওই লাখ অমদা ৪০৬ অমসুং ৮৪৭ হেন্না এনরোল তৌখ্রে অমসুং মীওই ১৫৮০ হেন্না একাউন্ত হাংখ্রে৷ য়ু.এন.দি.পি.না বিজাপুর অমসুং দন্তেৱাদাদা ‘মেলরিয়া মুখ বাস্তার অভিয়ন’ রিকম্মেন্দ তৌখ্রে, মসিনা হায়রিবা জিলাশিং অসিদা মথংশিৎনা মেলরিয়াগী থৌদোক ৭১% অমসুং ৫৪% হন্থহন্দুনা এস্পিরেস্নেল জিলাশিং অসিদা পাংথোক্লিবা খ্বাইদগী ফরবা প্রেক্তিসশিং ওইরি৷
রিপোর্ত অসিগী মতুং ইন্না, প্রোগ্রাম অসিনা লেপ্পা লৈতনা হেল্থ অমসুং ন্যুত্রিসনদা মীৎয়েং থম্বা অসিনা কোবিদ ক্রাইসিস অসি মাই পাক্না লান্থেংনবা মতমদা মখোয়দা মতেং পাংলে হায়না জিলাশিং অসিনসু ফোংদোরকখ্রে৷ খুদম ওইনা হায়রবদা, ‘ওরিশাগী মালকনগিরি জিলা অসি য়ুমথংনরিবা রাজ্য ছত্তিশগর অমসুং আন্ধ্র প্রদেশকা য়াম্না নক্ননা লৈরুবনা অহানবা লোকদাউনগী মতমদা রাজ্য অসিদা হল্লক্লিবা তোঙান তোঙানবা মাইগ্রেন্ত ৱার্করশিংগী এন্ত্রী পোইন্ত অমা ওইখ্রে৷ মখোয়গী নৌনা শারিবা ইনফ্রাস্ত্রকচর অদু মাইগ্রেন্তশিং অসিগী ইন্সতিত্যুস্নেল ক্বারেন্তিন সেন্তরশিং শিজিন্ননবা দিস্ত্রিক ওফিসিয়েলশিংনা ক্লেম তৌখ্রে৷’
রিএল-তাইম দাতা য়েংশিনবা, ,সরকারগী প্রোগ্রামশিং অমসুং স্কিমশিং পুনশিনবা অমসুং সবস্তেন্সিয়েল মার্জিনশিংনা এস্পিরেস্নেল দিস্ত্রিক্স প্রোগ্রামগী কান্নবশিং ফংলিবা অসিনা ইনিসিয়েতিব অসি মাই পাকহন্নবগী অচৌবা মচাকশিংনি হায়না ফোংদোকখ্রে৷
গোলশিং অমসুং তার্গেৎশিং অসি ফংবা ঙম্নবা রাজ্য অমসুং লোকেল সরকারশিং, দিবলপমেন্ত পার্তনরশিং অমসুং সিতিজনশিং য়াওনা স্তেকহোল্দর পুম্নমক অমতা ওইনা পুন্না পুনশিন্নবা প্রোগ্রাম অসিগী অখন্নবা কোলাবোরেতিব নেচর অদু রিপোর্ত অসিনা রিকোগনাইজ তৌই৷ মসিগী য়াম্না মরু ওইবা পিল্লর অসিনা দিস্ত্রিক কম্মিশনারশিংনা মখোয় মখোয়গী জিলাশিংদা পঞ্চায়তশিং, ফেথ অমসুং কম্ম্যুনিতী লিদরশিং অমসুং দিবলপমেন্ত পার্তনরশিংগা খুৎশম্নদুনা ‘অকনবা কোবিদ-১৯ রেস্পোন্স অমা শেম্বা অমসুং লাইনা-লাইচৎ অসিগী চেলেঞ্জশিং’ অসি থেংনবা ঙম্লিবনি৷
প্রোগ্রাম অসিদা প্রধান মন্ত্রী শ্রী নরেন্দ্র মোদী য়াওনা লৈবাক অসিগী মকোক থোংবা পোলিতিকেল লিদরশিপনা উৎলিবা মমল নাইদ্রবা থৌদাং অদু রিপোর্ত অসিনা পল্লি৷ ২০১৮দা প্রোগ্রাম অসি হেক লোঞ্চ তৌরকপদগী হৌদুনা, পি.এম.না দিস্ত্রিক কল্লেক্তরশিংনা ফিল্দ লেবেলদা মখোয়না খ্বাইদগী হেন্না ঙমজবা থৌদাং অদু য়ৌনা উৎথোক্নবা মখোয়গী পুক্নিং চিংশিনখ্রে৷
এ.দি.পি. এপ্রোচকী ৩সি.শিং‘কনবর্জেন্স, কম্পিতিসন অমসুং কোলাবোরেসন’ অসি এক্সপ্লোর তৌরদুনা, সিলোস্তা তৌরম্বা অদু সিনক্রোনাইস প্লানিংদা পুশিল্লক্তুনা কনবর্জেন্সতা মরু ওইনা মীয়েং চংলকপা অমসুং প্রোগ্রাম অসিগী তার্গেৎশিং অসি ফংবা ঙম্নবা লৈরিবা সাসন অসিগী মতাংদা ইন্তরভ্যু অয়াম্বনা হেন্না মীৎয়েং থম্লি হায়না রিপোর্ত অসিনা পল্লি৷ মতৌ অসিগুম্না, প্রোগ্রাম অসিগী তার্গেৎশিং অসি ফংবা ঙম্নবা হেল্থদী কম্পিতিসন শেমগৎপদা অমসুং য়েংশিনবদা ‘কম্পিতিসন’ এস্পেক্তসু কান্নৈ হায়বসি খঙবা ঙমখ্রে৷ হোৎনরিবশিং অমসুং প্রোগ্রেস অদু ত্রেক তৌবদা মসিনা জিলাশিং অসিগী মোতিবেতিং ফেক্তর অমসু ওইরি৷
প্রোগ্রাম অসিনা জিলাশিং অসিগী তেক্নিকেল অমসুং এদমিনিস্ত্রেতিব কেপাসিতীশিং হেন্না মপাঙ্গল লৈহল্লি অদুমওইনমক দেদিকেতেদ পর্সোনেল খুদম ওইনা জিলা পুম্নমক্তা এস্পিরেস্নেল দিস্ত্রিক ফেল্লোশিং নত্রগা তেক্নিকেল সপোর্ত য়ুনিতশিং থমদুনা নত্রগা তেক্নিকেল এক্সপর্তাইস, স্কিলস ত্রেনিং ফংহন্নবগীদমক দিবলপমেন্ত পার্তনরশিংগা খুৎশম্নদুনা কেপাসিতী শেমগৎপদা হেন্না মীৎয়েং চংবগী তঙাই ফদবা লৈ হায়না রিপোর্ত অসিনা পল্লি৷
প্রোগ্রাম অসিগী চেম্পিয়ন্স ওফ চেঞ্জ দেশবোর্দতা ফোংলিবা দেল্তা রেঙ্কিংশিং অদু রিপোর্ত অসিনা এপ্রিসিয়েত তৌরি৷ মসিনা থৌনা হাপ্লিবা কম্পিতিতিব অমসুং দাইনামিক কল্চর অসিনা হৌখিবা চহি অহুম অসিদা কা হেন্না হন্থনা পর্ফোর্ম তৌরম্বা জিলা কয়া অমা(বেজলাইন রেঙ্কিংগী মতুং ইন্না) মখোয় মখোয়গী স্তেন্দর্দশিং হেন্না মাই পাক্না ফহনবা ঙমখ্রে৷ সিমদেগা(ঝর্খন্দ), চান্দাউলি(উত্তর প্রদেশ), সোনভদ্রা(উত্তর প্রদেশ) অমসুং রাজগার্হ(মধ্য প্রদেশ)শিংনা প্রোগ্রাম অসি হেক হৌরকপদগী খ্বাইদগী হেন্না চাওখৎলকপা মফমশিং ওইরি৷
প্রোগ্রাম অসিগী মখাদা লৌখৎলিবা তোঙান তোঙানবা ইনিসিয়েতিব কয়া অমবু খ্বাইদগী ফবা প্রেক্তিসনি হায়না রিপোর্ত অসিনা রিকম্মেন্দ তৌরি৷ মখোয়শিং অদুগী মনুংদা গোল মার্ত পনবা য়াই, অসাম গোলপরা জিলা অসিগী রুরেল, ইথনিক অমসুং এগ্রারিয়ন প্রদক্তশিং অদু নেস্নেল অমসুং গ্লোবেল মার্কেৎতা পুখৎনবা’ জিলা অসিগী এদমিনিস্ত্রেসন্না লোঞ্চ তৌখিবা ই-কম্মর্জ পোর্তেল অমনি৷ ইনিসিয়েতিব অসিনা ব্রিক-অমসুং-মোর্তার দুকানগী ক্লতচশিংদগী লৌমীশিং অমসুং রিতেলরশিং রিলিস তৌরকপনা কোবিদ-১৯ লোকদাউনগী মতমদা মরু ওইনা কান্নহল্লে৷ গোলপরাগী চেং অমুবা অসি পোর্তেল অসিদা পাম্নবা ওইরি—অমসুং মসিনা লৌমীশিংদা শেন্দোং য়াম্না লৈহনবা ঙম্মী হায়বা অসিসু উৎখ্রে৷ মতৌ অসিগুম্না, উত্তর প্রেদেশকী চান্দাউলি জিলানা অমুবা চেং অসি মার্কেৎতা য়াম্না দিমান্দ লৈবা অমসুং শেন্দোং য়াম্না ফংবা ঙম্বা অসিনা অমুবা চেং অসি থাদুনা এক্সপরিমেন্ত তৌননবা ৱারেপ্নখ্রে৷ প্রোজেক্ত অদু মাই পাকপা অমা ওইখি অমসুং হৌজিক্তি ক্বালিতী য়াম্না লৈবা অমুবা চেং অসি ওস্ত্রেলিয়া অমসুং ন্যু জিলেন্দদা এক্সপোর্ত তৌরি৷
থেংনরিবা চেলেঞ্জশিং অমসুং পীরক্লিবা সজেসনশিং অসি য়েংলগা, জিলা অয়াম্বনা থেংনরিবা নত্রগা সেচুরেতেদ ওইগদৌরবা ইন্দিকেতর খরা খুম ওইনা বেসিক ইনফ্রাস্ত্রচরগী ইন্দিকেতর অমা ওইরিবা ‘য়ুমথোংশিংদা মৈ ফংহনবা’ অসি য়েংশিনবা দরকার ওই হায়না স্তেকহোল্দরশিংনা ফোংদোকখ্রে হায়না রিপোর্ত অসিনা পল্লি৷
এস.দি.জি.শিংগী বাইতেল কোর ওইরিবা-“কনা অমতা চিথহন্দবা” হায়রিবা প্রিন্সিপল অসিদা এ.দি.পি. অসি এলাইন তৌই হায়না রিপোর্ত অসিনা পল্লি৷ অৱাংবা থাক্তা পোলিতিকেল কম্মিতমেন্ত উৎলকপা অসিনা প্রোগ্রাম অসি অথুবা মতমদা মাই পাকপা ঙমখিবনি৷
ময়াম অসিগী মথক্তা, প্রোগ্রাম অসিগী পোজিতিব ইমপেক্ত অদু রিপোর্ত অসিনা এপ্রিসিয়েত তৌই৷ ইভালুয়েসন অসিগী ফাইন্দিংশিং অসিগী মতুং ইন্না, প্রোগ্রাম অসিনা মাই পাক্লিবা অসি অতোপ্পা সেক্তরশিং অমসুং জিলাশিংগী ওইনসু হেন্না চাওথোকহনগদবনি অমসুং শন্দোক্কদবনি হায়না রিকম্মেন্দ তৌরি৷
লৈবাক অসিদা লৈরিবা প্রজাশিংগী লিবিং স্তেন্দর্দশিং অসি ফহন্নবা অমসুং ময়াম পুম্নমক চাওখৎপা মাইকৈদা পুরকপা ঙম্নবা, “সবকা সাথ সবকা বিকাস” সরকারনা হোৎনরিবা অসিগী শরুক অমা ওইনা ২০১৮গী জানুৱারী থাদা প্রধান মন্ত্রীনা এস্পিরেস্নেল দিস্ত্রিক্স প্রোগ্রাম অসি লোঞ্চ তৌখি৷


text:
প্রধান মন্ত্রী, নরেন্দ্র মোদীনা পি.এম. কেয়র ফন্দদগী পোর্তেবল ওক্সীজেন কন্সেন্ত্রেতর লাখ ১ লৈবগী অয়াবা পীখ্রে।
প্রধান মন্ত্রী, শ্রী নরেন্দ্র মোদীনা লুচিংদুনা কোবিদ শেন্ননবগীদমক্তা লিক্বিদ মেদিকেল ওক্সীজেন (এল.এম.ও.) পীবা হেনগৎনবা খোঙথাং কয়া খন্নবগী অৱাংবা থাক্কী মীফমদা হায়রিবা ৱারেপ অসি লৌখিবনি। প্রধান মন্ত্রীনা হায়রিবা ওক্সীজেন কন্সেন্ত্রেতরশিং অসি অথুবা মতমদা লৈদুনা কেস ৱাংবা রাজ্যশিংদা পীথনবা য়াথংসু পীখি।
পি.এম. কেয়র্স ফন্দগী মখাদা হান্ননা অয়াবা পীখ্রবা পি.এস.এ. প্লান্ত ৭১৩গী মথক্তা, ফন্দ অসিগী মখাদা অনৌবা প্রেসর স্বিং এদজোর্পসন (পি.এস.এ.) ওক্সীজেন প্লান্ত অনৌবা ৫০০গী অয়াবসু পীখি।
পি.এস.এ. প্লান্ত অসিনা জিলাগী হেদক্বার্তর অমসুং তাইয়র ২গী শহরশিংগী হোস্পিতালশিংদা লিক্বিদ মেদিকেল ওক্সীজেন পীবগী চাংসু হেনগৎহনগনি। মসিগী পি.এস.এ. প্লান্ত ৫০০ অসি দি.আর.দি.ও. অমসুং সি.এস.আই.আর.না শাজবা তেক্নোলোজীবু লৈবাক্কী পোত্থোক-পুথোকপশিংদা পীরবা তুংদা শাগনি।
পি.এস.এ. প্লান্ত লিংখৎপা অমসুং পোর্তেবল ওক্সীজেন কন্সেন্ত্রেতর লৈশিনবা অসিনা অপাম্বা লৈবা মফমশিংদা ওক্সীজেন পীবগী চাং য়াম্না হেনগৎহল্লগনি অমসুং মসিনা প্লান্ততগী হোস্পিতালদা ওক্সীজেন পীবদা থেংনরিবা লোজিস্তিক্সকী ওইবা শিংনবশিংগী ৱারোইশিনসু পুরক্কনি।


text:
মীফমদা হৌনবী মতুং ইন্না সেক্রেটরীনা চহীগী পাউদম অমদি চাগা চাদিং পাথোকতুনা তাহনখি। অমসুং মীয়ামনা অমত্তা ওইনা য়ারে হায়না লৌখিবগা লোয়ননা মীফম মপুনা ইং ২০১১-২০১৩গী ওইনা অনৌবা কমিটি অমা শেম্নবা মীয়ামদা শিন্নখি।
মতুংদা মাইমোম বন্ধু সিংহবু রিটার্নিং ওফিসার হাপতুনা ইপুথৌ থোংনাং থৌগল্লুপকী ইং ২০১১-২০১৩গী ওইনা অনৌবা থৌশিল কাংলুপ অমা শেমখি।
থোকচোম বীরমোহন অমসুং পোৎশম্বম ইবুঙোমচাবু লাইশেলুংবা, লৈশুংবম রোবিন্দ্রবু প্রেসিদেন্ট, নিংথৌখোংজম রাজেশ্বরবু ভাইস প্রেসিদেন্ট, অরাম্বম প্রদীপপু সেক্রেটরী, ইঙুদম সোপোনবু এসিস্টেন্ট সেক্রেটরী, অমসুং লোংজম গোপেন্দ্রবু কেসিয়ার ওইনা খনখি। মীফমনা মীওই ১২ খকপু থৌগল্লুপ অসিগী মেম্বর ওইনা খনখি। মেম্বরশিং অদুদি – ইঙুদম শ্যামাকান্ত, ইঙুদম রমাকান্ত, ইঙুদম রোমেন, পোৎশম্বম বিমল, পোৎশম্বম ধীরেন, ঙারিয়াম্বম অশ্বিনিকুমার, কব্রবম বিমল, কোঞ্জেংবম নির্মল, সৱাইজম নন্দকুমার, ৱাহেংবম ভুবনেশ্বর, কৈথেল্লাকপম সানৌতোন অমসুং লাইরেঞ্জম মুক্তা সিংহনি।
কো-ওপটেত মেম্বর মরি অমসু থৌশিল্লুপনা মথংগী মীফমদা খনগনি হায়রি।
মীফমনা লমদমসিগী অহল নিপানবু পাউতাকলোই (এদভাইজর ) ওইনা খনখি। মখোয়শিংদুদি- লৈশুংবম বামচা, সালাম তরনী, ইঙুদম বিনোদ, ৱাংখেম শরৎচন্দ্র, অরাম্বম গৌরগোপাল, হাওরোংবম বিশ্বনাথ, মাইমোম বন্ধু অমসুং ইঙুদম জীতেন্দ্র মখোয়শিং অসিনি।
মীওই ৬ পু মীফমনা স্পীসিয়েল ইনবাইতীজ ওইনা খনখি। মখোয়শিংদুদি- পোৎশম্বম সুনামনি – ইম্ফাল, পোৎশম্বম অক্ষয়কুমার – চপ্রৌ, রাজকুমার সনাহল – শ্রীবার, দাক্তর খাইদেম নন্দবাবু – লক্ষীপুর, থোকচোম বিশ্বনাথ – মুতুম লৈকায়নি।
খন্ন-নৈরবা মতুংদা হৌখিবা চহীগী ৱারেপশিং য়াওনা অনৌবা ৱারেপ খরসু ঙসিগী মীফমনা লৌখি। মদুদি – ইপুথৌগী হৌজিক লৈরিবা লাইশঙ অসিগী মহুত্তা অনৌবা লাইশঙ অমা শানবগী দমক্তা ইপুথৌ ইবেন্থৌ অনিবু মতম খরা হোংদোক্তুনা লৈনবগী থৌরম অমা হয়েং মার্চকী তাং ৭ নিংথৌকাবা নুমিৎ অয়ুক্তা পাঙথোকপা। হায়রিবা হোংদোকপগী থৌরমসিদা লমদমসিগী মীয়ামনা শরুক য়াবিরনবা নৌনা খল্লবা লূপকী সেক্রেটরী অরাম্বম প্রদীপনা ফোংদোরকখি হায়রি।
মীখল মতম ওইবনা শজিবু লাইথোং হাংবগী থৌরম এপ্রিলগী তাং ৮ দা ওইনা পাঙথোকপা হায়নসু মীফমনা লেপ্নখি। অতৈ ৱারেপশিংদি ইপুথৌগী লাইবুং অমদি লমগী পাট্টা তাননবা হোৎনবগা লোয়ননা লাইশঙ অমদি মাইবী লোয়শঙগী অৱাংদা হৌরিবা য়ুবী পাম্বীশিংবু য়ান্থোকপীনবা অরোইবা ওইনা হায়জ চেরোল অমা চবুংবম শ্রী হেমন্ত সিংহদা পীশিনবা হায়বা ৱাফমসু য়াওরি।
মীফমগী অরোইবদা ইপুথৌগী লাইবুংদা অরিবা অমদি অনৌবা থৌগল্লূপকী থৌবুরোইশিংনা মখোয় মখোয়গী থৌদাং শিন্নবগী থৌরম অমসু পাঙথোকখি ।


text:
ঙাকশেল মন্ত্রালয়
মালাবার ২০২০গী নেভেগী এক্সর্সাইস
Posted On:
19 OCT 2020 5:09PM by PIB Imphal
মালাবারগী নেভেল এক্সর্সাইসকী পরিং অসি ইং ১৯৯২দা ইন্দিয়ন নেভী-য়ু.এস.কী লৈবাক অনিগী মরক্তা পাঙথোকপা থৌওং অমা ওইনা হৌদোকখিবনি। ইং ২০১৫দগী জাপান্না এক্সর্সাইস অসিদা য়াওরকখি। মসিগী চহিগী ওইনা পাঙথোকপা এক্সর্সাইস অসি ইং ২০১৮দা ফিলিপিন সমুদ্রগী গুৱামগী তোর্বান ময়াদা, ইং ২০১৯দনা জাপানগী সমুদ্রগী তোর্বান ময়াদা পাঙথোকখি অমসুং হন্দক্কী চহিগী অথেংবদা বে ওফ বেঙ্গোল অমসুং আরাবীয়ান সীদা পাঙথোক্কনি হায়না থাজনরি।
ভারতনা মেরিতাইম ঙাক শেনবগী হীরম অসিদা অতোপ্পা লৈবাকশিংগা খুৎশম্নদুনা চৎমিন্নবা হেনগৎনবা হোৎনরিবা অমসুং ঙাক-শেলগী মতাংদা ওস্ত্রেলিয়াগা মরী লৈনবগী থৌওং হেনগৎলক্লিবা অসিগী মতুং ইন্না মালাবার ২০২০দা ওস্ত্রেলীয়াগী নেভীসু শরুক য়াগনি।
হন্দক্কী চহিগী ওইনা মসিগী এক্সর্সাইস অসি “শোক্ন-শম্নদনা সমুদ্রদা পাঙথোকপা”গী মওংদা য়ুম্ফম ওইদুনা শিল্লি। এক্সর্সাইস অসিনা মসিদা শরুক য়ারিবা লৈবাকশিংগী নেভীশিংগী মরক্তা লৈনরিবা মরীবু হেন্না কনখৎহনগনি।
এক্সর্সাইস মালাবার ২০২০দা শরুক য়ারিবশিংনা মেরিতাইমগী হীরমদা শোই-ঙামদবা অমসুং তেক্ত-কায়দা থোকহন্দনবা থৌওংশিং হেনগৎহন্নবা হোৎনগনি। মখোয়না অথিংবা-অপনবা লৈতবা, হাঙদোকপা অমসুং পুম্নকপু মনুং চলহনবা ইন্দো-পেসিফিক অমা ওইহন্নবা অপুনবা ওইনা শৌগৎলি অমসুং মালেমগী কাঙলোনগী মতুং ইনবা চৎনবী ইন্দুনা চৎপদা খোঙফম চেৎনা লৈগনি।
*****
(Release ID: 1665984)
Visitor Counter : 48


text:
চেকশিনবদি তঙাইফদে অদুবু থোইদোক্না মীপাইনিঙাইদি ওইদে হায়না ৱার্লদ হেল্থ ওর্গেনাইজেসনগী তীম অদুবু লুচিংলিবা এন. দেবদাসননা ফোঙদোকখি।
নিপা ভাইরাস শন্দোরকপগী মতাংদা অকি-তুজুংনিঙাই ওইবা অরানবা ইপাউ শন্দোকপা মীওইশিংদা পুলিসকী মাইগৈদগী চেকশিন-ৱা পীরি।
নিপা ভাইরাসকী মতাংদা খঙজিনগদবা মঙা
- হৈরা চাবা শেকপীদগী ওকতা অমসুং ওকতগী মীওইবদা শন্দোরকপা নিপা ভাইরাসনা মীওইবদা য়াম্না তাঙনা থোকপা থোপকী অরুম মখল অমনা নাহল্লি।
- অকনবা অরুম লাইহৌ, কোক চীকপা, নিংশা শ্বোর হোনবদা নুঙাইতবা অসিনচিংবসি নিপা ভাইরাসনা নাবগী খুদম চাংদমনি।
- হৌজিকমক্কী ওইনদি নিপা ভাইরাসকী তীকা/হিদাক থোকত্রি।
- ভাইরাস অসি ইহান হানবা ওইনা খৃঃকুমজা ১৯৯৮দা মালয়েসিয়াগী কাম্পুং সুঙাই নিপা হায়রিবা মফম অসিদা ওক মখল খরদা নাবা থেংনখি।
- হন্দক্কীসিগী মমাংদা বাংলাদেসকী মফম খরদা খৃঃকুমজা ২০০৪ দা মহীক অসি শন্দোরকপা থেংনখি।
- অরুম, কোকচিকপা, ওবা অমসুং চোকথবা।
- মীওই খরদা ইপীলেপসিগী লাইওংগা মান্ননা উৎপা য়াই।
- নুমিৎ ১০ দগী ১২ নি ফাওবা হায়রিবা মওংসি উৎথোক্কনি।
- খঙহৌদনা ৱান্থরকপা।
- থোপকী অরুমনা মরম ওইদুনা কাইনথংদা শিবা য়াই।
- খৃঃকুমজা ২০০১দা নোংচুপ বেঙ্গলগী শিলিগুরীদা মহীক অসিনা মীওই ৬৬ নাহনখি, ৪৫ শিখি।
- খৃঃকুমজা ২০১১দা বাংলাদেসতা মহীক অসিনা মীওই ৫৬ নাহনখি, ৫০ শিখি।
- য়াম্না মরৈ মুন্না ফুৎপা চাক, এঞ্ছাং চাবা।
- চৎথোকপদা মাস্ক উপ্পা।
- ওক লোইবা মফম অমসুং মসিগা হকথেংননা শোক্নহন্দবা।
- অশঙবা উহৈ ৱাহৈ মতম খরা চাবা লেপ্পা।
***Download Lakhipuronline Android App from Google Play store CLICK HERE


text:
সমুদ্র ইমাঈদগী ফুৎ ৫,৪৫৩ ৱাংবদা খুন্দারিবা মফম্নি। ঊখ্রূল তাওন অসিদা য়াম্না হরাও তরাম্লবা তাংখুল নাগা ৭৫০০০ হেন্না অতৈ মপালগী মীওই খরগা লৈমিন্নরি। ঊখ্রূল ডিস্ট্রিক হেডক্বার্তর অসি ইম্ফালদগী নেস্নেল হায়ৱে ১৫০ দা কিমিঃ ৮৪ রোম চৎলগা লৈ, মসি চাউরাক্না পুং ৩ লোমগী খোঙচৎ ওইগনি। হায়ৱে অসিনা ঊখ্রূলগা কোহিমাগা জেসামি ফাওরগা শম্নহল্লি।
2011 সেন্সসকী মতুংইন্না ঊখ্রূল ডিস্ট্রিককী লাইরিক হৈবগী চাং অসি চাদা ৮১.৮৭ ওইরি। মফম অসিদা লোল মখল ২৫০ রোম তোঙান তোঙান্বা খুলশিংদা ঙাঙনরি অদুবু হুনফুন ( ঊখ্রূল ) গী লোল অসিনা ময়ামগী ফাওন লোল ওইরি।
ঊখ্রূলগী অঈং-অশা অসি য়াম্না নুঙাইবা চাংদা 3°C দগী 33°C ফাওবগী মনুংদা লৈ। চাংচৎতা নোংচুবগী চাংনা মিমিঃ১,৭৬৩.৭ (১৯৯১) নি। ঊখ্রূলদা কালেনগী মতমদা নোংতাই অদুগা নিংথম থাদদি কংই অদুগা ঈংই। ঊখ্রূলদা এপ্রিল থাদগী অগস্ট থা ফাওবদি নোং তাই অদুগা ওক্তোবর দগী মার্চ থা অসিনা কোইরকপদা খৃাইদগী নুঙাইবা মতম্নি।
ঊখ্রূল অসি মসিগী চহীচুপ্পা লৈবা কুম্মৈশিংগী দমক মমিং চৎলি, মসিনা তুরিস্ট কয়াবুসু কোইবা লাকহল্লি। মরু ওইবা কুম্মৈশিংদি লুইরা (মরু মরাং হুন্বগী কুম্মৈ), মংখাপ ( পোথা কুম্মৈ ) অমসুং থারিও ( লৌরোক কুম্মৈ ) অসিচিংবনি। কুম্মৈশিং অসিদা তাংখুলশিংগী মেঙলবা নিংথিরবা নাৎকি ইশৈ অমদি জগোইগী মওংশিংনা অউবশিংবু শুমহৎলি।
ঊখ্রূল শিরুই লিলি (Lilium Mackliniae Sealy) গীদমক মমিং চৎলি, লৈ অসি ঊখ্রূল তাওন্দগী কিমিঃ ১৮ নোংপোক্লোমদা চৎলগা লৈবা শিরুই কশোংগী চীংথক্তা মহৌশাগী ওইনা ফংই। অদুগা কিমিঃ ১৬ চৎলগা লৈবা খাংখুই শুরুং গী দমকসু মমিং চৎলি। মশক্নাইরবা পার্কশিং, চীংদোলশিং অমদি ঈশিংচাইবী কয়া অনকপা অমসুং অকোইবদা লৈরি। দনকান পার্ক অমদি এল শাদাই পার্ক অসি লমকোইবশিংগী পিক্নিক চৎপগী মফমচারবা মফমনি। খায়াংগী ঈশিংচাইবী অমসুং অঙ্গোচীংগী অশুকপা উমং অসি লমকোইবা অমদি থৱাই য়াওবশিংনা হেন্না থিজিন্বা য়াবা মফম কয়া লৈরি। লুংহার সিহাই ফাংরৈ হানৌগী লমপাক ওইরিবা চীংদুম অমসুং কচৌফুং পাৎ অসি ঙৈহাক পোথাফমগী নুঙাইরবা মফম্নি। ঈশিংচাইবী কয়া, শুরুং কয়া, চীংদোন কয়া ঊখ্রূলগী লমিৎ-তুমিৎকী মনুঙদা লৈরি, মসিনা মফম অসিবু গ্রিন তাওন কৌনরি। অতোপ্পা নুঙাইগদবা মফমশিংদি শিংচা কাচুই, মোভা শুরুং, মারাং থুমখোঙ, কচাই চমপ্রা, শিরারাখোং মোরোক, শংশক লান নিংশিং খুবম অসিনচিংবা কয়ানি।
অদোম্না নোর্থ-ইস্ট ইন্ডিয়াগী অনৌবা মফমশিং, অনৌবা চীংদোনশিং থীজিন্বা পাম্লবদি ঊখ্রূল অসি অমনি। শিরুই কশোং চীংথক্তা মে অমসুং জুনগী মতমদা লিলিনা মরাংকাইনা শাৎলি। খাংখুই মংসোর শুরুং অমসুং মোভা শুরুং অসি আর্কিলোজিদা থৱাই য়াওজবা কয়াগী পুক্নিং চীংশিন্নঙাইনি।


text:
তেক্সতাইল মন্ত্রালয়
কেন্দ্রগী তেক্সতাইল অমসুং নুপী অঙাংগী চাউখৎ থৌরাংগী মন্ত্রী শ্রীমতী স্মৃতী জুবিন ইরানিনা ৬শুবা জাতিগী ফিশা-লোনশাগী নুমিত্তা মীয়ামদা য়াইফ-পাউজেল পীখ্রে
হেন্দলুম মার্ক স্কিমগী মোবাইল এপ অমসুং বেকএন্দ ৱেবসাইৎ হৌদোকপা, মাই হেন্দলুম পোর্তেল, ভর্চুএল ইন্দিয়ন তেক্সতাইল সোর্সিং ফেয়র ২০২০ অমসুং ক্রাফ হেন্দলুম ভিল্লিজ, কুলু উৎপনা থৌরম অদুগী মশক ওইখি
হেস্তেগ #Vocal4Handmade হায়বা হেন্দলুমগী পোত্থোকপু শন্দোক্নবগীদমক চয়োল অনী চুপনা চত্থগদবা সোসিএল মীদিয়া কেম্পেন অমা হৌদোকখ্রে
Posted On:
07 AUG 2020 4:17PM by PIB Imphal
কেন্দ্রগী তেক্সতাইল অমসুং নুপী অঙাং চাউখৎ থৌরাং মন্ত্রী শ্রীমতি স্মৃতী জুবিন ইরানিনা ৬শুবা জাতিগী ফিশা-লোনশা নুমিত্তা মীয়ামদা য়াইফ-পাউজেল পীরক্লি। জাতিগী ফিশা-লোমশা নুমিৎ পালন তৌনবা তেক্সতাইল মন্ত্রালয়, ভারত সরকারনা শীনবা ভর্চুএল ফংসন অমদা ৱা ঙাংলদুনা শ্রীমতি স্মৃতী ইরানিনা প্রধান মন্ত্রী শ্রী নরেন্দ্র মোদীবু চহী খুদিংগী ওগস্ত ৭পু লৈবাক অসিগী ফিশা-লোনশাগী নুমিৎ ওইরগনি হায়না অহানবা ওইনা স্বাদেশি ঈহৌগী হায়রিবা তারিখ অসিদা ১৯০৫দা হৌখিবা নুমিত্তগী চহী ১১০গী মতুংদা লাউথোকখিবগীদমক থাগৎপা ফোংদোকখি। মহাত্মা গান্ধীদা ইকাই খুম্নবা উৎলদুনা শ্রীমতি স্মৃতী ইরানিনা হায়খি মদুদিভারতকী নীংখা তম্বসি তরেংগী মতেংনা ফংবা ঙমখিবনি। হিমাচল প্রদেশকী মুখ্য মন্ত্রী শ্রী জাইরাম থাকুরনা কঙ্গ্রাদগী ভর্চুএল ওইনা শরুক য়াখি।
ফোতো
থৌরম অসিদা শ্রীমতি স্মৃতি ইরানিনা হেন্দলুম মার্ক স্কিম (ঐচ.এল.এম.)গী মোবাইল এপ অমসুং বেকেন্দ ৱেবসাইৎ হৌদোকখি। মন্ত্রীনা হায়খি মদুদি হেন্দলুম মার্ক অসি অশেংবা হেন্দলুমগী পোত্থোকশিংদা অপুনবগী মমিং অমা পুরক্নবগীদমক লিংখৎপনি। তেক্সতাইল কম্মিতী মুম্বাইনা মোবাইল এপ অসি রেজিস্ত্রেসনগী প্রোসেস পুল্লপ দিজিতেল ওইনবগীদমক বেকেন্দ ৱেবসাইৎ অমগা লোইননা পুথোকখিবনি। এপ অসি ইংলিশ অমসুং ভারতকী লোল ১০দা ফংগনি অমসুং লৈবাক অসিগী কাচিন কোয়া শিনবা থুংনা লৈরিবা ফিশা-লোনশা তৌরিবা মীওইশিংনা মখোয়গী ময়ুমদগী মোবাইলদা অমুক অনীরক নম্লগা হেন্দলুম মার্ক রেজিস্তর তৌবা য়ারগনি। মসিগী এপ অসিনা পুথোক্লিবা হেন্দলুমগী পোত্থোকশিংদা নপ্লিবা অখন্নবা অমসুং দাইনামিক ওইবা ক্যু.আর. কোদ অসিগী মতেংনা পোত্থোক অদু শেংব্রা শেংদব্রা অমসুং মমাংদা মশাগী ওইব্রা হায়বদু খঙবা ঙম্লগনি।
কেন্দ্রগী তেক্সতাইল মন্ত্রীনা "মাই হেন্দলুম" কৌবা তোঙান-তোঙানবা ফিশা-লোনশা তৌরিবশিংগীদমক অমসুং অতোপ্পা ওর্গনাইজেসনশিংনা ব্লোক লেবেল ক্লস্তর, হেন্দলুম মার্কেতিং এসিস্তেন্স অমসুং এৱার্দশিংগুম্বা তোঙান-তোঙানবা কান্নবা কয়া লৌনবগীদমক থাজিনবসু য়ারগনি। পোর্তেল অসিবু হৌদোক্লদুনা মহাক্না প্রধান মন্ত্রী শ্রী নরেন্দ্র মোদীবু ২০১৫তা অহানবা নেসনেল হেন্দলুম দেগী থৌরমদা "ইন্দিয়া হেন্দলুম" হৌদোকপীরম্বগীদমক থাগৎপা ফোংদোকখি। মহাক্না হায়খি মদুদি হৌজিক ফাওবদা ব্রান্দ অসিগী মখাদা পোত্থোক্কী কাংলুপ ১৮০ হেন্না লৈবা পোত্থোক ১৫৯০ মিং চনখ্রে। "সাইন-ইন" অমখক্তা য়াওবা পোর্তেল অসিনা হেন্দলুম স্কিমশিংগী ঈ পাউ কয়া য়াওবা ৱান স্তোপ শোপ ওইবদা নত্তনা নেসনেল হেন্দলুম দেবেলপমেন্ত প্রোগ্রামশিংগী মখাদা পায়খৎপা থৌরম কয়াগী হৌজিক ওইরিবা ফিবমশিং মনুং মপান ফাওনা উবা ঙম্লগনি, অমসুং তোঙান-তোঙানবা মুদ্রা লোন স্কিম, ৱেবর্স ইন্সুরেন্স, য়ার্ন সপ্লাই, কোন অমসুং খুৎলাইশিংগ য়েন্থবা, ত্রেনিং পীবা অসিনচিংবশিংগী ঈ পাউশিং পীরগনি। মেলা, দিলি হাৎস অসিনচিংবশিংদা স্তোল লৌনবগীদমক ওনলাইন লোত্তরী সিস্তেম অমসু অরোন অথুপ য়াদনবগীদমক হৌদোকখ্রে। পোর্তেল অসি ই.ওফিস অমসুং দি.বি.তি. পোর্তেলদা লিঙ্ক তৌগনি।
তেক্সতাইলগী কেন্দ্রগী মন্ত্রীনা ভর্চুএল তেক্সতাইল সোর্সিং ফেয়র ২০২০সু হৌদোকখি। কোবিদ-১৯ লাইচৎ অসিগী খুদোংথীরবা মতম অসিদা অমসুং মহৌশাগী কৈথেলগী মওং মতৌ হায়বদি একজিবিসন, মেলানচিংব কয়া পাঙথোকপা য়ারক্ত্রবসিদা সরকার অসিনা ফিশা-লোনশা তৌরিবশিংদা ওনলাইনগী খুথাংদা য়োনবা য়ানবগী থৌরাং পায়খৎলি। "আত্মনির্ভর ভারত"কী মংলান মংফাওনবা য়ানবগীদমক খোংথাং অমা থাংজিনবা ওইনা, হেন্দলুম এক্সপোর্ত প্রোমোসন কাউন্সিলনা ভর্চুএল ফেয়র অমা শীল্লি। ফেয়র অসিনা লৈবাক অসিদা লৈরিবা মফম কয়াদগী পার্তিসিপেন্ত ১৫০ রোম্না মখোয়গী পোত্থোকশিং অখন্নবা দিজাইনশিং অমসুং খুৎশা হৈবগী খুদম কয়াগা লোইননা পুথোক্কনি। ইন্দিয়ন তেক্সতাইল সোর্সিং ফেয়র অসি ওগস্ত ২০২০গী তাং ৭, ১০, অমসুং ১১দা হাংদোক্কনি। শো অসিনা মাংজৌননা মালেমগী থাক্তা লৈবা লৈগদবা মীওই কয়াগী পুক্নিং চিংশিনখ্রবনি।
ক্রাফ হেন্দলুম ভিল্লিজ, কুলুদা দিস্ত্রিক্ত এদমিনিস্ত্রেসন কুলুগা খুৎশম্নদুনা প্রজেন্তেসন অমসু শেমখ্রে। থৌরম অদুদা ৱা ঙাংলদুনা হিমাচল প্রদেশকী মুখ্য মন্ত্রী শ্রী জয় রাম থাকুরনা হিমাচল প্রদেশকী হেন্দলুমগী পোত্থোকপু উত্থোকচবগী তাঞ্জা অমা ফংবসিদা হরাউবা ফোংদোকখি অমসুং হায়খি মদুদি ফিশা-লোনশানা রাজ্য অসিগী নাৎ অমসুং অরিবা ইপা ইপুনা থম্বীরম্বশিংগী খুদমনি। মহাক্না হায়খি মদুদি রাজ্য অসিনা জিল্লা অমসুং পোত্থোকশিংবু মখোয়গী ওইবা তোপ-তোপ্পশিংদু উত্থোকপা য়ানবগীদমক জিল্লা অমা- পোত্থোক অমগী স্কিমবু থবক ওইনা পায়খৎনবা কন্না হোৎনরি।
থৌরম অসিবু মশক তাক্নবগীদমক অমসুং লৈবাক অসিদা লৈরিবা মীয়ামগী মরক্তা ফিশা-লোনশা তৌরিবশিংদা থবক শুবগী চাউথোকচবদু পোকচনবগীদমক হেন্দলুম ৱেবিং কম্ম্যুনিতীশিংগীদক চয়োল অনী চুপ্না পাঙথোক্কদবা সোসিএল মীদিয়া কেম্পেন অমা হৌদোকখ্রে। শ্রীমতি স্মৃতি ইরানিনা কাউন্সি ওব মেম্বরশিংদা লৈরিবা ইকাইখুম্নরবা মন্ত্রীশিং, লেফতনেন্ত গবর্নরশিং, ইকাই খুম্নজরবা রাজ্যশিংগী মুখ্য মন্ত্রীশিং অমসুং লোক সভা অমসুং রাজ্য সভাগী ইকাইখুম্নজরবা পার্লিয়ামেন্তকী মেম্বরশিং অমসুং ইন্দস্ত্রিএলিস্তশিংগী ইমুং মনুংশিংনা মখোয়গী সোসিএল মীদিয়াগী খুত্থাংদা অতোপ্পশিংবুসু পুক্নিং চিংশিনবীদুনা ফিশা-লোনশা তৌরিবা খুন্নাই অসিগা অপুনবা ওইনা লেপমিন্নরি হায়বদু উৎমিন্ননবা পুক্নিং চিংশিনখি।
তেক্সতাইল মন্ত্রালয়না ভারত সরকারগী সেক্রেতরীশিং অমসুং থাক মান্নবা ওফিসরশিংদসু মসিগা মান্না হায়জখি। মসিগী মথক্তা, রাজ্য খুদিংমক্কী সেক্রেতরীশিং, এক্সপোর্ত অমসুং প্রোমোসন কাউন্সিল, সেন্ত্রেল সিল্ক বোর্দ, নেসনেল জুৎ বোর্দকুম্বা সিস্তর তেক্সতাইল বোদীশিংদসু সোসিএল মীদিয়া কেম্পেন অসিবু কম্মন হেস্তেগ অমগী মখাদা পাকথোক চাউথোকহন্নবা খঙহনখি অমসুং এসোসিএৎশিং অমসুং ইমপ্লোয়ীশিংনা হেন্দলুমগী ফিরোলবু শীজিন্ননবা খঙহনখি। ই-কম্মর্স এন্তাইতীশিং, রিতেল কম্পেনী অমসুং দিজাইনর বোদীশিংদসু তেক্সতাইল মন্ত্রালয়না হেন্দলুমগী পোত্থোকশিংবু প্রোমোৎ তৌনবা হোৎনরিবসিবু মতেং পাংবীনবা হায়জখি।
মখা তানা হেন্দলুম্বু কম্মন হেস্তেগ #Vocal4Handmade অসিগা লোইননা মীদিয়া কেম্পেন অসিগী মখাদা হেন্দলুম, হেন্দলুমগী পোত্থোক, লৈবাক অসিগী তোঙান-তোঙানবা মফমশিংদগী পুথোকপা মমল ৱাংবা হেন্দলুমগী পোত্থোকশিং, মখোয়গী শারিবা মীওইশিং, ৱেবর/আর্তিসানশিংনা ত্বীৎ তৌদুনা অমসুং সেক্তর অসিবু অচম্বা মীয়ামদা খঙহন্নবগীদমক হৌদোকখ্রে।
সেক্রেতরী (তেক্সতাইল) শ্রী রবি কাপুর অমসুং দিবেলপমেন্ত কম্মিসনর (হেন্দলুম) শ্রী সঞ্জয় রাস্তোগীসু থৌরম অদুদা শরুক য়াখি। থৌরম অদু লৈবাক অসিগী কাচিন কোয়া কয়াদগী পাক শন্না শরুক য়াখি। লৈবাক অসিদা লৈরিবা হেন্দলুম ক্লস্তরশিং, ৱেবর্শিংগী সর্বিস সেন্তর ২৮ পুম্বা, ইন্দিয়ন ইন্সতিত্যুৎ ওব হেন্দলুম তেক্নোলোজী ৬, নেসনেল হেন্দলুম দিবেলপমেন্ত কোরপোরেসন, হেন্দলুম এক্সপোর্ত প্রোমোসন কাউন্সিল অমসুং এন.আই.এফ.তি. কেম্পসশিংসু শম্নখি। মসিগী মথক্তা, ক্রাফ হেন্দলুম ভিল্লিজ কুলু অমসুং মুম্বাইগী তেক্সতাইল কম্মিতীসু থৌরম অদুদা শম্নখি।
হেন্দলুম্বু পাক শন্না খঙহন্নবগীদমক, তেক্সতাইল মন্ত্রালয়না অনৌবা খোংথাং কয়া লৌখৎলি। সিশা-লোনশা তৌরিবশিংনা কেন্দ্র সরকারগী বিভাগশিংদা হকথেংননা পোৎ য়োনবা য়ানবগীদমক সরকারগী ই।–মার্কেৎ প্লেসতা থাগৎনবগীদমক খোংথাংশিংসু লৌখৎখ্রে।
তেক্সতাইল মন্ত্রালয়না লৈবাক অসিদা শীনবা থুংনা লৈরিবা প্রদ্যুসর্স কম্পেনীশিংদা হেন্দলুমগী স্কিম কয়া ফিশা-লোনশা তৌরিবা মীওইশিংদা মরুওইনা মতোমতা নত্ত্রগা শেল্ফ হেল্প গ্রুপশিং/প্রদ্যুসর গ্রুপশিংদা থবক তৌরিবশিংদা ফংহন্নবগীদমক হোৎননবা ই-পাউ কয়া পীরি।
*****
(Release ID: 1644578)
Visitor Counter : 29


text:
১. ২০১৯গী নবেম্বর ০৪দা ইন্দিয়া-অসিয়ান অমসুং ইস্ত এসিয়া সমিৎ ২০১৯গী নাকলদা ওস্ত্রেলিয়াগী প্রধান মন্ত্রীগা প্রধান মন্ত্রী শ্রী নরেন্দ্র মোদীগা উনখ্রে।
২. উনবা অদুদা লুচিংবা অনিনা নাকল অনিগী মরী ফগৎলক্লিবা অদু অমুক হন্না য়েংশিনখি অমসুং অৱাংবা থাক্কী মীফমশিং য়াম্না তোইনা পাংথোক্লিবা অমসুং থাক খুদিংমক্তা মরী ফগৎহন্নবা হোৎনরিবা অদু খঙজিনখি অমসুং মখা তানা ভারত-ওস্ত্রেলিয়াগী নাকল অনিগী মরীশিং কনখৎহন্নবা মখোয়গী অপাম্বশিং অমুক থমখি।
৩. শান্তি, সেক্যুরিতী, তংদু-লৈতাবা অমসুং নুংঙাই-য়াইফবা পুরক্নবা মনীংতম্বা, অরোন-অথুপ লৈতবা অমসুং পুন্না চাউখৎমিন্নবা ইন্দো-পেসিফিক লমদম অমা লৈহন্নবা মখোয়না পায়খৎলিবশিং অদু প্রধান মন্ত্রী অনিনা থমখি। লৈবাক অনিগী, লমদম অসিগী অমসুং মালেমগী ওইনা পুন্না থবক তৌমিন্নবা লৈবাক অনিগী স্ত্রাতেজিক অমসুং শেন-থুমগী অপাম্বশিং অমত্তা ওইনা পুনশিন্নবা লুচিংবা অনিনা থমখি।
৪. দিফেন্স অমসুং সেক্যুরিতীগী লমদা মতেং পীনবা হেনগৎলক্লিবা অসি খঙজিল্লদুনা, নাকল অনিমক্না সমুদ্রগী শরুক্তা মতেং পীনবা হেনগৎহনবা হায়না য়ানখি। লুচিংবা অনিনা এক্সত্রিমিজম অমসুং তেরোরিজমগী অকিবশিং খন্নখি অমসুং মসিগী খুদোংচাদবা অসি থেংননবা পুন্না থবক তৌমিন্নবা হায়না য়ানখি।
৫. ২০২০গী জনুৱারীদা ওস্ত্রেলিয়াগী প্রধান মন্ত্রী ভারত্তা লাক্নবা অমসুং রাইসিনা দাইলোগতা মহাক্কী মরুওইবা ৱারোল পীনবা মহাক্না চেবাউ পীখিবা অদু প্রধান মন্ত্রী মোদীনা অমুক হান্না থমখি। খোঙচৎ অদু মহৈ য়ানবা অমা ওইহন্নবা মপুং ফানা শেম-শাবগী তঙাইফদবা অদু লুচিংবা অনিনা থমখি।
Accelerating friendship with Australia.— PMO India (@PMOIndia) November 4, 2019
Prime Ministers @narendramodi and @ScottMorrisonMP met on the sidelines of the @ASEAN related Summits in Bangkok. pic.twitter.com/JT1BeEFntt


text:
ডিস্ট্রিক,গেষ্ট হাউস থৌবাল, মণিপুর
ডিষ্ট্রিক্ট এডমিনিষ্ট্রেসন থৌবালনা চলাইবা ডিষ্ট্রিক্ট গ্যেষ্ট হাউস অমা ডিপুটি কম্মিসনারগী ওফিস কমপ্লেক্স মনুংদা লৈ। ডিষ্ট্রিক্ট অসিদা হোটেল/গ্যেষ্ট হাউস/ধর্মসালা-নচিংবা লৈতে, মরমদি থৌবাল ডিষ্ট্রিক্ট হেড-ক্বাটর অসি ষ্টেটকী কোনুং ইম্ফালদগী কিলোমিটর ২২ খক্তমক লাপই অদুগা মফমসি য়ৌবদা পুঙ্খাই (মিনিট ৩০) খক্তমক চংই। ডিষ্ট্রিক্ট গ্যেষ্ট হাউস অসিদা ডিষ্ট্রিক্ট এডমিনিষ্ট্রেসনগী অতিথিশিংনা লৈ। থৌবালবু য়েংনিংদুনা লাকপা লমকোয়বশিংনা ফুদ্দিং/লোডজিংগী খুদোংচবা য়েংলগা ইক্নমি ক্লাসতগী ষ্টার হোটেলফাওবা লৈবা গোর্ভমেন্ট অমসুং প্রাইভেটনা চলাইবা ইম্ফালদা লৈবা হোটেলদনা হেন্না লৈনৈ।
ডিষ্ট্রিক্ট গ্যেষ্ট হাউস অসিগী মথক্তা ৱাইথৌ অমশুং খোঙজোম ৱার কমপ্লেক্স টুরিষ্ট হোম অনীসু লৈ। হোমশিং অসি মরম খরদগী চলাইবা লেপতুনা লৈ।
লৈফম:
ডি.সি. ওফিস কমপ্লেক্স,থৌবাল অথোকপম,থৌবাল, মণিপুর
ফোন : 03848-22261, 03848-22262,03848-22263
ইমেল:dc-tbl[at]nic.in


text:
“অঙাং খুদিংদা মালেম অসিগী মঙাল ওইনবগী শক্তি অদু লৈজৈ-অমসুং মতম অদুমক্তদা মালেমদুমক্কী অমম্বদুনি; মরমদুনা মহৈ মশিংগী ৱাফম অসি খ্বাইদগী মরুওইনা লৌগদবনি।”
— অব্দুল-বাহা
অঙাং কাঙলুপ অমা নোক্না হরাওনা অমসুং অমগা অমগা ফাগী তৌনদুনা থবক থৌরম কয়া চঙশিল্লিবা লৈকায়গী লৈরক অমদা অচৌবা কাঙলুপ অমদা পুন্না চৎমিন্নরি। লম্বীদা হৌরম্বা মোংশোংদগী হঙ্গামপাল মচুগী লৈশিং হেক্তুনা, চয়োল খুদিংগী নুংগী ওইবা গুনশিংগী মতাংদা তাকপী তম্বীবা নহা ওইরিবা মমা অমদা মখোয়না লৈদু পী। মখোয়গী ওজাবু হৌনা লাওনা ইকাইখুম্নবা উৎলবা মতুংদা, মখোয়না মখোয়গী ফক থারম্মী অমসুং ময়াইদা লৈশিং থমদুনা ফজনবা শেম্মী, লাইশোলগীদমক্তা শেম শারকপগা লোয়ননা থুনমক ইংচিকলম্মী। মখোয়না চিনফা পুখিবা লাইশোল কয়া হৌনা, থৱায়তানা শকচৈ অমসুং মথঙদা ওজাদুনা অনৌবা পারা অমা তম্বা হৌনবা মখোয়গী মতেং পাঙবী। মখোয়না ইশৈ অমা শকই অমসুং থাজবদা মতিকচাবগী মতাংদা অশেঙবা অইবশিংদগী লৌথোরকপা ক্বোটেসন অমা খন্না নৈনৈ, অদুগী মতুংদা মদুগী গুন অদুবু থবক্তা পানশিনবগী মতাংদা ৱারী অমা পুক্নিং চঙনা তাই। য়াম্না মশা খিংবা ময়াম পুন্না শান্নমিন্নবা মশান্না অমা মখোয়না শান্নৈ অমসুং মখোয়না তমশিনখ্রবা কোটেসন অদুগা মরি লৈনবা লাই অমা মচু শঙদুনা ধ্যান তৌবগুম চিক্না শরুক য়ামিন্নৈ।
ওজা অদু, অহানবদা ক্লাস অদুগী তান্থাগী মতুংইন্না অঙাংশিংদুবু মতেং পাঙবীবদা ৱাজরবসু, হৌজিক্তী মহৌশানা ছাত্রশিংদুবু মতিকচাবা লিচৎ চৎহন্নবগী পুক্নিং থৌগৎনবা অকনবা চৈরাক শিজিন্নবগী দরকার তাদ্রে; অকোয়বগী ফিভম অদু নুংশিবা, মতেং পাংনদুনা পুন্না তৌমিন্নবা অমসুং অমগা অমগা ইকাইখুম্নবা ওইরক্লে, অমসুং নুংগী ওইবা পুন্সি অমা হিংবসিগী ৱাহন্থোক করিনো হায়বসিগী মতাংদা অঙাংশিংনা লৈজরিবা মখোয়গী খঞ্জবদু হেন্না মমুত্তাবা হেল্লক্লে। মখোয়না ময়ুমদা হনখিবদা, অঙাংশিংদুনা মখোয়গী লাইশিংদুবু মখোয়গী ইমুঙশিংদা য়েঙহল্লি অমসুং ওজাদুনা মমা মপাশিংদা মখোয়বু অয়ুক অমসুং নুমিদাং খুদিংগী লাইশোল তৌবগী হৈনবী অদুবু য়োকখৎপদা মখোয়বু মতেং পাংনবা পুক্নিং থৌগৎপী, অমসুং মসিগীদমক্তা মখোয়গী য়ুমশিংদা মখোয়না লাইশোল মীফমশিং হায়বা য়াই।
নহাশিং, নুপা অমসুং নুপীশিংনা মখোয়গী নাইবরহুদশিংদা অঙাংশিংগী ওইবা লমচৎ শাজৎকী অমদি নুংগী ওইবা মহৈ মশিংগী ক্লাসশিংগী ওজাশিং ওইদুনা সেবা তৌজনবা হৌগৎলক্তুনা মখোয়গী য়ুমশিংবু হাংদোরকপগা লোয়ননা অসিগুম্বা থৌদৌ লিশিং লিশিং ভারতকী মফম শিন্থুংবদা চয়োল খুদিংগী পাঙথোক্লি। মসিগী ক্লাসশিংদা, ‘অচুম্বা’ অমদি ‘অরানবা’গী মতাংদা খক্তা খঙনবা মিৎয়েং চঙবতা নত্তনা মীওইবা অমগী নুংগী ওইবা ফিভম অদুবু ফগৎহনবা নুংগী ওইবা গুনশিং অমসুং থাজবশিং, হৈনবীশিং অমসুং লিচৎ শাজৎশিংদা অকনবা মিৎয়েং চঙই। নাইবরহুদ নত্রগা খুঙ্গং অমদা লৈরিবা মীয়াম অদুগী অয়াম্বা শরুক্তুগী মনুঙদা খঙবা হেনগৎহন্নবা হোৎনরি মদুদি খুন্নাই অদুগী মীওই খুদিংমক্না পুন্না থবক হোৎনমিন্নদুনা অঙাংশিংদুনা তমশিল্লিবদু হেন্না পাঙ্গল হাপ্পীনবা।